
1. 

I. INTRODUCERE 

Recentele evenimentele politice din Republica Moldova au 


readus în prim plan problemele referitoare la relaţiile interetnice, 
utilizarea limbilor, identitatea națională a populaţiei autohtone etc. 
Acest lucru iese în evidență mai ales din scrisoarea adresată de către 
şeful statului, la 17 ianuarie 2002, scriitorului poporului și 
academicianului Ion Druţă. În scrisoare se afirmă că „în plan politic, 
Republica Moldova se află într-un continuu război civil nedeclarat” 1. 

Problemele menţionate mai sus au cunoscut o abordare 
multidimensională pe parcursul ultimului deceniu şi au fost 
considerate drept unele ce produc sfidări în relaţiile interetnice. 
Afirmațiile că ar fi vorba despre un război civil permanent poate și par 
a fi o exagerare, dar dacă luăm în consideraţie că s-au desfăşurat 
proteste în regim non-stop timp de mai mult de 3 luni și de conflictul 
din luna februarie 2002 în Gagauz Veri putem constata că situaţia este 
destul de alarmantă. 

Luând în consideraţie contextul politic general am putea 
identifica cinci factori principali care au avut sau pot avea un impact 
determinant asupra problemelor ce vizează relaţiile interetnice din 
Republica Moldova. Este vorba despre: 1) speculaţiile politice privind 
istoria Moldovei și identificarea etnică a băștinașilor; 2) politicile 
autorităților moldovenești privind asigurarea drepturilor minorităților 
naționale și atitudinea principalelor forțe politice din ţară vis-ă-vis de 
aceste politici; 3) cadrul legal internațional referitor la drepturile 
minorităților naţionale; 4) politicile ţărilor vecine vis-à-vis de 
comunitățile etnice respective şi 5) politicile integraţioniste din 
Europa. Ultimii trei factori din cei menționați sunt de ordin extern și 
au un impact crucial pentru influențarea factorilor interni referitori la 
asigurarea drepturilor minorităţilor naționale. 

S-ar putea afirma că până în prezent (martie 2002) drepturile 
minorităților din Republica Moldova au fost garantate în măsura în 
care o poate face un stat cu potenţialul economic al Republicii 
Moldova. Este adevărat că frustrările prin care au trecut cetățenii 
rusolingvi în perioada disoluției URSS nu au fost depășite încă. O altă 
problemă majoră cu care se confruntă cetățenii Republicii Moldova 
este, aşa cum reiese și din discursul şefului statutului, cea a identităţii 


naționale și limbii populaţiei băștinașe. După toate aparențele liderii 
minoritățile naționale pot contribui la soluționarea sau la complicarea 
acestor probleme care au o dimensiune mai mult politică decât 
ştiinţifică sau de drept în Republica Moldova 2. 

Problemele istoriei, limbii etc. au cunoscut o abordare științifică 
de către cercurile academice. Deși, abordarea științifică presupune 
existența unui aparat dezvoltat al noţiunilor cu care operează 
cercetătorii, a unor repere metodologice și a criteriilor cel puţin 
pentru estimarea veridicității concluziilor, putem constata că diferite 
grupuri de cercetători din mediile academice ajung la concluzii cu totul 
diferite. Acest fenomen iese în evidenţă atunci când polemica dintre 
cercurile științifice degenerează în una politică, fiind însoţită de 
învinuiri reciproce vis-ă-vis de folosirea unilaterală a metodologiei, 
utilizarea selectivă a surselor de informaţie. 

1 Moldova Suverană, e 11, 22.01.02 

2 Comunistul, e 15, 13.04.02 

angajarea întregului arsenal ştiinţific într-o activitate care 
presupune fundamentarea concluziilor predeterminate de interese 
politice. 

În consecință, concluziile din publicaţiile cercetătorilor sunt 
supuse unui tratament reducționist în mass media, unde comparațiile, 
metaforele, hiperbolele şi întreg arsenalul ziaristic este utilizat pentru 
a influenţa opinia publică în sensul dorit. Acest gen de abordare a 
problemelor antagonizează de cele mai multe ori opinia publică şi 
comportamentul cetățenilor  predispuşi spre recepţionarea 
informaţiilor de o manieră preconcepută. Așa s-a întâmplat, spre 
exemplu, în anii 1987 - 1991, când neînțelegerile și fobiile generate de 
aceste neînțelegeri au contribuit la polarizarea comportamentului 
cetățenilor după criterii etnice. O parte din cetățeni, copleșiți de 
oferirea posibilității de a-și exprima liber opiniile înăbușite pe 
parcursul anilor a reacționat foarte emoţional la refuzul și 
impedimentele ridicate în faţa cerințelor firești de oficializare a limbii 
lor natale. O altă parte a cetățenilor a extrapolat intenţiile primei 
categorii dincolo de limitele după care fobiile au generat agresivitate 


reciprocă. Astfel, urmând logica bazată pe principiul: acțiune - reacție, 
s-a ajuns la o stare avansată a unui conflict interetnic. 

Revenirea la un astfel de comportament după mai bine de 10 
ani ar ruina pentru mult timp speranțele posibilității unei dezvoltări 
graduale a Republicii Moldova. Problemele de acest gen ar trebui 
abordate cu maximă acuratețe, luându-se în consideraţie caracterului 
lor specific. Substituirea forței argumentelor cu elanul emoțiilor și 
spiritelor exaltate este periculoasă datorită faptului că relaxarea 
ulterioară şi revenirea la normalitate necesită vreme îndelungată. În 
perioada când sunt în plină desfășurarea procesele de integrare 
europeană acest lucru ar trebui evitat pentru ca Republica Moldova să 
poată prinde măcar „ultimul vagon” al integrării europene. 

În acest studiu se va încerca o abordare comparativă a 
problemelor cu care se confruntă Republica Moldova și celor cu 
caracter similar cu care s-au confruntat țările europene. 

2. SPECIFICUL ETNO-CULTURAL AL REPUBLICII MOLDOVA 
ÎNAINTEA DECLARĂRII INDEPENDENȚEI 

Una dintre cele mai dificile probleme cu care s-a confruntat 
societatea moldovenească în anii care au precedat declararea 
independenţei a fost cea referitoare la relaţiile interetnice. La 
momentul declaraţiei independenţei, la 27 august 1991, pe teritoriul 
Republicii Moldova existau două regiuni care îşi declarase deja 
independența față de Republica Sovietică Socialistă Moldovenească 
(RSSM). 

Reconsiderând evenimentele care s-au produs în acea perioadă 
am putea constata că există o discrepanță pronunţată între esența 
actelor adoptate de instituţiile statului (Parlament, Preşedinţie, 
Guvern) şi modalitatea în care aceste evenimente au fost reflectate în 
mass media locală și internaţională. Unul dintre cele mai interesante 
documente, în acest sens, este Hotărârea Parlamentului cu privire la 
statutul juridic al persoanelor aparținând minorităţilor etnice, 
lingvistice şi religioase în contextul conflictului armat din raioanele din 
partea stângă a Nistrului” Nr. 1039-XII din 

26.05.923. Denumirea documentului demonstrează că 


parlamentarii au încercat să fie precauţi, fiind conștienți de 
posibilitatea unor interpretări eronate sau chiar a unor provocări. Pe 
de o parte, din document se vede că după declararea independenței 
Republicii Moldova autorităţile s-a angajat să respecte cu strictețe 
normele internaționale referitoare la drepturile omului și să garanteze 
îndeplinirea lor pentru a nu admite careva discriminări. 

Pe de altă parte, se observă că hotărârea Parlamentului este o 
reacţia la o sfidare cauzată de învinuirile şi acțiunile adversarilor 
proceselor ce se desfășurau în acel timp în Republica Moldova și în 
întreg spațiu al Comunităţii Statelor Independente (CSI). Hotărârea 
Parlamentului scoate în evidență o anumită situație demografică și 
socială creată în țară la momentul declarării independenţei, situație pe 
care o califică drept o „urmare a politicii imperiale de asimilare, 
aplicată de-a lungul istoriei”. 

Astfel, în conformitatea cu rezultatele recensământului efectuat 
în 1989 pe teritoriul Republicii Moldova locuiau: 


moldov 2 768 (63, 
eni 875 86%). 
ucraine 584 196 (13, 
ni 47%). 
ruși 540 900 (12, 
47%). 
găgăuzi 154 877 (3, 
57%). 
bulgari 87 648 (2, 
02%). 
evrei (1, 
5%) 
alții (3, 
11%). 
Total: 4 335 
733 


Ținând seama de această realitate, Parlamentul a considerat că 


problemele minorităților etnice, lingvistice și religioase nu pot să-și 
găsească o soluție satisfăcătoare decât într-un cadru de dezvoltare a 
proceselor democratice, bazat pe constituirea statul de drept, în care 
sistemul judiciar funcționează în temeiul legii (Documentul Reuniunii 
de la Copenhaga a Conferinței pentru dimensiunea umană a C.S.C.E. din 
29 iunie 1990, p. 30, la care Moldova a aderat la 10 decembrie 1991). 

După proclamarea suveranităţii statale, autorităţile au încercat 
să pună bazele funcționării statului de drept pe întreg teritoriul 
naţional în conformitate cu standardele internaţionale. Într-o perioadă 
extrem de scurtă Republica Moldova a aderat la cele mai relevante 
documente juridice internaţionale referitoare la drepturile omului 
(Declaraţia Universale a Drepturilor Omului, Pactelor internaţionale 
ale drepturilor omului, ale Documentelor C.S.C.E.) 

În baza principilor din documentele menţionate mai sus 
minorităților etnice, lingvistice și religioase, persoanelor aparținând 
acestor minorităţi li-au fost oferit dreptul de a avea propria lor viață 
culturală, de a exprima, păstra și dezvolta în deplină libertate 
identitatea lor etnică, culturală, lingvistică şi religioasă, de a menține şi 
dezvolta cultura lor sub toate formele, la adăpost de orice tentativă de 
asimilare contra voinţei lor (Documentul de la Copenhaga, p. 32), de a 
profesa şi practica propria lor religie sau de a folosi propria lor limbă 
(Pactul Internaţional cu 

3 Monitoru Oficial 5/111, 30.05.1992 

privire la Drepturile Civile și Politice art. 27) 

La 1 septembrie 1989 a fost adoptată Legea cu privire la 
funcționarea limbilor vorbite pe teritoriul Republicii Moldova, care 
asigură cetăţenilor ce aparțin minorităţilor etnice şi lingvistice 
folosirea liberă a limbii lor materne, atât în particular, cât și în public, 
fapt confirmat de realitățile concrete a relaţiilor publice și private. În 
virtutea faptului că cetăţenii rusolingvi nu cunoşteau limba 
română /moldovenească funcționarilor publici care nu cunoșteau 
limba de stat li s-a oferit termene îndelungate (ulterior prelungite de 
câteva ori) pentru însușirea ei, deşi articolul 6 al legii stipula că în 
relațiile cu funcționarii publici cetăţenii sunt în drept să aleagă limba 


de comunicare. 

O analiză atentă a argumentelor opozanților adoptării legislaţiei 
lingvistice în 1989 scoate în evidenţă inconsistența acestora. Afară de 
invocarea faptului că noua legislație lingvistică contravenea, după 
părerea lor, normelor Constituţiei URSS şi că conținea unele erori 
stilistice este imposibil de a găsi argumente ce ar arăta o posibilă 
strâmtorarea a drepturilor minorităților naţionale. Printre actele 
normative adoptate de Parlamentul Republicii Moldova și considerate 
de către liderii separatiști de la Tiraspol că ar fi de natură să încalce 
drepturile cetăţenilor ale cetăţenilor rusolingvi se numără legile cu 
privire la funcționarea limbilor, cetățenie, migrație şi administraţia 
publică locală4. Ulterior examinarea acestora legi de către experții 
Consiliului Europei n-a scos în evidenţă niciun fel de pericole ce ar fi 
putut ameninţa drepturile minorităţilor naționale. 

În conformitate cu legislaţia în vigoare la acel moment, 
persoanele care aparțin minorităţilor etnice, lingvistice şi religioase 
dispuneau de instituţii, organizaţii sau asociații educative, culturale și 
religioase proprii, care le permitea exprimarea şi dezvoltarea 
identității lor etnice, culturale, lingvistice ori religioase. Nicio 
dispoziție legislativă nu putea îngrădi profesarea şi practicarea religiei 
sau a credinţei minorităţilor. În conformitate cu documentul citat mai 
sus, la acel moment pe teritoriul Moldovei funcționau următoarele 
instituţii de învățământ: 


a) Preşcolare: 


În limba de stat (614). 
rusă (1333 
În limba de stat şi rusă (373). 


evreiască (1); 


b) Preuniversitare: 


În limba de stat (1032 


). 
rusă (429). 
În limba de stat şi rusă (132). 
bulgară (11 
clase). 
găgăuză (44 
clase). 
ucraineană (174 
clase). 
evreiască (o 
şcoală); 


B.H. TepHHCT - bift nyn. k cnpabefijnib OCTH, Tnpacnojn., 1993 

c) universitare - în cele 11 instituţii de învățământ superior 1/3 
din studenţi studiau în limba rusă, iar din numărul total de cadre 
didactice (4257) 783 erau ruşi, 395 ucraineni, 56 bulgari, 41 găgăuzi. 

Componenţa naţională a specialiştilor cu studii superioare și 
medii de specialitate în anul 1989 era următoarea: 

moldoveni 49, 9% şi respectiv 54, 1% 


ruşi 23, 4% 17, 
8% 
ucrain 16, 6% 18, 
eni 5% 
evrei 4, 5% 2,5% 
bulgari 1, 9% 2, 5% 
găgăuz 1, 7% 3,1% 


i 

În conformitate cu principiul reprezentării proporționale, din 
cei 356 deputații din Parlament (ales în februarie - martie 1990) 257 
erau moldoveni, 49 ruși, 32 ucraineni, 10 găgăuzi şi 8 bulgari. În 
Guvern și în conducerea administraţiei publice centrale erau 4 rușii, 3 
ucrainenii, 1 găgăuz şi un 1 evreu. În organele autoadministrării locale 
4, 9% erau ruși, 11, 9 W-ucraineni, 3, 2% - găgăuzi, 2, 5% - bulgari. 


În conformitate cu prevederile Documentului Reuniunii de la 
Copenhaga, potrivit cărora persoanele aparținând minorităţilor au 
dreptul să difuzeze şi să schimbe informații în limba lor maternă și să 
aibă acces la aceste informaţii, Parlamentul constata că în anul 1992 pe 
teritoriul Republicii Moldova se editau și difuzau 3 ziare în limba de 
stat, 4 în limba rusă, 5 bilingve; 16 reviste se editau în limba de stat, 3 
în limba rusă, 2 în limba ucraineană, 2 în găgăuză, 1 în bulgară, 14 erau 
bilingve (româna-rusă), 1 în idiș și rusă, 1 în rusă şi găgăuză. De 
asemenea, nu exista nicio îngrădire pentru circulaţia ziarelor şi 
revistelor editate în Rusia şi Ucraina. 

Rezultatele politicii de editare a cărților arăta în felul următor în 
1991: 402 titluri de cărți în limba de stat cu un tiraj de peste 9 
milioane exemplare, 107 titluri de cărți în limba rusă cu un tiraj de 
peste 6 milioane și 11 titluri de cărți în limbile găgăuză și bulgară cu 
un tiraj de peste 100 mii exemplare. 

Programele televiziunii naționale realizau zilnic (15 ore de 
emisie), în medie câte 5 ore zilnic în limba rusă, 3 ore pe lună de 
emisie în limba ucraineană, găgăuză și bulgară și 1, 5 ore în idiș. O 
situație similară era atestată și la radioul naţional. 

Putem observa că autorităţile publice încercau să reacționeze în 
mod adecvat la schimbările care au survenit ca urmare a dezintegrării 
URSS, fapt care a produs o serie de efecte negative în viață socială, 
economică și politică, afectând statutul minorităţilor etnice, lingvistice 
şi religioase. În acel context politic, deşi părea că eforturile trebuiau 
îndreptate, în primul rând, spre impulsionarea reformele economice, 
de drept, reducerea costului social al tranzacţiei, atenuarea tensiunilor 
sociale, nu au fost uitate nici problemele minorităților naţionale. Au 
fost adoptat hotărâri speciale ale Parlamentului și Guvernului 
referitoare la măsurile pentru îmbunătăţirea studierii limbilor 
minorităților naționale: rusă, ucraineană, găgăuză, bulgară, evreiască. 
Experienţa statelor din Europa Centrală şi de Est, care au trecut de la 
un regim politic dictatorial la unul democratic, arată că alinierea 
legislației interne la standardele internaționale în materia drepturilor 
omului este singura cale aptă să consolideze democrația și să asigure 


persoanelor care aparțin minorităţilor etnice, lingvistice și religioase 
drepturile legitime de a-și apăra şi dezvolta identitatea. De aceea, nu 
trebuia inventat nimic, ci trebuiau doar aplicate standardele 
respective. Dar la acel moment, pentru o mare parte din cetățeni, puţin 
contau drepturile echitabile, asigurate prin legislaţie. Modalitatea de 
reflectare în mass media a evenimentelor din aceea perioadă arată că 
erau dominante aşteptările unei posibile victorii a forțelor revanşarde 
în vederea refacerii imperiului sovietic. Anume aceste așteptări au 
alimentat speranţele separatiștilor și i-a Scut să atribuie conflictului 
din Transnistria o dimensiune de discriminare etno-lingvistică pentru 
a-şi justifica politica secesionistă. Liderii separatişti au invocat 
necesitatea separării regiunii de Moldova pe motiv că nu se respectau 
drepturile minorităților etnice şi lingvistice. Pentru a evita aceste 
speculaţii Parlamentul a încercat să identifice şi alte soluții prioritare: 

— Adoptarea unei noi legi privind organizarea administrativă a 
Republicii care ar prevedea organizarea judeţelor ca unități 
administrativ-teritoriale de o întindere mai mare, ridicarea la rangul 
de municipiu a principalelor orașe ale ţării şi înființarea de noi 
structuri de autoadministrare locală, din care să facă parte 
reprezentanţii aleși ai comunităţilor locale, potrivit principiului 
reprezentării proporționale şi conform voinței electoratului, 
exprimate prin vot secret. 

— Adoptarea legii cu privire la garantarea drepturilor 
persoanelor aparținând minorităților etnice, lingvistice şi religioase va 
conferi o nouă dimensiune conviețuirii pașnice a moldovenilor, rușilor, 
ucrainenilor, găgăuzilor, bulgarilor, evreilor şi a celorlalți cetăţeni ai 
țării. 

— Adoptarea unei noi Constituţii care să corespundă noilor 
exigenţe politice, care urma să fie supusă validării unor foruri 
internaționale componente, în primul rând organismelor specializate 
ale Consiliului Europei. 

Dar, aceste eforturi n-au avut vreun efect semnificativ în 
vederea soluționării gravelor probleme cărora li s-a atribuit un 
caracter etnic. Vom vedea în continuare că ulterior liderii separatiști 


au recunoscut că, de fapt, conflictul a avut un caracter politic, ci nu 
etnic. 

3. DEZVOLTAREA  CADRULUI JURIDIC AL REPUBLICA 
MOLDOVA PRIVIND DREPTURILE MINORITĂȚILOR NAȚIONALE 

Cadrul juridic care se referă într-un fel sau altul la drepturile 
omului şi minorităţilor naționale din Republica Moldova cuprinde mai 
mult de 30 de documente. Printre ele, afară de Declaraţia Universală a 
Drepturilor Omului, se numără 10 acte internaționale: 8 convenţii, 2 
pacte. Constituţia Republicii Moldova, adoptată în 1994, garantează 
principalele drepturi ale omului și cele ale minorităţilor naţionale 
stipulate în documentele internaționale. Articolul 4 al Constituţiei 
stabilește prioritatea reglementărilor internaționale asupra celor 
prevăzute în actele normative naționale. Din acestea fac parte 5 legi, 2 
decrete prezidenţiale şi 11 hotărâri ale 

5 Hotărârea Guvernului 336, 09.07.1991 

6 Hotărârea Guvernului 150, 24.05.1990 

7 Hotărârea Guvernului 428, 23.06.1992 

8 Hotărârea Guvernului 682, 09.12.1991 

guvernului. 2/3 din actele normative naționale privind 
drepturile omului şi minorităţilor au fost adoptate înainte de aderarea 
Republicii Moldova la Consiliul Europei în 1995. Este evident că 
necesitatea integrării în structurile europene a servit drept un 
stimulent important pentru adecvarea cadrului legal național cu 
standardele internaționale în domeniul de referință (vezi hotărârea 
Parlamentului 1039 din 26.05.1992). Și după 1995 factorul integrării 
europene a servit drept stimulent important în dezvoltarea cadrului 
juridic privind drepturile minorităţilor. În acest sens cele mai 
importante documente adoptate după aderarea la CC au fost Convenția 
cadru privind protecţia minorităţilor naţionaleS, ratificată la 22.10.96 şi 
Legea cu privire ai drepturile persoanelor aparținând minorităților 
naționale și statutul juridic al organizaţiilor lor10 adoptată la 19 iulie 
a.c. De aceea, intenția Republicii Moldova de a adera într-o perspectivă 
mai îndepărtată la Uniunea Europeană, intenţie confirmată parțial prin 
aderarea a.c. la Pactul de stabilitate pentru Europa de Sud Est și 


adoptarea strategiei de dezvoltarea pe termen scurt a Republicii 
Moldova11, ar trebui să devină un factor de stabilizare şi armonizare a 
relaţiilor interetnice. 

Se poate afirma că în Republica Moldova cadrul juridic referitor 
la drepturile omului şi minorităţilor naţionale este unul relativ 
complex și satisfăcător. De aceea, accentul care se punea anterior pe 
oferirea și garantarea prin lege a unor drepturi în condiţiile actuale ar 
trebui schimbat şi pus pe ridicarea potenţialului autorităţilor şi a 
capacității presupușilor beneficiari de a realiza aceste drepturi. 

Problema apărării drepturilor grupurilor minoritare şi a 
membrilor acestora împotriva discriminării și-a găsit expresia într-un 
şir de acte internaţionale, cel mai notabil fiind Convenţia din 1948 
privind prevenirea și pedepsirea crimei de genocid și ulterior într-o serie 
de documente privind dreptul umanitar. Printre actele internaționale 
ratificate de Parlamentul Republicii Moldova sunt: Convenția - cadru 
pentru protecția minorităților naţionale (22 octombrie 1996); 
Recomandările APCE 1201 (1993) privind protocolul adiţional cu privire 
la drepturile minorităţilor naţionale la Convenţia europeană pentru 
drepturile omului, Recomandările de la Oslo și de la Haga privind 
drepturile lingvistice și drepturile la instruire a minorităţilor naţionale. 

Din punct de vedere juridic, Convenţia-cadru pentru protecția 
minorităților naţionale, intră în vigoare după ratificarea sa de către 
statele membru. Acesta este primul instrument juridic multilateral, 
având putere de lege și consacrat protecției minorităților naționale, 
care enunţă principii relevante în numeroase domenii. În conformitate 
cu prevederile Convenţiei-cadru, statele semnatare se angajează să 
elaboreze programe, să folosească cadrul juridic şi politicile 
guvernamentale de nivel național pentru a atinge obiective concrete. 
Principiile enunțate în Convenţia-cadru pentru Protecţia Minorităţilor 
Naţionale sunt: nedescriminarea; promovarea unei egalități reale; 
promovarea şi protecţia culturii, religiei, limbii şi a tradiţiilor; 
libertatea de întrunire, de asociere, de expresie, de gândire, de 
conștiință și de religie; accesul la mass media (mediatizarea) pentru 
recepţia și difuzarea programelor destinate minorităţilor; relaţii şi 


cooperare transfrontalieră; participarea la viața economică, culturală 
şi socială; interzicerea asimilării forțate. 

9 Hotărârea Parlamentului 1001 - XII, 22.10.1996 

10 Monitorul Oficial 107/819, 19.07.2001 

11 Monitorul Oficial e, 10.01.02 

Pentru a întregi Conveţia-cadru, Carta Europeană a Limbilor 
Regionale și Minoritare, adoptată în iunie 1992, care intră în vigoare 
odată cu ratificarea sa de către statele membru, recunoaște dreptul 
inalienabil de a putea folosi în viața privată și în public o limbă 
regională sau minoritară. Carta definește obiectivele şi principiile care 
trebuie respectate de către state şi propune măsuri concrete pentru 
punerea lor în practică în domeniul educației, în tribunale, în 
administraţie şi serviciile publice, în mass media, al facilităților 
culturale și al vieţii economice și sociale. 

Conformându-se normelor internaţionale privind minoritățile, 
la data de 19 iunie 2001, legislativul Republicii Moldova a adoptat 
Legea organică nr. 382-XV Cu privire la drepturile persoanelor 
aparţinând minorităţilor naţionale și la statutul juridic al organizaţiilor 
lor. Se poate afirma că această lege conține un ansamblu de norme care 
protejează drepturile şi identitatea persoanelor ce fac parte din 
minorităţi. În conformitate cu prevederile legii nominalizate, dreptul 
persoanelor care fac parte din minorități sunt protejate prin 
ansamblul conștiinței şi religiei, moment stipulat în art. 14, 18 şi 20 din 
lege, dreptul la asociere - art. 2, libertatea de reuniune și de expresie, 
reflectată prin prisma Capitolului II, intitulat Drepturile fundamentale 
ale persoanelor aparţinând minorităţilor naţionale. 

Din conţinutul legii se desprind unele idei de bază cum ar fi: 
protecţie la alegeri libere a căror expresie este de natură să permită 
acestor persoane, într-o societate democratică să-şi promoveze şi să-şi 
apere interesele, să participe la viața publică în aceleași condiții cu 
ceilalți cetăţeni. 

Potrivit concepţiei general-acceptate, drepturile persoanelor 
care fac parte din minorități şi obligația de a proteja identitatea 
acestor persoane, ca și a minorităţilor din care ele fac parte, nu depind 


de recunoașterea oficială a existenței minorităților. Stipulările din 
articolele 1, 2 și 3 sunt necesare pentru a se constata că existența 
minorităților este considerată suficientă pentru aplicarea standardelor 
internaționale corespunzătoare12. 

Totuşi, în practica internaţională recunoașterea unei minorități 
facilitează aplicarea normelor internaționale și este de natură să 
îmbunătăţească situația minorităţii respective, să-i ofere o bază 
juridică, aşa cum s-a încercat şi prin legea dată, pentru protecția 
efectivă a drepturilor persoanelor care o compun. Dacă în ceea ce 
priveşte minoritățile religioase şi exercitarea libertăților religioase, 
problema recunoașterii este mai puţin importantă, ca urmare a 
acceptării libertăţii de conștiință și de religie de către majoritatea 
statelor lumii, în ceea ce privește minoritățile etnice, lingvistice și 
culturale, sau aspectele etnice, lingvistice și culturale ale identităților, 
situația nu este aceeași. Existența şi recunoaşterea unor asemenea 
minorități trebuie să se bazeze pe criterii obiective și să nu depindă de 
puterea arbitrară a statului. 

Experiența internațională demonstrează că atitudinea oficială a 
statelor față de grupurile minoritare care fac parte din populaţia lor 
diferă de la recunoașterea constituțională a existenţei minorităţilor, 
până la negarea completă a existenţei lor. În orice caz, trebuie de 
precizat că prevederile constituționale de ordin general privind 
interdicția discriminărilor pe bază de rasă, culoare, origine naţională 
sau etică nu pot fi considerate ca recunoaștere, nici măcar implicită, a 
existenței minorităţilor. De 

12 Radu Țurcanu Legea cu privire la drepturile persoanelor 
aparținând minorităţilor naţionale, Vocea Civică 40 

asemenea, statisticile care prezintă populația unei țări grupată 
pe criterii etnice, lingvistice sau religioase nu înseamnă recunoașterea 
existenţei de grupuri sau minorități formate din aceste persoane, deși 
oferă elemente de apreciere. 

În paralel cu evoluţia reglementărilor privind minoritățile, s-a 
pus şi problema de a şti care sunt, într-un caz sau altul, grupurile la 
care ne referim, pentru că aceste reglementări să fie aplicate. În art. 6 


alin. (1) din lege, au fost determinate expres categoriile de persoane a 
căror drepturi sunt garantate şi anume: (ucraineni, găgăuzi, bulgari 
etc.). Însă, ceea ce este caracteristic aici: se simte lipsa de claritate 
asupra conceptului şi definiției noțiunii de minoritate. Merită 
menționat faptul că nu există o definiție general-acceptată pe plan 
internaţional, care să poată fi impusă oricărui stat, sau să poată fi 
invocată cu autoritate de standard internaţional. Totuși, paragraful 32 
al Documentului de la Copenhaga specifică: „Apartenența la o 
minoritate este o problemă de opţiune individuală, și niciun 
dezavantaj nu poate rezulta dintr-o asemenea alegere” 13 

Ca aspect important al identităţii lingvistice a persoanei, statul 
s-a angajat prin lege să recunoască fiecărei persoane care face parte 
dintr-o minoritate dreptul de a folosi numele și prenumele său în 
limba minoritară şi de a-i fi recunoscute oficial ca atare, conform 
prevederilor legale, art. 16 alin. (1), ca şi dreptul unei asemenea 
persoane de a expune semne, inscripţii sau alte informaţii de natură 
privată în limba minoritară, vizibile publicului. 

La capitolul învățământul public, legea prevede la art. 6 că fără a 
se aduce atingere studierii limbii oficiale sau predării în această limbă, 
în zonele locuite de asemenea persoane în mod tradiţional sau în 
proporție substanţială şi dacă există o cerere suficientă, statul 
Republica Moldova, va asigura, pe cât posibil și în cadrul sistemelor lor 
de educaţie, persoanelor respective posibilități adecvate de a li se 
preda limba minoritară sau de a primi instruire în această limbă. 

Cu referire expresă la persoanele care fac parte din minorități, 
legea nominalizată prevede că statul recunoaște dreptul acestor 
persoane de a-și desfășura propriile activități educative, inclusiv 
menținerea în şcoli, și ținând seama de politica de educație a statului 
folosirea sau studierea limbii lor proprii, cu condiţia că acest drept să 
nu fie exercitat într-un mod care să împiedice membrii acestora să 
înțeleagă cultura și limba întregii comunități și să participe la 
activitățile sale cu care ar aduce atingere suveranității naționale, și că 
nivelul de educație să nu fie inferior standardului general stabilit sau 
aprobat de autoritățile competente. 


De asemenea, legea prevede la art. 7, dreptul persoanelor care 
fac parte din minorităţi de a primi educaţie, în limba maternă sau de a 
studia această limbă. Aceasta nu poate şi nu trebuie să aducă atingere 
studierii limbii oficiale a țării a cărei cunoaștere este factor de 
coeziune socială şi este de natură să ofere persoanelor în cauză 
posibilitatea de a exercita ansamblul drepturilor omului, în condiţii de 
egalitate ce ceilalți cetățeni ai statului. Dacă într-o anumită zonă 
geografică o minoritate națională formează majoritatea populaţiei, ea 
se va bucura în mod direct de acest regim. Autonomia locală n-ar 
trebui să se acordă însă pe baze etnice, iar gradul de 

13 John Packer & Guillaume Siemiński, Drepturile Lingvistice 
drepturi Fundamentale, Altera 15, Anul VI.2000 

autonomie este același pentru toate unităţile teritoriale, 
independent de compoziţia etnică a populaţiei. 

Aceste drepturi specifice, bine evidențiate mai sus, conturează şi 
dreptul persoanelor care fac parte din minorități de a-și păstra, 
exprima și dezvolta identitatea lor etnică, lingvistică, culturală și 
religioasă. Desigur, drepturile și libertăţile fundamentale ale omului se 
referă la toate persoanele şi la generalitatea drepturilor și libertăților 
în timp ce drepturile specifice ale persoanelor care fac parte din 
minorități au un caracter limitat. Autorii şi susținătorii adoptării legii 
respective susțin că ea scoate în evidenţă, dincolo de diferențele de 
conținut şi formulări, existența unei voințe politice și convingeri 
juridice a autorităților statului. 

Fără îndoială, autorităţile moldoveneşti au căutat să găsească un 
echilibru raţional între acțiunea afirmativă destinată protecției 
identității persoanelor care fac parte din minorități şi drepturile şi 
nevoile economice, culturale și sociale ale tuturor membrilor săi. Și în 
continuare Republica Moldova trebuie să asigure participarea 
adecvată a minorităţilor la viața publică, la luarea deciziilor în plan 
național, local, în conformitate cu principiile democratice, asigurând 
totodată funcționarea normală a instituţiilor democratice. De aceea, 
realizarea obiectivelor propuse nu se poate asigura fără eforturi și fără 
angajamentul tuturor părților interesate. Dar asemenea probleme 


trebuie tratate pe o bază democratică, fără pasiuni, mituri şi 
reprezentări reducționiste. 

Experienţa celor 10 ani de independenţă au demonstrat că doar 
adoptarea unui cadru juridic adecvat nu este suficientă pentru 
armonizarea relaţiile interetnice, pentru acesta mai este nevoie de 
crearea unui consens normativ care ar atenua efectele percepţiei 
diferite de către cetățenii aparținând diferitor grupuri etnice a 
climatului politic intern și extern14. Este logic să fie așa odată ce 
nașterea Republicii Moldova în calitate de stat suveran şi independent 
a fost însoţită de un şir de traume cauzate de conflicte etnice. De 
asemenea, trebuie să se ia în calcul că indiferent de culoarea politică a 
guvernului întotdeauna pot exista suspiciuni dintr-o parte sau alta 
vis-à-vis de politica promovată. Acesta se referă, inclusiv, şi la cadrul 
juridic. 

Până nu demult, spre exemplu, se considera că soluţia găsită 
pentru conflictului dintre Chișinău şi Comrat a fost una adecvată15, 
dar apariția unui conflict politic între puterea centrală şi cea de la 
Comrat a arătat că polarizarea opiniei publice se face totuși după 
criterii etnice. Chiar dacă incriminările care i s-au adus în ianuarie 
2002 başcanului găgăuz, Dmitrii Croitor, se referă la delapidarea 
fondurilor publice, conflictului i s-a atribuit imediat o dimensiune 
etnică. Este foarte asemănător cu ceea ce s-a întâmplat și în cazul 
Transnistriei acum mai bine de 10 ani în urmă. În consecinţă atât presa 
din Transnistria, cât și o parte a presei din Rusia a prezentat conflictul 
drept o tendință a autorităților centrale de a suprima autonomia 
găgăuză. 

De aceea, atunci când se formează cadrul legal privind 
drepturile minorităților trebuie să se ia în calcul că în întreg spaţiul 
Europei de Est pare să existe două percepții în legătură cu membrii 
grupurilor minoritare, deși pare că acest lucru n-ar 

14 Human Rights at the Turn of New Millenium in The Republic 
of Moldova, Moldovan Helsinki 

trebui să se refere la cazul Republicii Moldova. Aceste percepții 
sunt strâns legate una de alta. Prima este legată de sentimentul că 
întrucât minoritățile, de obicei, au suferit discriminări şi represiuni 
sub vechile guverne, trebuie luate măsuri pentru a asigura excluderea 
pe viitor a unor asemenea fenomene. A doua percepție, răspândită mai 
ales în rândurile elitelor politice ale minorităţilor, este că minoritatea 
întotdeauna constituie victima unei nedreptăți istorice, care poate și 
trebuie să fie corectată acum, prin crearea unui statut special. După 
dezintegrarea statelor multinaționale de multe ori devin minorități 
comunitățile care anterior reprezentau populaţia majoritară a țărilor 
respective. Este curios că, de cele mai multe ori, liderii acestor noi 
minorități îşi schimbă forate brusc opţiunile în dependenţă de situația 
în care se află comunitatea pe care o reprezintă - este această 
comunitatea majoritară sau minoritară. Ne amintim cu câtă migală se 
calculau efectele negative asupra economiei trecerea limbii 
moldoveneşti la grafia latină (pe atunci Moldova era parte componentă 
a URSS, care avea totuși importante resurse materiale), şi cum liderii 
acelorași comunități au revendicat mărirea cheltuielilor bugetare 
pentru interesele minorităţilor naționale după ce comunităţile 
respective au devenit minoritare (chiar dacă Moldova a devenit cea 
mai săracă țară din Europa). Adică, contextul european presupune că 
minoritățile se află, de obicei, în ofensivă pentru cucerirea unor 
drepturi, iar comunitatea majoritară este în defensivă și tinde să se 
apere, demonstrând că nu atentează la drepturile minorităţilor. 

Se poate spune, din acest punct de vedere, că în ultimii 10 ani 
atât liderii comunității majoritare cât și liderii organizaţiilor ale 
minorităților şi-au văzut principala misiune în a promova exclusiv 
interesele comunităţilor pe care le reprezintă. Acest egoism etnic nu 
poate fi eliminat, deocamdată, prin legi. Liderii comunității majoritare 
au motivat, de obicei, un astfel de comportament prin necesitatea 
eliminării unor nedreptăţi istorice (politica de asimilare și rusificare). 
Pe de altă parte, liderii minorităţilor au pedalat problema drepturilor 


minorităților prin a cere noi drepturi pe care ulterior li-a obţinut. 

Exemplul  separatismului transnistrean este extrem de 
edificator pentru a înţelege egoismul etnic. Liderii separatiștilor au 
motivat necesitatea separaţiei de Moldova, inclusiv, și prin necesitatea 
apărării drepturilor minorităţilor. Ei au declarat trei limbi de stat în 
regiune, dar pentru a înțelege efectul propagandistic al acestei acțiuni 
este suficient ca cineva să încerce să-și rezolve o problemă apelând la 
serviciile administrație publice din Transnistria în vreo limbă de stat 
(moldovenească, ucraineană) diferită de cea rusă. Situaţia lingvistică și 
cea a populaţiei moldovenești din Transnistria este o mostră ideală de 
conservare a situației din RSSM. Este însă greu de găsit măcar câteva 
exemple din care să se vadă că minoritățile din Republica Moldova 
care şi-au obținut drepturile legitime să fi încercat cumva să contribuie 
la apărarea drepturilor băştinaților moldoveni minoritari în 
Transnistria. De asemenea, liderii comunităţilor minoritare, practic, nu 
au manifestat vreun interes pentru propunerea vreun proiect din care 
să se vadă cum este percepută soluționarea problemei transnistrene în 
cadrul unei Moldove unice. 

Este cunoscut că atât Rusia cât şi Ucraina au elaborat politici și 
chiar au instituţii care sunt preocupate de condiţia conaționalilor, 
cetățeni ai altor state. Rămâne neclar dacă aceste atitudini sunt 
diferențiate pentru conaţionalii din dreapta şi stânga Nistrului. De 
asemenea, nu este clară atitudinea liderilor comunităţilor ruse și 
ucrainene față de situaţia lor și cea a conațţionalilor din Transnistria? 
Consideră ei că populaţia rusă și cea ucraineană din Transnistrea este 
deosebită de ei şi că transnistrenii pot pretinde la drepturi deosebite? 
Consideră ei că existența Transnistriei este o garanție pentru 
asigurarea drepturilor lor, sau favorizează cumva interesele ţărilor lor 
de origine în acest teritoriu? Aceste întrebări nu sunt triviale fiindcă 
însăşi faptul existenței Transnistriei a fost motivat prin necesitatea 
asigurării drepturilor egale a reprezentanților tuturor naționalităților. 

Acelaşi lucru se referă şi la găgăuzi. Se pare că administraţia de 
la Comrat ar fi putut beneficia mult mai mult dacă ar fi optat împreună 
cu Chişinăul pentru integrarea Transnistriei în spaţiul economic 


comun. Potenţialul economic al Moldovei, inclusiv și cel din 
Transnistria, a fost creat în comun de toţi cetățenii Republicii Moldova. 
În virtutea unor anumite circumstanţe, în timpurile sovietice, un şir 
din cele mai performante unități industriale au fost amplasate pe 
teritoriul Transnistriei, ele însă aparțineau în egală măsură tuturor 
cetățenilor, inclusiv şi celor găgăuzi. O delimitare clară a proprietăţii 
de stat și a celei municipale ar putea permite distribuirea echitabilă a 
acestui potențial economic confiscat de către separatiști. În plus, 
desființarea armatei transnistrene și reducerea efectivului armatei 
moldoveneşti ar oferi surse suplimentare atât pentru bugetul central 
cât și pentru subsidii autonomiei găgăuze. Merită să fie menţionat și 
faptul că într-un moment de criză liderii găgăuzi au găsit protecție nu 
la Tiraspol, ci la Strasbourg, ceea ce demonstrează că activitatea 
într-un cadru legal oferă mai multe oportunităţi pentru o dezvoltare 
normală. 

Este evident că discuţiile pe marginea îmbunătățirii legislaţiei 
referitoare la drepturile minorităţilor și-au epuizat potenţialul. Multe 
din stipulările legii privind drepturile minorităţilor repetă stipulările 
din alte legi și documente internaţionale, precum şi principiile fixate în 
Constituţie. Or, în Constituţia noastră sunt și alte stipulări foarte bune, 
dar care nu pot fi realizate din cauza condiţiei economice în care se 
află ţara. Ce este cu adevărat nou în lege ţine de declararea dreptului 
minorităților la o cotă de reprezentare și de participaţie la 
administrarea treburilor publice. Se ştie că un drept oferit dar dificil de 
realizat poate provoca interpretări eronate. Reglementările excesive 
pot avea efecte negative pentru comunitățile în favoarea cărora se 
crede că se fac. Experienţa arată că într-un șir de ţări stabilirea unor 
cote de reprezentare proporţională în organele reprezentative au dus 
la faptul că minoritățile respective au obținut ulterior un număr mai 
mic de mandate decât până la reglementarea bazată pe principiul 
proporționalității. 

Și în Republica Moldova este posibilă o astfel de situație. În 
alegerile parlamentare din '94 şi '98, când nu era legiferat principiul 
oferiri cotelor pentru minorităţi, cetățenii de origine găgăuză au fost 


reprezentaţi în Parlament în proporție de aproximativ de 2 ori mai 
mare decât dacă ar fi fost respectat acest principiu. 

Actualul sistem electoral lasă alcătuirea listelor de candidaţi la 
discreţia partidelor politice. Liderii de partid care au o bună intuiție 
politică se orientează foarte bine în aceste condiţii. Spre exemplu, în 
1994, blocul electoral „Unitatea - Edinstvo”, a obținut mai bine de 25% 
din mandatele de deputaţi datorită mesajului său adresat 
preponderent minorităților naționale. Și Partidul Democrat Agrar a 
folosit astfel mesaje. Drept efect reprezentarea minorităţilor în 1994 a 
fost relativ plenară. 

Se cunoaște foarte bine că de câţiva ani liderii găgăuzi revendică 
dreptul de a suplini reprezentarea pe criterii etnice cu reprezentarea 
ce criterii teritoriale. De aceea, devine un imperativ schimbarea 
sistemului electoral. Există o legitate că mărirea numărului de 
parametri de obicei complică soluţionarea problemelor. Dacă pentru 
implementarea prevederilor legii adoptate recent se va trece la 
alegerile în circumscripţii teritoriale formate pe criterii etnice pot 
apărea unele probleme. Spre exemplu, localitățile populate compact de 
găgăuzi şi bulgari vor putea să-și promoveze candidații lor. Și asta e 
bine. În schimb, cetățenii de origine rusă și, parțial, cei de origine 
ucraineană, pot simți un anumit disconfort datorită faptului că sunt 
distribuiți relativ uniform prin localităţile țării şi, practic, în foarte 
puţine circumscripţii vor fi majoritari pentru a beneficia de votul etnic. 
Eu nu vorbesc de romi care într-o astfel de situație vor pierde și şansa 
teoretică de a-şi promova candidatul. Să sperăm că nu va fi aşa, dar în 
orice caz am dorit să arătăm că reglementările excesive pot avea efecte 
inverse celor scontate. Și tocmai aici rezidă riscul despre care vorbeam 
anterior. Dreptul de participare la guvernare, dreptul la instituirea 
organizațiilor nonguvernamentale, politice au existat și până la 
adoptarea legii. Totuşi e bine că legea a fost adoptată, măcar pentru 
faptul că aşa cum afirmă reprezentanții minorităţilor aceasta le oferă o 
garanţie în plus a respectării drepturilor lor. 

Cei care au criticat această lege au scos în evidenţă faptul că prin 
promovarea acestei legi reprezentanţii minorităţilor ar fi demonstrat 


că au suspiciuni vis-à-vis de caracterul democratic al statului 
moldovenesc. În același timp ei au scos în evidenţă că intenţia de a 
declara limba rusă drept a doua limbă de stat poate produce noi 
tensiuni în societate provocate de caracterul asimetric al folosirii a 
doua limbi de stat. Populaţia autohtonă cunoaște ambele limbi în timp 
ce o mare majoritate a populației rusolingve cunoaște doar limba rusă, 
care de facto are statutul unei limbi oficiale. Întrebarea lor este dacă nu 
cumva legile privind utilizarea a doua limbi de stat și cu privire la 
dreptul minorităților de a avea cote de reprezentare în administraţie 
vor produce colizii. S-ar putea că declararea a doua limbi de stat să 
ofere funcționarilor publici de a impune cetăţenilor limba de 
comunicare. În opinia oponenților adoptării acestor legi cetăţenii 
(contribuabilii) ar trebui să aibă dreptul de a alege limba de 
comunicare cu funcționarii, lucru care este de jure asigurat de cadrul 
legal existent deja. 

S-a menţionat deja că încălcarea drepturilor lingvistice ale 
minorităților naţionale a fost invocată atunci când a fost nevoie de a 
justifica acțiunile separatiste din Transnistria. De asemenea, s-a 
menționat că deşi se pretinde că în Transnistria există 3 limbi de stat, 
de fapt, doar limba rusă deserveşte necesitățile administrative. Nici în 
autonomia Gagauz Veri respectarea legislației lingvistice nu depăşeşte 
nivelul declaraţiilor16. De aceea, atâta timp cât valorile unei societăți 
civile, cultura politică a cetățenilor, funcționarilor publici şi a liderilor 
de opinie nu au atins un anumit nivel este greu de vorbit despre 
respectarea prevederilor legii. 

Pentru a trece de la reglementari juridice la acțiuni practice este 
necesar să se ia în considerare legătura dintre drepturile culturale şi 
lingvistice ale minorităţilor şi valorile toleranţei, coexistenţei şi 
integrării. Aceste valori stau la baza conţinutului esenţial ai drepturilor 
omului, adică respectul pentru valoarea ființelor umane. Este imposibil 
pentru un stat să fie absolut neutru în privința preferințelor sale 
culturale sau lingvistice. Toate guvernele trebuie să folosească cel 
puţin o limbă pentru a-şi 

16 Human Rights at the Turn of New Millenium in The Republic 


of Moldova, Moldovan Helsinki Committee for Human Rights, Chişinau, 
2001 

desfășura activităţile şi să comunice cu populaţia. Preferând o 
limbă (sau limbi) oficială, națională ori dominantă, statul îi avantajează 
în același timp pe cei care vorbesc limba de stat. Realitatea în 
majoritatea ţărilor este că anumite părți ale populaţiei vorbesc limbi 
care diferă de limba (limbile) oficială sau dominantă aleasă de stat și 
sunt într-un fel dezavantajate de alegerea guvernului. Se cunoaște că în 
majoritatea cazurilor, încercărilor de eliminare a limbilor minoritare li 
s-au opus rezistență, în unele cazuri provocând conflicte violente. 
Coexistența paşnică poate fi realizată respectându-se unele drepturi 
fundamentale care au un impact asupra intereselor etnice sau 
lingvistice. Aceasta este logica ce a fost respectată în dreptul 
internațional de la cel de al Doilea Război Mondial, cu acceptarea unei 
„încrederi în drepturile fundamentale ale omului, în demnitatea și în 
valoarea persoanei umane” așa cum se afirmă în preambulul 
Declaraţiei Universale a Drepturilor Omului. 

Standardele internaționale ale drepturilor omului, ca de pildă 
non-discriminarea, libertatea de expresie şi religie și altele, se bazează 
pe recunoașterea şi respectarea diversității umane. Toleranţa față de 
diferențele umane permite coexistența pașnică a oamenilor care 
provin din diverse medii etnice şi lingvistice. Dar trebuie să existe un 
echilibru între diferitele interese implicate, precum cele ale indivizilor 
care pot fi dezavantajaţi de preferinţele lingvistice ale unui guvern în 
privința oportunităţilor de angajare sau a consecințelor educaționale 
şi, în aceeași măsură, interesele legitime ale statului care se pot 
confrunta cu limitări practice ale asigurărilor de servicii în limbile 
minoritare, provenind dintr-o lipsă reală de resurse financiare sau 
umane. Găsirea unui echilibru poate și trebuie să se bazeze pe 
principiile toleranţei, coexistenţei și integrării. Integrarea nu înseamnă 
eliminarea diferenţelor umane ci, mai curând, luarea lor în 
consideraţie şi adoptarea lor în măsură posibilă și practicabilă astfel 
încât indivizii să poată participa atât la viața comunităţii lingvistice şi 
culturale de care aparțin, cât şi la viața societății mai largi a statului ca 


întreg. Echilibrarea intereselor statului cu cele ale minorităţilor în 
probleme lingvistice nu înseamnă că un stat nu poate să adopte o 
limbă comună sau oficială, înseamnă doar că minoritățile lingvistice 
trebuie să fie sprijinite atât cât este posibil în mod rezonabil, date fiind 
situația minorităţii și condiţiile în cadrul statului. Aceasta este însăși 
esența conceptului modern ai drepturilor persoanelor aparținând 
minorităților. Bazându-se pe standardele internaţionale existente, 
experții independenți care au elaborat „Recomandările de la Oslo cu 
privire la drepturile lingvistice ale minorităţilor naţionale” (RO) 
evidenţiază - în scopul de a oferi repere strategice practice - exact 
elementele echilibrului și integrării, după cum urmează: „Drepturile 
persoanelor aparținând minorităţilor naţionale de a-și folosi limba 
(limbile) în cadru public și privat, aşa cum au fost enunțate și elaborate 
în recomandările de la Oslo cu privire la drepturile lingvistice ale 
minorităţilor naţionale, trebuie privite într-un context echilibrat de 
participare deplină în societatea majoritară. Recomandările nu îşi 
propun o atitudine izolaţionistă, ci una care încurajează echilibrul între 
dreptul persoanelor aparţinând minorităţilor naţionale să-și menţină și 
să-și dezvolte propria lor identitate, cultură și limbă, și necesitatea de a 
se asigura faptul că sunt capabile să se integreze în societatea 
majoritară ca membri deplini şi egali”. În legătură cu un subiect 
specific, în recomandarea 12 a RO, care se ocupă de viața economică şi 
cere un echilibru între dorința unor persoane particulare de a folosi o 
limbă minoritară în activitățile economice și interesul statutului în 
asigurarea folosirii limbii oficiale și dominante în domenii ca protecția 
muncitorilor și consumatorilor. Indivizii sunt liberi să-și folosească 
limba la alegere în activitățile economice particulare, dar guvernul 
poate să ceară şi folosirea limbii oficiale sau dominante. Libertatea de 
exprimare a individului şi interesele proprii ale statului (adică 
interesele „publice”) se echilibrează astfel și sunt respectate în mod 
rezonabil. Documente ca Declarația Naţiunilor Unite asupra 
drepturilor persoanelor aparținând minorităților naționale sau etnice, 
religioase sau lingvistice, Convenţia cadru pentru protecția 
minorităților naţionale a Consiliului Europei, cât și RO, sunt parte a 


unei tendinţe de creştere a înțelegerii și respectului pentru drepturile 
omului care sunt ancorate în principiile toleranței, coexistenţei și 
integrării. În acest spirit trebuie să fie văzute drepturile minorităţilor 
lingvistice sau ale altor minorități: sunt măsuri destinate realizării 
echilibrului includerii și armoniei, mai curând decât a excluderii şi 
conflictului. Din acest punct de vedere apare întrebarea: Ar putea 
implementarea ideilor multiculturalismul oferi o perspectivă pentru 
armonia lingvistică din Republica Moldova? 

În luna octombrie 2001, Centrul Independent de Jurnalism (CIJ) 
a organizat la Chişinău o conferință internațională cu genericul 
„Multiculturalismul în societatea moldovenească”. Însăși faptul că a 
fost organizată o conferință cu genericul respect demonstrează că 
soluţiile valabile în țările democratice ar putea fi aplicate și în 
Republica Moldova. Totuşi, există impedimente în acest sens. În cadrul 
conferinței s-a constatat că doar în perspectiva existenței unui 
liderism  polițe se poate vorbi despre aplicarea modelului 
multiculturalist în Republica Moldova. A fost simptomatică şi prezenţa 
ziariştilor din Transnistria și Gagauz Veri, care au vorbit despre 
susținerea benevolă și unanimă a conducerii de la Tiraspol și, 
respectiv, despre acceptarea tutelării adunărilor organizațiilor 
neguvernamentale de către organele de securitate. Un alt factor 
important care face necesară examinarea fenomenului 
multiculturalismului este legat de intenția conducerii de vârf a 
Republicii Moldova de a promova „interesele naționale ale țării care 
sunt interese le întregului popor dar nu ale comunităților etnice 
minoritare” 17. 

În prezent fenomenului diversității este văzut în trei feluri. Mai 
întâia este vorba despre o atitudine tolerantă. Această atitudine constă 
în libertatea acordată minorităților de a exista fără a fi discriminare 
atâta timp cât nu aduc prejudicii culturii majoritare. Această atitudine 
aduce cu sine restricționarea considerabilă a folosirii spațiilor publice 
şi a mass mediei de către minorități. În acelaşi timp, ea însemna și 
finanțarea activităților minorităților din resursele proprii ale 
comunității - pe lângă contribuția acesteia, prin impozitare, la 


menținerea culturii generale. 

Există două tipuri de argumente în sprijinul toleranţei. În 
primul rând, sunt argumentele principale de reglementare a 
constrângerii: principiul daunei, de exemplu, stipulează că oamenii nu 
pot fi constrânși decât cu scopul de a fi împiedicaţi să dăuneze altora, 
sau acela de a fi pedepsiți pentru daunele cauzate. Al doilea tip de 
argumente apelează la necesitatea asigurării liniștii publice, armoniei 
sociale şi legitimării sistemului de guvernare, toate capabile de a fi 
amenințate de eventuale resentimente ale unei minorități împiedicate 
să-şi continue viața religioasă sau culturală18. Din acest punct de 
vedere, putem observa că ambele principii ale toleranţei au fost 
încălcate atunci când Ministerul învățământului a adopta hotărârea 
privind introducerea studierii obligatorii din clasa a doua a limbii ruse 
în școlile cu predarea în limba română. De fapt, intoleranța 
autorităţilor a avut un sens invers, adică limba unei minorităţi i s-a 
impus majorității. Este curios că efectul a fost același - protestele celor 
care s-au simţit afectaţi. 

17 Moldova Suverană, e 11, 22.01.02 

18 Joseph Raz, Multiculturalismul: o perspectivă liberală, Altera 
13, Anul VI. 2000 

Toleranța a fost în cele din urmă suplimentată sau chiar 
înlocuită de o a doua strategie privind minoritățile - o politică bazată 
pe afirmarea dreptului individual de protecție împotriva discriminării 
naționale, etnice, rasiale, religioase sau de altă natură. Drepturile la 
nedescriminare sunt extensiuni firești ale concepţiei clasice referitoare 
la drepturile constituționale civile și politice. 

Drepturile de nedescriminare se extind mult dincolo de 
toleranță. Ele au consecințe care afectează modul de viață al 
majorității. Cea mai evidentă consecință este imposibilitatea de a 
exclude membrii unor comunităţi din şcoli, locuri de muncă, cartiere 
de locuit etc. De obicei, drepturile de nedescriminare sunt interpretate 
astfel încât fiecare comunitate să aibă posibilitatea controlului asupra 
anumitor instituții. Dar, într-un regim de  coexistență, de 
nedescriminare serviciile publice, sistemul educațional, precum și 


sfera economică și politică a unei ţări nu pot fi proprietăți ale 
majorităţii, ci sunt un bun comun al tuturor cetățenilor ca indivizi. 

A treia metodă de abordare a problemei minorităţilor este 
afirmarea multiculturalismului. Ea se consideră a fi potrivită pentru 
societățile în care există mai multe comunităţi culturale stabile care 
doresc, și sunt în măsură, să se perpetueze. Liberalismul politic susține 
valoarea controlului asupra propriei noastre vieţi, a libertăţii de a trăi 
conform deciziilor noastre succesive. Această abordare încearcă să 
găsească modalităţile - juridice sau sociale - de a elimina restricțiile 
care îngrădesc deciziile individuale, și să înlăture obstacolele create de 
lipsa de educaţie, de sărăcie sau de acces la diferite surse. 

4. CAUZELE CONFLICTELOR ETNICE DIN SPAȚIUL 
POST-SOVIETIC. CAZUL REPUBLICII MOLDOVA. 

Conflictele din Republica Moldova nu reprezintă cazuri 
particulare. Faptul că un şir de conflicte etnice au avut loc pe întreg 
teritoriu al fostei URSS vorbeşte despre anumite cauze obiective ale 
acestora, despre o moştenire pe care noile state independente au 
primit-o din partea regimul comunist. Aceasta se referă şi la conflictele 
apărute în alte state multinaționale postcomuniste. Fosta Uniune 
Sovietică şi țările post-sovietice au avut de trecut printr-un val 
dramatic de activism etnopolitic şi lupte intercomunitare în special de 
la sfârşitul anilor '80 ai secolului trecut încoace. Astfel, conflictele 
etnice constituie una din caracteristicile modernităţii, dar ultimul 
deceniu a adus schimbări seismice în relaţiile dintre diferite 
comunităţi din întreaga lume. Înțelegerea cauzelor, manifestărilor și 
consecințelor conflictelor etnice a preocupat factorii politici de decizie 
şi opinia publică în perioada post-sovietică, constituind o adevărată 
provocare pentru cercetătorii contemporani. De asemenea, înțelegerea 
acestor cauze este importantă şi pentru evitarea pe cât este posibil a 
speculațiilor politice. 

După prăbuşirea comunismului şi disoluția statelor 
multinaționale: URSS, Cehoslovaciei și Iugoslaviei au fost ridicate 
probleme fundamentale privind natura statului, suveranității, 
autonomiei, dreptului la autodeterminare, etc. Evident, aceste 


probleme erau văzute în mod diferit. Pentru noile state apărute 
imediat după dezintegrarea celor menţionate mai sus principiul 
integrității teritoriale deţinea superioritatea asupra dreptul la 
autodeterminare a minorităţilor. 

În ţările post-sovietice, provocarea a fost dublată de faptul că 
tradiția marxistă ortodoxă din ştiinţele sociale, predominantă în aceste 
țări la începutul perestroicii, s-au pomenit complet nepregătite să facă 
față chestiunilor ce țin de conflicte etnice care erau considerate drept 
ceva învechit şi aproape imposibil într-o societate de „socialism matur” 
şi „internaţionalism triumfător” unde „chestiunea naționalităților” a 
fost rezolvată „odată și pentru totdeauna”. În încercarea de a răspunde 
la imperativele problemelor etnice într-un context de schimbări 
socio-politice rapide și profunde, cercetătorii trebuiau să abordeze un 
domeniu destul de nou, apelând la instrumente teoretice noi, 
non-marxiste, pe care urmau să le aplice realităților postcomuniste 19. 

a) Varietăți şi tipologii de conflicte în spaţiul post-sovietic 

Orice conflict ce are loc în cadrul unei structuri sociale este 
calificat în diferite feluri. Atât fosta Uniune Sovietică, cât și țările 
post-sovietice, au fost extrem de diverse din punct de vedere etnică. În 
conformitate cu unele estimări aproximative pe fostul teritoriu 
sovietic locuiau aproximativ 150 de grupuri etnice. Etniile nerusești 
formau ceva mai mult de jumătate din populaţia URSS. Toate aceste 
popoare au fost încorporate într-un singur stat cu toate implicaţiile 
geografice, culturale, economice și religioase ale unei asemenea 
încorporări - diversitate fără precedent. De aceea, cercetătorii sunt de 
acord că ţările post-sovietice, au cunoscut câteva feluri diferite de 
conflicte etnice, multe dintre care cu adânci rădăcini istorice. Din acest 
punct de vedere pare a fi incorect să se considere că toate problemele 
etnice post-sovietice ca unele ce implică aceleași consecinţe şi remedii. 

Această varietate de dispute etnice și cauzele lor se reflectă în 
diferite tipologii de conflicte etnice. Una din tipologii, aproape evidentă 
de la sine, se bazează pe evidenţierea naționalismelor de „matrioșkă” 
ce reflectă ierarhia unităţilor etno-teritoriale în cadrul fostei Uniuni 
Sovietice. Potrivit ei, pot fi identificate câteva sfere principale de 


conflicte interetnice în URSS: 

relațiile dintre autorităţile unionale centrale și republicile 
sovietice; relaţiile dintre republicile sovietice; 

— Relaţiile dintre guvernul republicii unionale și autonomiile 
etno-teritoriale din cadrul republicii unionale, precum și cele dintre 
formațiuni autonome din aceeaşi republică20; 

statutul și problemele minorităților etnice care nu aveau o 
formaţiune etno-teritorialăş 

— Statutul şi problemele etniilor împărțite. 

Drept consecință, după disoluția URSS conflictele au evoluat și 
poate fi propusă o altă tipologie pentru conflictele interetnice din 
Comunitatea Statelor Independente (CSI): 

19 Airat Aklaev, Cauzele conflictelor etnice în fosta URSS, Vocea 
Civică 38, 2001 

20 Beccapabc KHH Bonpoc h obpa30 Bamie Ilpim Hecâpobl 

— Conflicte teritoriale asociate cu problema reunificării unor 
grupuri etnice separate; 

— Conflicte provenind din dorința unei minorități etnice de a 
pretinde dreptul la autodeterminare prin crearea unui stat 
independent; 

— Restaurarea drepturilor teritoriale ale grupurilor etnice ce au 
fost deportate cu forța; 

conflictele ce au apărut ca rezultat al schimbărilor teritoriale 
arbitrare făcute în perioada sovietică; 

conflictele asociate cu interese materiale ale elitelor 
conducătoare; 

conflicte asociate cu factori de natură istorică, precondiționate 
de tradiții de luptă îndelungată pentru eliberare națională; 

— Conflicte cauzate de prezența „popoarelor deportate” aflate 
pe teritoriul altor republici; 

conflicte asociate cu discriminarea reală sau imaginară a 
populației ruseşti din statele post-sovietice; 


disputele lingvistice în care se îmbracă  insatisfacţiile 
etno-politice și pretenţiile la un statul special ale grupurilor etnice. 

Unii experţi consideră că inițierea şi escaladarea conflictelor 
etnice reprezintă, de fapt, rezultatele proceselor de autodeterminare 
națională din perioada „perestroicăi” și direcționate spre stabilirea 
priorităţii drepturilor colective ale unui grup etnic în raport cu 
drepturile individuale. Factorii principali generatori de conflicte sunt 
legați de frustrările apărute în urma dezintegrării structurilor de stat 
vechi la toate nivelele, confruntarea dintre elitele regionale şi cele 
centrale, lupta dintre elitele etnice pentru funcții importante sub 
aspectul puterii, conflictul dintre forţele naționaliste și cele comuniste 
sau neocomuniste, deghizarea și conservarea regimurilor comuniste 
sub forma suveranităţii de stat (cazul Asiei centrale), consolidarea 
forţelor politice promperiale şi absența unei strategii politice în toate 
taberele implicate în conflict. 

Au fost identificate şi tipuri principale de conflict interetnic care 
au avut loc pe teritoriul fostelor republici sovietice: 

elitele politice noi atât cele ale națiunii titulare, cât și cele ale 
minorităților, urmărindu-și obiectivele, au canalizat nemulțumirea 
publicului spre alte grupuri etnice, făcându-le vinovate pentru 
problemele existente; 

conflicte între naționalitatea titulară şi minorități etnice 
rusolingve care nu puteau sau nu doreau să se conformeze noilor 
realități lingvistice impuse de majoritate; 

consecințele deportărilor popoarelor din perioada comunistă, 
sau conflicte pe parcursul reîntoarcerii proprietăţii sau revenirea la 
locurile natale; 

— Ostilități armate între elite politice noi şi elitele vechi care nu 
doreau să piardă influența economică şi politică în cadrul republicilor; 

— Conflicte politice privind pretenţiile de lărgire a statutului 
teritorial-administrativ al etniilor netitulare; 

— Conflicte apărute din cauza teritoriilor disputate din punct de 
vedere istoric. 

b) Identificarea seturilor de cauze ce duc la conflicte interetnice 


Prăbuşirea regimului autoritar a făcut posibile conflicte după ce 
„capacul cazanului internaționalist” a fost ridicat de pe vechile un și 
resentimente etnice şi obidele cu greu reținute în tot acest timp au 
răbufnit cu forţă. 

Trei largi seturi de cauze ale conflictelor interetnice în fosta 
URSS au fost identificate şi se discută pe larg: 1) generale, structurale 
şi sistemice; 2) cauze legate de moștenirea sovietică şi cea 
presovietică; 3) cauze ce rezultă din procesul de schimbare 
socio-politică rapidă, din reforma economică și procesul de 
democratizare şi privatizare postcomunistă. 

Unii experți sunt de părerea că alcătuirea multietnică diversă și 
instituționalizarea etnicității în însăși structura constituțională a 
unităților etno-teritoriale ale URSS, legătura dintre etnicitate şi 
teritorialitate, ierarhia socio-politică și culturală a grupurilor etnice și 
istoria represiunilor şi altor moşteniri nerezolvate ale perioadei 
sovietice îngreunează deosebit de mult delimitarea hotarelor precise 
între conflictul socio-politic şi cel etnic în ţările post-sovietice. Însă, 
orice confruntare deschisă cu substrat etnic are o trăsătură definitorie 
care conduce practic în mao iminent la transformarea conflictului în 
unul etnic. Teoriile sociale nu reușesc să explice pe deplin acest 
fenomen. În ajutor le pot veni științele politice care pot explica 
mobilizarea politică ale elitelor etnice și rolul fundamental pe care îl 
joacă elitele etnice în aceste procese. Mecanismele socio-psihologice 
joacă un rol important în înțelegerea declanșărilor conflictelor etnice. 
Teoriile de psihologie socială şi politică, în opinia unor cercetători, ar 
putea explica mobilizarea maselor, intensitatea emoțiilor 
participanților la conflict, forța dorinței unui grup etnic dat de a obține 
autonomie şi ataşamentul militanților etnici față de acțiuni violente. 
Percepția iraţională a pericolului de către grup, prejudecățile etnice 
împărtăşite în mod colectiv și resimțirea adâncă a „nedreptăţii 
istorice” oferă potenţialul de mobilizare pentru a-l face pe om gata de 
orice acțiune în numele naţiunii sale. Legătura dintre explicaţiile 
sociale, psihologice și politice poate fi găsită în chestiunea legitimităţii 
de grup. Această chestiune, la rândul ei, este strâns legată de aspiraţiile 


unui grup etnic dat de a-și construi un stat propriu. Lupta pentru 
propria statalitate constituie nu numai un mijloc de asigurare a 
intereselor economice ale oamenilor, ci și un scop în sine, pentru a 
consfinți statutul și necesitatea, percepută ca fundamentală, de a se 
proteja de dominație străină, precum și pentru a conserva ambianța 
fizică şi culturală a grupului dat. Am văzut deja că specificul dezvoltării 
relațiilor interetnice pe teritoriul fostei URSS rezidă în coexistența a 
două sisteme etnice: una „centralizată” și alta „dispersată”. Principiul 
etnic care stătea la baza structurii de stat a URSS şi obținuse 
legitimitate în perioada sovietică, întruchipând  stratificarea 
etno-politică şi statutul inegal printre naționalitățile netitulare, este de 
o mare importanţă în această privință. Examinând rolul special al 
problemei legitimității de grup în declanșările de conflicte etnice, 
observăm cât de importantă este în acest context frica de a fi dominat 
şi subordonat altor grupuri etnice. Această frică devine chiar mai 
puternică decât interesele materiale. Acest lucru ar putea, se 
asemenea, explica relevanța politică a simbolurilor legitimităţii de 
grup (conferirea statutului de stat teritoriului natal, limbii etc). Posesia 
şi afirmarea simbolurilor respective devin obiectul conflictului etnic. 
Cerinţele legate de ele diferă de interesele materiale cât privește 
redistribuirea bunurilor şi compromisul, dat fiind că cerințele sunt 
formulate în termeni bazaţi pe categorii morale şi emotive. Aceasta ar 
fi, după unii experţi, principalul motiv care stă la baza iraționalităţii 
conflictelor etnice. 

Caracterul multietnic al populațiilor țărilor post-sovietice și 
moştenirea lăsată de politica națională a URSS trebuie percepute ca un 
potenţial permanent de reducere a orice conflict social local la unul cu 
o dimensiune etnică. Această „etnicizare” a disputelor dintre grupuri 
oferă adesea fundalul necesar pretențiilor naţionaliste şi le acutizează 
forma, dat fiind că este dificil să le negociezi. 

Pentru alți cercetători naționalismul a fost singurul mijloc 
eficient de obținere a mobilizării masive, iar aceasta a rezultat într-o 
dezintegrare ireversibilă a regimului totalitar. Se consideră că 
refacerea imperiului rus sub forma URSS nu a permis - spre deosebire 


de ţările europene occidentale - progresarea spre etapa de 
autodeterminare naţională deplină. Acum fostele republici sovietice 
ajunse la etapa de dezvoltare în calitate de națiuni independente se 
confruntă după cum s-a menționat cu problemele moștenite. La 
această etapă conflictele etnice şi teritoriale par a fi inevitabile. 

c) Cazul Republicii Moldova 

Examinarea mai sus a tipologiilor şi cauzelor conflictelor din 
spațiul post-sovietic arată că speculaţiile privind naționalismul 
moldovenesc/român ale liderilor separatiști sunt nefondate şi false. 
Este evident că însăşi sistemul comunist, sovietic, pe care separatiștii 
au dorit să-l salveze atunci când şi-au declarat independenţa față de 
Republica Sovietică Socialistă Moldovenească, a fost principalul 
generator de conflicte etnice. O examinare elementară a evoluţiei 
Mişcării de Renaştere Naţională ne sugerează că această mişcare a 
întâmpinat obstacole nejustificate şi chiar provocări care ulterior au 
condus la manifestări şi reacţii calificate a fi cu caracter extremist? 1. 

Colapsul URSS, provocat de puciul din 19 august 1991, a fost, 
după toate aparențele, un eveniment neașteptat şi şocant pentru 
marea majoritate a cetăţenilor Republicii Moldova. În perioada 
anterioară  puciului autoritățile moldovenești au preferat să 
promoveze o politică șovăitoare, lipsită de vreo strategie clară, 
reacționând doar la impulsurile ce parveneau din exterior. La început 
aceste impulsuri veneau doar din centrul unional, apoi, după 
declararea independenţei, au început să vină şi din partea 
organismelor internaționale. Spre exemplu, este de ajuns să ne 
amintim că declararea suveranității Republicii Moldova în 1990 s-a 
produs abia peste 2 săptămâni după ce Rusia și-a declarat propria 
suveranitate. Așa a fost și în cazul declarării independenţei în 1991. 
Republica Moldova a făcut acest lucru cu trei zile mai târziu decât 
vecina imediată Ucraina. 

21 BaflHM Eaica THH, H36 aBjiemie ar KTB, 1992 

Şi după obținerea independenţei politica liderilor moldoveni a 
continuat să fie bazată pe reacţii la sfidările și provocările parvenite 
din afară. Acest lucru se referă și la sfidările din partea cazacilor și 


voluntarilor veniți dni Rusia și Ucraina pentru a susține regimul 
separatist. 

Recent a apărut un șir de lucrări și memorii ale unor foşti înalți 
funcționari din structurile statale ale URSS şi ale PC în care se afirmă 
că imperiul sovietic s-a destrămat, în primul rând, datorită luptei 
pentru putere din sânul nomenclaturii comuniste22. Abia acum se fac 
publice dezvăluirile precum că după destrămarea URSS se planifica 
aplicarea unui mecanism nou pentru angrenarea fostelor republici 
sovietice la Rusia. Acest mecanism trebuia să funcționeze prin 
structurile Comunităţii Statelor Independente (CSI). Însă, intenţiile 
Rusiei de a-și restabili influența în fostele provincii sovietice 
comportau un nivel foarte înalt de risc legat de posibilitatea lunecării 
spre un deznodământ sângeros. Evenimentele ce avuseră loc la Tbilisi, 
Vilnus, etc. când s-a încercat stoparea dezmembrării URSS, confirmă 
faptul că temerile erau fondate. 

Peste o lună de zile de la semnarea documentelor de constituire 
a CSI la Alma-Ata a avut loc faimosul turneu al secretarului de stat al 
SUA, James Baker, care a vizitat pe rând toate republicile ex-sovietice. 
Drept rezultat, aproximativ peste o lună, în ianuarie 1992, toate noile 
state independente au devenit membre ale CSCE. Încă peste o lună, în 
martie 1992, aceste state au devenit și membre ale Organizaţii 
Naţiunilor Unite (ONU). Putem constata că aceasta a fost o excelentă 
acțiune diplomatică care a permis plasarea noilor state independente 
sub protecţia dreptului internaţional, descurajând, astfel, posibile 
atentate la independenţa lor din partea Rusiei. Ceva mai târziu, în 
toamna lui 1992, Republica Moldova și alte state ale CSI au aderat la 
Fondul Monetar Internaţional (FMI) şi Banca Mondială (BM). Aceasta a 
devenit o altă acțiune de protecție, de această dată de natură 
financiar-economică, pentru a îngrădi noile state independente de 
politica financiară promovată de guvernul lui Egor Gaidar. Această 
politică a supus unei lovituri teribile sistemele financiare ale fostelor 
republici sovietice odată cu punerea în acțiune a politicii de 
liberalizare a preţurilor fără vreo coordonare cu partenerii din 
comunitatea creată cu doar câteva săptămâni în urmă. Cooperarea 


Republicii Moldova cu organizaţiile financiare internaţionale a permis 
introducerea în noiembrie 1993 a valutei naţionale, care a salvat-o, 
într-un fel, de la colapsul financiar. 

Unul din funcţionarii de cel mai înalt nivel din Rusia, ministrul 
afacerilor externe, Andrei Kozîrev, considerat şi unul din cei mai 
liberali politicieni ruși, a făcut în februarie 1994, imediat după 
lansarea de către NATO a programului „Parteneriatul pentru Pace” o 
declaraţie publică prin care insista că toate fostele republici sovietice 
fac parte din sfera de influență a Rusiei. Tot în aceeași perioadă 
consilierii preşedintelui Elțîn au lansat în presă o serie de articole în 
care promovau ideea că Rusia ar trebui să trateze fostele republici 
sovietice la fel cum prevedea renumita doctrină a preşedintelui 
american Monroe tratarea Americii Latine acum 180 de ani. 

Dar cel mai semnificativ impact asupra consolidării statalității și 
stabilității politice l-a avut colaborarea Republicii Moldova cu Consiliul 
Europei (CE), mai ales datorită condiţiilor impuse de această instituție 
în ceea ce priveşte respectarea 

22 Jleomm MjienHH, cDopMyjia Bjiacm. Ot Empi Ha k Ilyni Hy, 
MocKBA, Lţeinpnoji Hrpa4», 2000 

drepturilor omului şi dezvoltării instituțiilor democratice. 
Anume cooperarea cu CE a permis adoptarea în 1994 a unei constituţii 
democratice. Vom aminti că în 1999 - 2000, CE a fost, de fapt, 
principalul mediator în conflictul constituțional dintre Preşedinţie și 
Parlament. 

Începutul retragerii trupelor străine de pe teritoriul RM și 
casarea armamentului rusesc sunt, de asemenea, efectele eforturilor 
internaţionale, realizate în cadrul summit-ului de la Istanbul, în 
noiembrie 1999. 

Vedem că dezvoltarea instituțiilor democratice, însăși 
independența Republicii Moldova, precum și a altor țări post sovietice 
a fost obținută, pe de o parte, datorită evenimentelor dezintegratoare 
ce au fost generate în capitala fostei URSS, iar pe de altă parte, în 
pofida piedicilor pe care fosta metropolă le ridica în față fostelor 
republici unionale și actualilor sateliți din CSI. 


Din cele expuse mai sus am putea concluziona că Republica 
Moldova este mai degrabă un produs al conjuncturii politice 
internaţionale. Meritul Mişcării de Renaștere Naţională a fost că a 
asigurat într-o anumită măsură ireversibilitatea proceselor politice, 
principala forță motrice a cărora se aflau în capitala fostului imperiu 
sovietic, ci nu în mişcările naţionaliste așa cum pretind liderii 
separatiștilor de la Tiraspol. 

De aceea, nu este întâmplător că, în ultimii 10 ani, funcționari de 
stat de cel mai înalt nivel au lansat propuneri în vederea formulării 
unei idei naționale consolidatoare care ar justifica existența statului 
independent Republica Moldova. În caz contrar principalul garant al 
independenței RM va rămâne conjunctura politică, cu toate 
consecinţele previzibile şi imprevizibile ce reies din acest statut. 

e) Transnistria - unealtă de menţinerea a Republicii Moldova în 
sfera de influenţă a fostei metropole. 

Când vorbim despre soluționarea pe cale politică a conflictului 
transnistrean trebuie să luăm în consideraţie contextul politic extern şi 
intern, pe cel economic şi social în care se presupune a face acest lucru. 
Al doilea lucru care trebuie să fie luat în calcul este că acest context nu 
este unul stabil, ci, dimpotrivă, unul foarte labil datorită schimbării 
conjuncturi politice internaţionale cum se întâmplă, spre exemplu, 
după atacurile teroriste din SUA şi formarea alianţei anti-teroriste. Un 
lucru este cert, experienţa celor 9 ani de reglementare (mai bine zis de 
înghețare a soluționării conflictului transnistrean), arată că orice 
schimbare în conjunctura politică nu aduce Chișinăului vreun avantaj, 
ci dimpotrivă doar dezavantaje, atâta timp cât autorităţile de la 
Chişinăul se comportă pasiv şi așteaptă îngăduința garanțţilor şi 
mediatorilor. Este adevărat că politică promovată de către 
preşedintele, Vladimir Voronin, anunţă o răsturnare de situaţie în 
sensul pozitiv. 

Reson d'etre pentru regiunea separatistă 

Urmărind evoluţia conflict transnistrean de la originile sale și 
până în prezent constatăm că argumentele care sunt aduse de liderii 
separatiști de la Tiraspol pentru a justifica existența regimului 


neconstituțional variază în dependenţă de conjunctură: 

1) la început (1989 - 1991) liderii de la Tiraspol invocau drept 
motiv pentru instaurarea regimului separatist conflictul etnic între 
comunitatea băștinașă şi comunitatea rusolingvă din Republica 
Moldova. Însă aceste argumente au fost invocate până la un anumit 
moment când liderii separatiști au înțeles că această explicaţie nu este 
tocmai potrivită din simplul motiv că democratizarea și deschiderea 
societății moldoveneşti pot uşor înlătura presupusa discriminare. În 
schimb, administraţia de la Tiraspol continuă practica de discriminare 
etnică față de populația moldovenească din regiune (exemple - 
interzicerea grafiei latine, persecuțiile împotriva școlilor moldoveneşti 
etc) 3; 

2) după 1991 a urmat o altă explicaţie a principalului motiv 
pentru existența regimului - conflictul politic dintre Chișinău şi 
Tiraspol. Primul, adept al independenţei, iar al doilea, adept al 
păstrării URSS şi al sistemului comunist24. Acest argument s-a 
menținut până la declanșarea violenţelor în conflictul puterilor din 
Rusia în octombrie 1993. După destrămarea URSS și victoria 
preşedintelui Elțîn în conflictul din 1993 și acest argument a fost dat 
uitării. Dimpotrivă, în prezent, agenţiile oficiale din Transnistria aduc 
critici regimului comunist de la Chişinău; 

3) După conflictul puterilor din Rusia (1993) în care se bănuia 
că au fost implicaţi şi liderii separatiști, aceștia au invocat drept motiv 
principal pentru existența republicii separatiste - promovarea 
intereselor Rusiei în regiunea Balcanilor. Acest argument a fost util şi 
vehiculat atâta timp cât liderii de la Tiraspol se puteau erija în calitate 
de promotori unici ai intereselor Rusiei în regiune. Dar şi acest 
argument a fost a calitate nu poate fi veşnică; 

4) În sfârşit, după venirea comuniştilor moldoveni la putere 
(2001), pe unda declaraţii privind parteneriatul strategic cu Rusia și 
chiar aderarea la Uniunea Rusia - Belarusi, rolul Transnistriei ca 
promotor unic al intereselor Rusiei în regiune, pe care liderii 
separatiști îl invocă drept motiv principal al existenței regimului său, a 
scăzut. 


Evident, pe prim plan a apărut argumentul economic. Acum ei 
afirmă că Moldova este, practic, ruinată din punct de vedere economic, 
iar ei au reuşită să menţină și chiar să dezvolte potenţialul economic al 
regiunii. Apărarea intereselor economice ale poporului transnistrean 
împotriva atentatelor Republicii Moldova la proprietatea 

Transnistriei a devenit începând cu 2001 principalul reson 
d'etre. 

Evoluţia argumentelor liderilor separatiști nu trebuie să mire. 
La întrebarea adresată istoricienilor şi liderilor separatiști în cadrul 
unor conferințe cum e posibil ca după recensământul din 1989 care 
atesta în regiune locuitori moldoveni, ruși, ucraineni etc., să apară doar 
peste un an „poporul transnistrean” cu drept la autodeterminare, 
aceştia răspund foarte serios că şi într-un an poate avea loc geneza 
unui popor care să se bucure de dreptul respectiv. 

Concluzia principală ar fi că reson detre pentru liderii 
separatiști a evoluat de la argumente care pot fi depășite pe cale 
politică la argumente care invocă motive ce nu pot fi depășite. 
Într-adevăr, tot felul de pretenţii referitoare la discriminare pot fi 
înlăturate, în schimb, promovarea intereselor geopolitice ale Rusie și 
propriile interese economice camuflate sub pretextul apărării 
drepturile economice ale poporului transnistrean par a fi veşnice. 

23 Human Rights at the Turn of New Millenium in The Republic 
of Moldova, Moldovan Helsinki 

Committee for Human Rights, Chişinau, 2001 

24 Beccapabc KHH Bonpoc h obpa30 Bamie npjm Hecrpobl KOH 
Mojmabl Koft Pecnybjnnai, Tnpacnojn., pho, nry, 1993 

Şi conducerea Moldovei (la început - Petru Lucinschi, iar apoi - 
Vladimir Voronin) a susținut că argumentul economic este, de fapt, 
unicul care stă la temelia existenței regimului separatist. Este vorba 
despre afaceri economice dubioase, contrabandă și trafic ilegal de 
armament etc. 

După ce am discutat despre reson detre invocat de liderii 
separatiști este important să vedem care a fost contextul politic intern 
şi internațional care influențează soluționarea conflictului 


transnistrean. 

Contextul Intern 

Sondajele de opinie arată că cetățenii Republicii Moldova, 
practic, nu sunt interesați de evoluția problemei transnistrene. De 
aceea, cei trei preşedinţi ai Republicii Moldova puteau să-și permită să 
facă în fiecare an promisiuni gen: până la finele anului curent problema 
transnistrea va fi rezolvată. Partidele politice din opoziţie s-au limitat 
întotdeauna la critica acțiunilor guvernanților, dar n-au propus vreo 
odată soluții originale. 

Problema transnistreană este totuși una care are valență 
electorală. De aceea, ea reapare în viața politică mai ales înainte de 
alegeri. Politicienii moldoveni sunt convinşi că cheile soluționării 
problemei se află la Moscova. De aceea, promisiuni referitoare la 
soluționarea conflictului apar în platformele forțelor politice care se 
declară de orientare prorusească. Acesta a fost cea mai simplistă 
abordare a problemei şi îi izbăvea pe liderii moldoveni de a face și alte 
eforturi. 

Spre exemplu, preşedintele Mircea Snegur a încercat să 
soluţioneze problema prin contacte directe cu președintele rus Boris 
Elțîn. După înfrângerea în conflictul armat în care au participat 
poliţiştii moldoveni și forțele rebele separatiste susținute de armata 
14 rusească, președintele Snegur a acceptat tot ce i s-a impus de către 
învingători în procesul de reglementare. Reorientarea politică 
pronațională a lui Mircea Snegur a fost determinată în mare măsură de 
eşecul său în soluționarea conflictului. Mai mult, mass media 
moldovenească pentru ași promova candidații în alegeri i-a atribuit lui 
Mircea Snegur principala vină pentru declanșarea conflictului, deşi, se 
cunoştea foarte bine că vina lui Snegur a fost doar că s-a lăsat 
provocat. În schimb, efectul propagandistic anti-Snegur al presei 
moldoveneşti a fost inestimabil pentru propaganda separatistă. 

La rândul său preşedintele Lucinschi a lăsat să se înțeleagă că 
relațiile sale la Moscova pot contribui în mod cardinal la găsirea unei 
soluţiei. El a activat energic doar primul an după ce a devenit clar cât 
de greu va fi să facă față promisiunilor electorale din 1996. În mai '97 a 


fost semnat renumitul memorandum referitor la edificarea de către 
Republica Moldova și Transnistria a „statului comun”. Semnificaţia 
„statului comun” este discutată deja de 5 ani. În schimb, sub paravanul 
negocierilor Transnistria a căpătat dreptul la activitate economică 
externă. De fapt, Transnistria nu are nevoie de ceva mai mult. 

Şi actualul preşedinte Vladimir Voronin este încrezut că politica 
sa declarată prorusească poate fi determinantă pentru soluționarea 
conflictului25. Ne-o dovedeşte comportamentul şi declaraţiile sale. La 
fel ca şi adepții fostului preşedinte Petru 

25 Annpeft Grpe.in. ijOB, Heăab HCHMaa ra Aera, N°38, 
28.02.02 

Lucinschi, Vladimir Voronin și Partidul comuniștilor pe care-l 
conduce au încercat să dea toată vina pentru declanșarea conflictului 
transnistrean pe ex-preşedintele Mircea Snegur şi pe naționaliștii 
moldoveni/români. 

Ulterior președintele Voronin a fost nevoit să recunoască că a 
subestimat gravitatea conflictului și a intereselor elitelor separatiste 
de la Tiraspol. Este interesant să observăm cum s-au desfășurat 
principalele evenimente care au precedat înghețarea relaţiilor dintre 
Chişinău şi Tiraspol înainte de realegerea lui Smirnov în calitate de 
preşedinte al Transnistriei pentru cel de al treilea mandat. 

În luna decembrie 2000, în timpul alegerilor prezidenţiale 
desfășurate în Parlamentul Republicii Moldova, liderul fracțiunii 
comuniste de atunci şi actualul preşedinte al ţării, Vladimir Voronin, 
după o vizită fulger la Moscova, anunţa că deţine cheia soluționării 
conflictului transnistrean şi că soluționarea se va produce prin 
schimbarea conducerii separatiste. 

După alegerea lui Vladimir Voronin în calitate de președinte al 
RM el a emis un decret prin care a trasat principalele obiective a căror 
atingere urma să apropie soluționarea definitivă a conflictului. 

La început, evenimentele se desfășurau vertiginos, obținându-se 
eliberarea din detenţie a parlamentarului, Ilie Ilașcu, judecat de către 
instanțele neconstituționale ale regimului separatist. Detaliile privind 
eliberarea lui Ilaşcu, făcute publice de către fostul ministru al 


afacerilor externe, Nicolae Cernomaz, se rezumau la efectul unui 
simplu sunet de telefon de la Moscova, făcut la rugămintea 
preşedintelui Voronin. Smirnov s-a supus atunci, însă a lăsat să se 
înțeleagă că nu-i convine să execute mecanic ordinele Moscovei, 
sugerate de către președintele Voronin. El a întreprins paşi concreţi 
pentru a produce o răsturnare a situaţiei în favoarea sa, blocând 
dialogul cu preşedintele Voronin. Bararea accesului președintelui 
moldovean la mănăstirea „Noul „Neamţ pentru dezamorsarea unui 
conflict generat de administrația separatistă şi introducerea 
pașapoartelor transnistrene au fost evenimente suficiente pentru ca 
Vladimir Voronin să declare că, de fapt, Smirnov este interesat în 
obstrucționarea procesului de negocieri şi că are la dispoziţie un şir de 
instrumente pentru a-l determina să negocieze productiv. 

Au urmat acțiunile preşedinţiei Voronin îndreptate spre 
convingerea alegătorilor transnistrăți să opteze în cadrul alegerilor 
prezidenţiale pentru o altă candidatură decât cea a liderului separatist 
Smirnov. Dar, după cum era de așteptat la alegerile din 9 decembrie 
2001 a învins Smirnov. El a acumulat 85 la sută din voturi. 
Preşedintele Vladimir Voronin şi alte oficialități de la Chișinău au 
declarat cu câteva săptămâni înainte de alegeri că le vor considera 
nelegitime. Era evident că după ce în anul 2000 Smirnov a inițiat 
procedura de schimbare a constituţiei regiunii separatiste scopul lui 
era să devină preşedinte pe viaţă. 

În opinia experţilor alegeri prezidenţiale din regiune i-au oferit 
lui Smirnov o minunată posibilitate pentru a demonstra că se bucură 
de suportul populaţiei din regiune. În condiţiile în care informaţiile 
despre afacerile dubioase ale conducerii din regiune şi ale familiei sale 
deveneau tot mai accesibile populaţiei, unica posibilitate pentru a-și 
întoarce încrederea era să exploateze mentalitatea acesteia, deprinse 
să asocieze situaţia din regiune cu cea a unei cetăți asediate de către 
răuvoitorii de la Chișinău. 

Introducerea noilor ştampile vamale începând cu 1 septembrie 
2001 ca urmare a aderării Republicii Moldova la Organizația Mondială 
a Comerțului, a fost calificată de administraţia de la Tiraspol drept 


blocadă economică. Ea a întreprins eforturi diplomatice menite să 
alimenteze speranțele cetățenilor din Transnistria, precum că este 
posibil suportul extern și că sub conducerea sa se poate ieşi eroic din 
blocada impusă de autorităţile de la Chişinău. Planul lui Smirnov a 
reuşit parţial. El a ştiut să sincronizeze câteva acțiuni. În primul rând, 
au fost instigați liderii de la Comrat să inițieze un presing din interior 
asupra Chişinăului, amenințându-l cu revenirea la acțiuni separatiste 
în cazul ignorării de către el a revendicărilor de federalizare sau chiar 
de confederalizare a Moldovei. Acțiunea respectivă a avut menirea să 
demonstreze cetăţenilor din Transnistria că acordurile cu Moldova nu 
pot aduce nimic bun, perpetuând starea de conflict. În al doilea rând, 
Smirnov a reușit să fie primit de către preşedintele Belarus, Alexandr 
Lucaşenco, şi de către preşedintele ucrainean, Leonid Kucima, 
speculând, astfel, recunoașterea de facto pe plan internaţional de către 
conducătorii statelor slave. Kucima chiar a contribuit la anihilarea 
preconizatelor efecte de pe urma introducerii ştampilelor vamale. 
Preşedintelui Voronin i-a reușit în schimb să preîntâmpine susținerea 
deschisă a lui Smirnov de către autorităţile de la Moscova. Dimpotrivă, 
este evident că semnarea Tratatului de bază de către președinții Puțin 
şi Voronin, precum şi difuzarea unor emisiuni anti-Smirnov de către 
televiziunea de stat din Rusia în ajunul alegerilor, trebuiau să 
demonstreze suportul influentelor cercuri politice rusești pentru 
Voronin în conflictul cu Smirnov. Analiştii politici ruși n-au ascuns 
prețul pe care-l va avea de plătit Republica Moldova pentru această 
susținere. Este vorba despre acceptarea federalizării RM în baza a trei 
subiecți egali: Moldova, Transnistria şi Găgăuzia și a acceptării 
protectoratului din partea Rusiei. 

Acum apare întrebarea: este oare prețul pe care se presupune 
că e gata să-l plătească Chişinăul unul adecvat beneficiilor la care se 
aşteaptă? După victoria lui Smirnov în alegeri acesta continuă să 
invoce imposibilitatea hotărârii sorții aşa numitului popor 
transnistrean din care fac parte şi cei peste 60.000 de cetățeni ai Rusiei 
fără a lua în considerație opinia acestuia. Strategia lui Voronin de a 
face o delimitare între Smirnov şi cetățenii din regiune nu pare să aibă 


sens după ce peste 80% l-au votat pe liderul separatist. Cu o 
săptămână înainte de desfășurarea alegerilor, ambasadorul rus la 
Chişinău a lăsat să se înțeleagă că nu există dubii în privinţa câștigării 
alegerilor de către Smirnov şi a reiterat, de fapt, spusele preşedintelui 
Putin care declarase că soluţia pentru acest conflict poate fi găsită doar 
în formatul negocierilor celor 5 părți - Chişiunău, Tiraspol, Moscova, 
Kiev şi OSCE. 

Totuşi, procesul de negocieri se află într-o stare indecisă. 
Preşedintele Voronin a renunţat la un șir de propuneri de a continua 
dialogul, motivând acest lucru prin dorința de a evita „dialogul de 
dragul dialogului” în urma căruia nu se rezolvă nimic. Dacă înainte de a 
deveni preşedinte şi imediat după ce a fost ales în funcție, Vladimir 
Voronin, pleda împotriva internaţionalizării conflictului transnistrean 
(au fost anulate întrunirile programate la Bratislava pentru începutul 
anului 2001, precum şi propunerile de a începe procesul de negocieri 
de la „zero”), apoi peste jumătate de an preşedintele şi-a schimbat 
radical părerea. El a procedat corect atunci când s-a hotărât să facă 
ordine în politica de export a statului, distrugând mitul despre 
independența Transnistriei odată cu retragerea vechilor ștampile 
vamale. Al doilea efect pozitiv al activităţii președintelui Voronin este 
că el împinge liderii de la Tiraspol să scoată ei înșiși problema 
soluționării conflictului din cadrul intern în cel internațional, apelând 
la serviciile Rusiei şi Ucrainei, OSCE. În această situaţie el ar avea 
temeiul de a invita și alți mediatori. A devenit clar că problema 
transnistreană este multidimensională. Politica președintelui Vladimir 
Voronin a scos în evidență, de asemenea, că regimul separatist n-ar fi 
putut exista fără un suport din partea unor elite politice și economice 
de la Chişinău. 

Contextul Extern 

Mediatorii și principalii garanțţi ai procesului de negocieri dintre 
Republica Moldova şi Transnistria sunt Rusia şi Ucraina, 
reprezentanții cărora au aplicat semnăturile pe memorandumul din 8 
mai 1997. Administraţiile ambelor țări afirmă că susțin suveranitatea 
şi integritatea teritorială a RM, însă în parlamentele ambelor țări există 


puternice forțe care au susținut regimul separatist de la Tiraspol în 
mod fățiş26. Numeroasele decizii ale Dumei de Stat a Rusiei sunt o 
dovadă în acest sens. Separarea democratică a puterilor în țările 
garante servește drept minunat prilej pentru administraţiile acestor 
țări să afirme una și să facă cu totul alta. Sigur, administraţiile acestor 
țări nu vor merge la un conflict cu branșele legislative de dragul 
reglementării problemelor teritoriale a RM. Mai mult, opinia publică 
din țările garante simpatizează regimul separatist, din simplul motiv 
că în perioada de tranziție comuniștii internaționaliști susținuți masiv 
în aceste țări au devenit patrioți naționaliști. În plus, trebuie să se ia în 
calcul că liderii ţărilor garante nu vor supune riscului propriile 
ratinguri politice de dragul RM. Aceste lucruri pot arăta că principalii 
garanți şi mediatori nu pot fi în principiu imparțiali, mai ales că liderii 
separatiști invocă în permanenţă argumentul că Transnistria ar fi 
„pământ rusesc sau slav” în dependenţă din partea cui așteaptă suport 
(Rusia sau Ucraina). Cum poate spera Moldova că conflictul poate fi 
soluţionat echitabil fără internaţionalizarea lui rămâne de văzut. În 
plus, principalii mediatori și garanţi ai soluționării conflictului nu 
ascund că au interese în zona respectivă şi că reglementarea 
conflictului o văd prin prisma acestor interese, lucru care favorizează 
regimul separatist. 

Pentru Ucraina implicarea în soluționarea conflictului 
transnistrean este o posibilitate pentru a se afirma ca putere regională 
care este luată în calcul atunci când se hotărăsc probleme de 
importanță majoră. Totuși, Ucraina a avut un comportament foarte 
duplicitar, fapt care l-a făcut pe preşedintele Voronin să anunțe public 
că va cere suportul comunităţii internaționale pentru a exercita 
presiuni politice asupra conducerii Ucrainei care favorizează exportul 
de contrabandă din regiunea separatistă. 

Pentru cercurile naţionaliste din Rusia impunerea viziunii lor și 
promovarea propriilor interese în rezolvarea conflictului este 
importantă fiindcă Republica Moldova rămâne unica țară din lume 
asupra căreia Rusia a putut repurta victorii militare și diplomatice în 
ultimii ani după implicarea în războiul din Afghanistan 1979. Nici chiar 


războiul cecen n-a putut fi câștigat în cele două campanii din 1994 şi 
1999. Nu este exclus că posibilitatea de a obţine victorii asupra 
Republicii Moldova este pentru aceste forțe unica posibilitate de 
mângiere a orgoliilor27. 

26 Institutul de Politici Publice, Aspecte ale conflictului 
transnistrean, Ştiinţa, Chişinău, 2001 

Cât priveşte OSCE, reprezentanții acestei organizaţii au păstrat 
neutralitatea pe parcursul ultimilor 9 ani, având misiunea să susțină 
procesul de negocieri. 

S-a arătat că după blocarea procesului de negocieri în august 
2001, conducerea Republicii Moldova a schimbat în mod cardinal 
abordarea problemei soluționării conflictului. Președintele ţării, 
Vladimir Voronin, a declarat că nu mai poate participa la negocieri de 
dragul negocierilor şi că acestea trebuie să fie purtate de experți care 
urmează să identifice problemele ce stătu în calea elaborării 
proiectului statutului Transnistriei în cadrul republicii Moldova. Din 
acest punct de vedere procesul de soluționare a conflictului ar trebui 
să treacă prin câteva faze: 

1) relansarea procesului de negocieri. 

2) ajungerea la un numitor comun a conducerii de la Chişinău și 
a administraţiei de la Tiraspol în ceea ce priveşte semnificația noţiunii 
de „stat comun” fixată în memorandumul din 1997, sau găsirea unei 
altei formule. Probabil, la această etapă ar trebui să fie discutate în 
paralel şi problemele economice. Este evident că liderii separatiști vor 
pretinde că deblocarea relațiilor economice este cea mai bună dovadă 
a intenţiilor Chişinăului. Însă experiența celor 9 ani de dialog steril a 
demonstrat că odată cu deblocarea relaţiilor economice procesul 
politic intră în impas. De aceea, dacă Chișinău va merge pe această 
cale, atunci cel puţin în documentele pe care le va semna ar trebui să 
fie stipulate „termenele de prescripţie” pentru procesul politic. Dacă în 
termenele prevăzute procesul politic nu va demara, atunci deblocarea 
negocierilor ulterioare ar trebui să înceapă cu stabilirea statutului 


juridic, iar apoi cu deblocarea economică. 

3) negocierile propriu-zise referitoare la structura instituţiilor 
pretinsului stat comun. 

Se cunoaște că liderii separatiști văd statul comun ca o entitate 
similară cu cea ce s-a născut în procesul de negocieri de la Daton 
pentru Bosnia-Herzegovina.) n ultima vreme este invocat exemplul 
relațiilor dintre Serbia și Muntenegru Inn cadrul lugoslaviei. 

Dar cum li-ar conveni de fapt liderilor de la Tiraspol să fie 
soluționat conflictul? Nu este un secret că pentru actualii lideri de la 
Tiraspol  statalitatea acestei regiuni este necesară pentru 
supraviețuirea lor politică. Chiar dacă aceştia pretind că regiunea are 
Constituție experiența a demonstrat că pentru elitele de acolo nu 
prezintă vreo problemă de a introduce modificările necesare pentru 
a-şi prelungi aflarea la putere. De aceea, liderii respectivi, care practic 
nu s-au schimbat în ultimii 12 ani, au fost consecvenţi de la bun 
început în promovarea propriile interese. După 1992 au existat 2 
principii de bază pentru negocierile cu autorităţile moldovenești: 

1) părţile aflate în conflict trebuie să reiasă din situația creată 
deja, adică Chișinăul trebuie să ea în calcul că Transnistria s-a afirmat 
defacto ca stat, chiar dacă acesta nu este recunoscut de jure. 

2) părţile negociatoare sunt egale. 

În ultimii zece ani Tiraspolul a acceptat să negocieze cu 
Chişinăul de pe aceste poziţii, acceptând drept un posibil compromis 
doar posibilitatea formării unei confederaţii în baza unui acord 
bilateral între părți cu oferirea de garanții de securitate. 

Poate oare exista un compromis? 

Pană în prezent o soluţie de compromis a fost propusă doar în 
raportul OSCE 13 din 13 noiembrie 1993. Raportul misiunii OSCE se 
referea la un statut special pentru regiunea transnistreană în care 
competențele Chişinăului și Tiraspulului au fost foarte minuţios 
separate. Autorităţile separatiste au respins acel proiect. Liderii 
separatiști au continuat să insiste asupra edificării propriului stat. În 
acest sens ei au organizat la 24 decembrie 1995 un plebiscit în cadrul 
căruia au adoptat Constituţia Transnistriei pe care au modificat-o la 30 


iunie 2000. Ei pretind că acest document a fost adoptat în conformitate 
cu Declaraţia cu privire la principiile dreptului internațional din 
24.12.1970 şi Convenţia de la Haaga cu privire la soluționarea paşnică 
a conflictelor din 5.10.1907. Fostul reprezentant al Rusiei, desemnat 
de către preşedintele, Vladimir Putin, pentru a reprezenta Rusia în 
procesul de negocieri, Evghenii Primacov, autorul noţiunii de stat 
comun, a propus ideea soluției de compromis - 
federalizarea /confederalizarea Republicii Moldova. Formula lui 
Primacov se reducea la expresia - nici Transnistria independentă, nici 
Moldova unitară. Judecând după textul decretului din mai 2001 a 
preşedintelui Voronin prin care acesta a făcut soluţionarea problemei 
transnistrene o prioritate a politicii sale, în care se vorbeşte de 
caracterul independent și suveran al statului moldovenesc și nu se 
pomenește caracterul unitar, precum și afirmația preşedintelui cu 
ocazia zilei independenţei Republicii Moldova, la 27 august 2001, că 
problema va fi soluționat într-un fel sau altul 28, varianta federalizării 
poate fi privită ca o soluţie de compromis. Însă noul coordonator 
pentru reglementare conflictului din partea Rusiei, Veaceslav 
Trubnicov, care l-a înlocuit pe Primacov afirma că preşedintele Putuin 
a rămas nesatisfăcut de lucrul comisiei lui Primacov și aceasta a fost 
dizolvată. De asemenea, de lucrul comisiei lui Primacov s-au arătat 
foarte nemulțumiți și liderii separatiști de la Tiraspol. Veaceslav 
Trubnicov insista că partea rusă vede soluționarea conflictului prin 
recunoașterea egalității părților şi reieşirea din situația creatâă deja, 
adică din existența defacto a Transnistriei, exact ceea ce doresc liderii 
separatişti. 

Pentru autoritățile de la Chişinău o soluţionarea a conflictului în 
baza principiilor propuse de separatiști şi susținute de Rusia ar 
însemna mai mult decât recunoașterea independenţei Transnistriei. O 
astfel de soluționare ar însemna recunoașterea independenței 
Transnistrie şi asigurarea, de fapt, a dreptului acesteia de a se 
amesteca în treburile interne ale Moldovei, ceea ce li-ar conveni 
actualilor lideri separatiști în calitatea lor declarată de reprezentanți ai 
intereselor Rusiei în regiunea Balcanilor. Luând în consideraţie forța 


militară şi economică a Transnistriei, precum și regimul autoritar 
instaurat acolo, iar în plus parteneriatul strategic stabilit cu Comratul, 
devine clar că o astfel de soluționare ar putea deveni un izvor de 
instabilitate. Dacă am admite că Chișinăul acceptă această variantă 
atunci o nouă reformă constituțională ar fi iminentă. Primul lucru pe 
care ar trebui să fie luat în calcul este cel referitor la structura 
organelor de ocrotire a normelor de drept, mai ales a celor de justiție 
în perioada de tranziție, când va trebui să fi determinată arhitectura 
noilor instituţii ale statului comun. 

f) Recidivele conflictului găgăuz 

La începutul anului 2002 situaţia politică s-a agravat și în 
autonomia găgăuză. Comportamentul liderilor autonomiei găgăuze a 
căpătat un caracter mai provocator după înrăutățirea relațiilor dintre 
Cişinău și Tiraspol în 2001. Au existat cel puține 2 motive pentru 
acesta. În primul rând au existat toate semnele că liderii găgăuzi au 
fost 

28 Moldova Suverană, 184, 29.08.01 

Instigați de către separatiştii de la Tiraspol pentru a se 
comporta astfel, acest lucru este confirmat de reprezentanții 
instituţiilor oficiale ale statului29. Că lucrurile stau anume așa ne-o 
demonstrează acțiunea deputaţilor din majoritatea parlamentară care 
au vizitat localitățile găgăuze în toamna anului 2001. Reacţiile 
oficialilor găgăuzi au fost pe de-a dreptul uluitoare. Declaraţiile lor 
precum că nu vor mai permite deputaţilor de la Chișinău să vină fără 
permisiunea autorităților găgăuze în regiune sunt practic incalificabile. 
Membrii Parlamentului Republicii Moldova sunt deputaţi ai întregului 
popor şi nu este clar ce fel de permisiune și cui ar trebuie ei să ceară? 

În al doilea rând, autorităţile de la Chişinău au avut inteligența 
să reacționeze calm sau să nu reacționeze deloc la unele acţiuni 
ostentativ provocatoare privind: 

1) revenirea la declarația de independenţă din 19 august 
199030. 

2) stoparea acțiunii legislației naţionale pe teritoriul 
autonomiei; 


3) hotărârea Adunării Populare găgăuze de a ignora 
sărbătorirea sărbătorii naţionale a 

Republicii Moldova „Limba noastră”; 

4) sărbătorirea în mod ostentativ a aniversării proclamării 
independenței găgăuze la 

19 august; 

5) ignorarea la fel de ostentativă de a sărbători aniversarea 
oferirii statutului oficial autonomiei găgăuze la 24 decembrie 1994. 

Motivul invocat al radicalizării atitudinilor liderilor găgăuzi în 
relaţiile cu Chișinăul a fost că autorităţile centrale nu şi-au onorat 
obligațiunile față de autonomia găgăuză după adoptarea legii 
respective în 1994. Pentru experți a fost o mare curiozitate să afle că 
există pretenţii ca o lege organică să aibă supremație asupra 
Constituţiei, dar aceste pretenţii sunt justificate de liderii găgăuzi prin 
faptul că statutul regiunii a fost negociat într-un anumit context politic 
care presupunea supremaţia „politicului” asupra „legalului”. Adică, 
acceptând statutul de autonomie ei au dat crezare autorităţilor de la 
Chişinău care nu li-au îndreptăţit așteptările și de aceea își rezervă 
dreptul de a înainta revendicări până la detașarea de RM. Acest gen de 
argumentare poate fi auzit la conferințele la care participă liderii 
găgăuzi şi el nu are nevoie de comentarii. 

Ar trebui să li se dea parțial dreptate liderilor găgăuzi. 
Autoritățile de la Chişinău s-au angajat benevol în jocuri politice cu 
autorităţile de la Comrat. În februarie 2001 membrii Adunării 
Populare a Gagauz Veri au semnat împreună cu candidaţii comuniști 
pentru alegerea Parlamentului un acord privind susținerea 
programului Partidului Comuniștilor în schimbul suportului cerințelor 
liderilor găgăuzi privind modificarea legislației Republicii Moldova. 
Este o practică incalificabilă, dar liderii găgăuzi au invocat faptul că ei 
şi-au onorat obligațiunile şi cer ca deputaţii comuniști să-şi plătească 
polițele. 

De fapt, deputaţii comunişti ar putea cu același succes să le 
demonstreze liderilor găgăuzi că aceştia nu și-au onorat obligaţiunile 
şi că nu au niciun fel de obligaţii față de ei. Comuniștii moldoveni aveu 


şi fără acorduri un electorat stabil în regiunea găgăuză și nu avea 
niciun sens încheierea unui acord pentru a-și îmbunătăţi 
performanţele. Or, în cadrul alegerilor din 25 februarie 2001 acordul 
nu li-a ajutat la 

29 Moldova Suverană, 24, 12.02.2002 

nimic. La alegerile din 1998, când n-a existat niciun acord cu 
liderii găgăuzi, Partidul comuniștilor a acumulat 47.444 de voturi în 
regiunea găgăuză, pe când în 2001, după semnarea acordului cu liderii 
găgăuzi, partidul de guvernământ a acumulat doar 43.770 de voturi. Și 
aceste rezultate s-au realizat pe fundalul unei participări a alegătorilor 
găgăuzi cu 10% sub media pe ţară. Astfel, pentru a fi corecţi liderii 
găgăuzi n-ar trebui să lege obţinerea majorității absolute de către 
comuniști cu suportul lor, mai cu seamă că Partidul comuniștilor a 
promovat în Parlament 6 deputaţi de origine găguză, ceea ce depășește 
1, 5 ori ponderea etnică a cetăţenilor găgăuzi. Comuniștii ar fi obținut 
chiar şi majoritatea constituțională fără voturile cetățenilor găgăuzi. 
Mențţionarea acestor lucruri ar fi putut fi omisă dacă liderii găgăuzi nu 
l-ar fi invocat în adresarea lor către Președintele și Parlamentul 
Republicii Moldova din 31 iulie 200131. Exemplele de mai sus sunt 
mai degrabă simple exerciții menite să demonstreze nivelul și fundalul 
pe care se construiesc relaţiilor dintre Chişinău şi Comrat. Este curios 
şi semnificativ că liderii găgăuzi care pe parcursul întregului an şi-au 
afişat parteneriatul strategic cu separatiștii de la Tiraspol, într-un 
moment de criză s-au adresat după ajutor Consiliului Europei, 
invocând necesitatea respectării cu stricteţe a normelor democratice și 
Constituţiei Republicii Moldova. Ajutorul Consiliului Europei a fost 
prompt şi eficient. 

Criza găgăuză de la începutul anului 2002 scoate în evidență 
necesitatea de a înțelege la ce serveşte o autonomie? Găgăuzii au 
obținut statutul de autonomie bazându-se pe criteriul etnic. S-ar părea 
că acesta ar trebui să satisfacă în mod plenar aspiraţiile de renaștere 


spirituală. Este adevărat că pentru realizarea drepturilor la autonomie 
este necesară existența unui potenţial economic și în această direcție 
ar trebui să şie concentrate eforturile. Nu este vina populației din 
regiune că potenţialul economic a fost concentrat în alte regiuni ale 
țării. Ar fi corect ca regiunea găgăuză să beneficieze de pe urma 
aplicării corecte a principiului subsidiarităţii. Dar acest lucru trebuie 
să se facă în baza unor reguli general recunoscute şi acceptabile. Or, 
liderii găgăuzi pretind la exclusivism, la un statut privilegiat. Se pare că 
pentru ei este absolut necesar ca să se deosebească cu orice preţ de 
alte regiuni ale ţării care activează în baza principiilor autonomiei 
locale. În acest sens sunt curioase întrebările pe care le ridică liderii 
găgăuzi atunci când se vorbeşte despre relaţiile economice și 
financiare cu centrul - și atunci cu ce ne deosebim noi de un județ 
ordinar? Deosebirile există. În primul rând autonomia găgăuză este 
creată pe principii etnice. În al doilea rând, potenţialul economic al 
regiunii găgăuze nu este mai dezvoltat decât cel al altor regiuni, cu 
excepția județului Taraclia. Atunci, de unde pretenţii pentru un 
tratament privilegiat? 

Evoluţiile din ultima vreme scot în evidență că problemele 
etnice pot fi reanimate din nou pentru a fi folosite în scopuri politice. 
Din acest punct de vedere este necesar ca experienţa ultimilor 10 ani 
de soluționare a conflictelor să fie luată în consideraţie și că această 
experiență ar putea fi rezumată în felul următor: 

1) Timp de 10 ani cât conflictul a fost mediat de către Federaţia 
Rusă nu s-a putut asigura soluționarea lui, dimpotrivă forțe politice 
serioase din această ţară au acordat sprijin separatismului 
transnistrean; 

2) Principalii mediatori Federația Rusă și Ucraina s-au arătat a fi 
părtinitori; 

3) E nevoie de a internaţionaliza și în continuare procesul de 
soluționare a conflictului. S-a făcut observată eficiența apelării către 
SUA şi UE în situaţii când 

Ucraina a încercat să sprijine Transnistria prin permisiunea 
efectuării procedurilor vamale în baza ștampilelor anulate de către 
Republica Moldova în august 2001; 

4) Înalte de a accepta o soluţie sau alta este nevoie de a aplica 
doar acele practici care și-au arătat utilitatea în condiţii similare cu 
cele cu care se confruntă Republica 

Moldova; 

5) Abordarea soluționării conflictelor cu caracter politic sau 
etnic ar trebui să se facă în contextul proceselor ce se desfășoară în 
spațiul european. 

5. ROLUL COMUNITPĂȚII INTERNAȚIONALE ÎN MEDIEREA 
CONFLICTELOR INTERETNICE 

Cercetătorii care studiază cauzele și efectelor conflictelor etnice 
au căutat, de obicei, răspunsuri la trei întrebări majore: Ce condiţii 
politice îi determină pe oameni să recurgă la violență? Ce condiţii le 
permit oamenilor să-şi soluţioneze conflictele în mod paşnic? Care este 
rolul comunităţii internaţionale atunci când relaţiile dintre diferite 
grupuri etnice devin violente și scapă de sub control? Cercetători, au 
dezvoltat teorii referitoare la conflictele etnice și instituţiile politice 
care ar putea contribui la soluționarea conflictului și preîntâmpinarea 
violenţei. Au fost deduse principii din studiile privind conflictele 
trecute şi cele în desfășurare. Concluziile experţilor au fost prezentate 
factorilor de decizie, politicienilor, sperând că principiile vor fi de un 
real folos în elaborarea politicilor publice şi celor privitoare la relaţiile 
interetnice. 

În societăţile care sunt profund divizate, unde frica şi ignoranța 
adesea sunt forțele motrice ale conflictului etnic, oamenii tind să se 
identifice ei înşişi prin grupul lor etnic, considerându-l drept o 
caracteristică definitorie ireductibilă a societăţii. Asemenea societăţi 
foarte uşor pot deveni prada violenţei etnice atunci când există 
inegalitate între grupuri etnice și discriminare a uneia sau mai multora 
din ele, şi când discriminarea este aprobată prin politici publice. De 
aceea, se consideră că pentru a preveni violenţa instituţiile politice 
trebuie să le permită grupurilor etnice să participe la procesul politic 


şi să apere drepturile omului. Numai atunci grupurile etnice nu se vor 
teme de viitor şi se vor simţi „în rând cu lumea” într-o asemenea 
societate. 

Accesul cetăţenilor la funcții publice, efectuat după formule 
cuvenite, poate încuraja spiritul moderat şi descuraja extremismul. 
Aceasta s-ar putea întemeia pe chiar interesul politicienilor. Ei vor face 
orice pentru a fi realeși. Se consideră că împărțirea puterii ar putea 
începe ca o mișcare profundă a societăţii de înstrăinare de etnicitate ca 
cel mai puternic identificator. Coaliţiile se pot forma după criterii 
etnice la început, dar ideologia sau alți factori pot deveni mai 
importanți cu timpul decât simpla apartenenţă la un anumit grup 
etnic. Oamenii simpli au sentimente puternice în legătură cu ideologia 
sau clasa lor, dar ei, de regulă, nu sunt înclinați să meargă până la 
autosacrificare ca persoanele care manifestă extremism. De aceea este 
important să se ştie exact în ce condiţii împărțirea puterii poate avea 
succes şi comunitatea internațională să susțină o astfel de măsură. 

Atât liderii societăţilor care sunt puternic divizate după criterii 
etnice, cât şi comunitatea internațională, încearcă să prevină 
conflictele etnice violente, însă prescripţiile universale nu sunt 
posibile, pentru că fiecare situaţie este deosebită. Putem vorbi doar de 
opţiuni și posibilitatea aplicării lor. 

Este o părere unanimă că în pofida proliferării noilor naţiuni 
după Războiul Rece, majoritatea grupurilor etnice care luptă pentru 
autodeterminare în state suverane nu-şi vor vedea visurile realizate. În 
mod ideal, cerinţele de autodeterminare ar trebui să fie adaptate la 
cadrul democratic în statele existente. O asemenea adaptare este 
considerată a fi un drept uman de bază. Numeroase conflicte etnice nu 
încep prin cereri de suveranitate teritorială în cazul în care plângerile 
şi doleanţele minorităţilor etnice sunt abordate cu atenţia cuvenită de 
la bun început. În caz contrar, ele degenerează inevitabil în mişcări de 
secesiune. împărțirea puterii - practici și instituţii ce rezultă din 
coaliții largi de guvernare care includ reprezentanții tuturor 
grupurilor etnice majore poate contribui la menţinerea și viabilitatea 
statelor  polietnice oferind grupurilor etnice posibilități de 


autodeterminare şi dezvoltare în cadrul statului respectiv. 

Trebuie să menționăm că în Republica Moldova ideea împărțirii 
puterii a existat de la bun început. Dar au existat şi mai există 
impedimente în realizarea acestei idei. Astfel, Legea organică nr. 
382-XV Cu privire la drepturile persoanelor aparținând minorităților 
naționale și la statutul juridic al organizaţiilor lor prevede distribuirea 
proporțională a posturilor publice pentru reprezentanții tuturor 
naționalităților, dar ea nu stipulează necesitatea ca toţi reprezentanții 
minorităților să cunoască şi limba de stat. Se cunoaşte că în ultimii 10 
ani reprezentanţii minorității găgăuze, spre exemplu, au fost 
promovați în organele de conducere în proporție de 1, 5 - 2 mai mare 
decât ponderea populației respective, dar în pofida acestui fapt liderii 
găgăuzi continuă să înainteze cereri de a fi reprezentaţi în Parlament 
în proporție ce depăşeşte de 4 ori! (15 mandate) ponderea acestei 
etnii. Putem concluziona că în Republica Moldova problemele etnice au 
un caracter invers - minoritățile au de jure toate drepturile pentru a 
participa la guvernare, iar reprezentarea lor depăşeşte uneori rata 
proporționalității, iar unicul impediment este necunoașterea limbii de 
stat. 

Cu toate că împărțirea puterii se bazează pe procese interne, 
comunitatea internațională a promovat-o adesea ca răspuns la 
conflictele etnice, când cu succes, când fără. Înainte de a aplica și 
promova împărțirea puterii într-o țară anume este important să se 
cunoască: 

1) rădăcinile conflictului etnic; 

2) modalitățile de a introduce principiile democratice de 
guvernare într-o societate profund divizată după criterii etnice; 

3) tipurile de practici de reglementare a conflictelor; 

4) contribuţia împărțirii puterii la procesul de pace. 

a) Conflicte etnice: abordări şi modele 

Există abordări în conformitate cu care conflictul etnic este 
considerat fie primordial și înnăscut, fie instrumental şi (cel puţin 
parțial) construit în mod social. Măsura în care analiștii percep 
etnicitatea ca ceva neschimbător și înnăscut în raport cu etnicitatea 


construită social sau manipulată de către lideri politici influențează 
opiniile despre tipurile de instituţii şi practici care pot ameliora cel 
mai bine asemenea conflicte. Un factor substanţial este dacă grupurile 
etnice se amenință unele pe altele din simplul motiv că sunt diferite, 
sau dacă ele iau în consideraţie motive pragmatice pentru a se 
comporta astfel. Percepţiile diferențelor pragmatice sunt deschise 
modului de soluționare pașnică a conflictului. 

Gravitatea conflictelor etnice depinde în mare parte de natura 
relațiilor. De exemplu, dacă diferențele socio-economice şi de 
identitate se întrepătrund. Un alt important factor care poate 
determina gradul de gravitate a conflictelor etnice este rolul statului 
însuși: se află el deasupra conflictelor și încearcă să le medieze și 
tempereze, sau un grup anume „posedă” statul și-i folosește pârghiile 
de putere în detrimentul altor grupuri. Acesta este, într-o oarecare 
măsură, şi cazul Republicii Moldova, unde situaţia este una alternantă. 
Ne amintim că reprezentanților Partidului Popular Creștin Democrat li 
s-a refuzat postul de ministru de stat din simplul motiv că erau bănuiţi 
că ar avea simpatii proromanești. 

O caracteristică a tuturor conflictelor etnice, care trece ca un fir 
roşu prin ele, este rolul liderilor grupurilor etnice care se pronunță 
pentru discriminare și mobilizează membrii grupului împotriva 
inamicilor. Anume liderii grupurilor extremiste, de obicei, afirmă că 
negocierile pentru găsirea soluţiilor și abordarea „rezonabilă” a 
problemei sunt o cursă şi trădare a intereselor. În acest sens, invocarea 
de către liderii separatiști de la Tiraspol a necesității păstrării 
independenţei regimului separatist se bazează pe presupusa eşuarea a 
autonomiei găgăuze, care ar fi fost subminată de autorităţile de la 
Chişinău. 

Conflictele etnice se pot intensifica, sau diminua în intensitate în 
mod alternant. Escaladarea are loc atunci când condiţiile de tensiuni 
etnice se combină cu anumite evenimente „catalizatoare”. O modalitate 
folositoare de conceptualizare a mișcării înspre o soluționare pașnică a 
conflictului etnic este de a provoca diminuarea elementului emotiv al 
conflictului până la o fază când părțile sunt gata să treacă la negocieri 


şi pot ajunge la un numitor comun anume prin negocieri. Este 
edificatoare în acest sens experiența din autonomia găgăuză, din 
ianuarie 2002, când s-a reuşit ca un conflict legat de presupuse 
încălcări ale legislaţiei financiare a fost prezentat ca unul cu caracter 
etnic. 

b) Democraţia şi alternativele ei în societăţile profund divizate 

Democraţia este extrem de dificilă și de conceput, și de aplicat, 
în societățile profund divizate, dar practicile democratice oferă 
promisiuni mai mari pentru abordarea pașnică și de lungă durată a 
conflictului decât cele autoritare și bazate pe argumentul forței. 

Simpla democraţie majoritară presupune probleme specifice 
pentru societăți profund divizate după criterii etnice. De regulă, 
grupurile etnice minoritare nu au acces la putere prin cutia de votare 
şi nu este entuziasmată de competiţiile electorale desfăşurate după 
principiul regulii simplei majorități. 

Practicile de împărțire a puterii oferă o alternativă formelor 
simple majoritare de guvernare democratică. Dar, în Republica 
Moldova lucrurile stau tocmai invers. Spre exemplu, autoritățile 
găgăuze înaintează cerințe ca alegerile parlamentare să aibă loc în 
bază sistemului majoritar, în circumscripţii electorale uninominale. 
Sigur, acest lucru este acceptabil în condiţiile unei autonomii 
teritoriale. Însă efectul va fi că găgăuzii vor avea un număr constant de 
reprezentanți în parlament care nu-i va depăși ca până în prezent rata 
populaţiei găguze în popolaţia ţării. 

c) Tipologia practicilor de reglementare a conflictelor 

Practicile ce determină seturile de variabile ce se aplică în cazul 
tuturor abordărilor sunt după cum urmează: împărțirea teritorială a 
puterii, regulile privind modul în care se adoptă deciziile și politicile 
publice (de exemplu, cele privind limba, învățământul și distribuirea 
resurselor) care cea ce defineşte relaţiile dintre stat şi grupurile etnice. 

Există cinci practici sociale de reglementare a conflictelor: 

1) acordarea de autonomie teritorială; 

2) crearea unei federaţii etnice; 

3) adoptarea unei reprezentări proporționale de grup cât 


priveşte numirile în administraţie inclusiv consensul privind regulile 
de adoptare a deciziilor în executiv; 

4) adoptarea unui sistem electoral într-o foarte mare măsură 
proporțional pentru alegerea Parlamentului; 

5) recunoaşterea drepturilor de grup sau federalismului 
corporativ (neteritorial). 

De asemenea, au fost identificate cinci practici integraționiste de 
reglementare a conflictelor: 

1) crearea unei structuri mixte, non-etnice, federale; 

2) stabilirea unui stat unitar centralizat; 

3) adoptarea unor instituții administrative, executive, 
legislative, neutre din punct de vedere etnic; 

4) adoptarea unui sistem electoral semimajoritar sau 
semiproporţional care să încurajeze formarea coalițiilor preelectorale 
indiferent de criterii etnice; 

5) elaborarea de politici publici care să nu țină seama de 
factorul etnic. 

d) împărțirea puterii și procesul de soluționare a conflictelor 

Practicile de împărțire a puterii atunci când sunt adoptate de 
către părțile implicate în conflict adesea evoluează ca răspuns la 
istoria conflictului violent. Liderii politici și publicul trebuie să fie 
motivaţi să evite înrăutățirea situaţiei și să accepte împărțirea puterii 
dacă aceasta poate preîntâmpina agravarea conflictului. Dar o 
asemenea motivare nu există întotdeauna: gradul înalt de tensiuni nu 
înseamnă automat că liderii politici vor fi mai moderați și înclinați să 
împarte puterea. 

Împărțirea puterii poate porni de la tranziţii sau procese de 
pace în care părțile convin asupra unor acorduri și pacte de securitate 
pentru a reduce posibilitățile grupurilor de a-și face rău unele altora. 
Gradul de unitate și coerenţă organizațională al părţilor, precum și 
abilitatea liderilor politici de a-şi convinge alegătorii să acționeze 
pașnic, constituie cele mai importante variabile în îmbunătăţirea 
relațiilor interetnice. Atitudinile conciliatoare trebuie să fie şi largi, şi 
profunde. 


Din acest punct de vedere soluţionarea conflictului 
transnistrean ar trebui să se producă gradual. O eventuală acceptare a 
unui statut de către liderii separatiști ar trebui să ducă la alegeri 
anticipate în noul organ legislativ. Poate are sens să fie examinate mai 
minuţios variante a unor alegeri „suplimentare” în regiunea 
separatistă pentru a completa Parlamentul existent. În acest sens, s-ar 
putea modifica Constituţia astfel ca numărul mandatelor să fie mărit cu 
15%. Un astfel de model există de exemplu în Grecia unde numărul de 
mandate în Parlament nu este unul fix. Constituţia stabileşte doar 
numărul minim şi cel maxim de locuri în Parlament, iar prin lege 
organică se poate stabili numărul de mandate32. 

6. EVOLUȚIA NAȚIUNILOR. SFIDĂRI ȘI PERSPECTIVE a) 
Genealogia naţiunilor 

În situația când este declarat în mod oficial proiectul „Republica 
Moldova” de edificare a statului independent al naţiunii moldovenești 
- „produs istoric al tuturor naționalităților conlocuitoare”, merită să se 
facă o încercare de elucidare a noțiunii de nație și a rolului ei din 
perspectiva proceselor globaliste care se desfășoară pe continentul 
European. Acest lucru merită făcut şi din alte motive. Auitoritățile 
moldoveneşti consideră că în cadrul proiectului se va putea atinge și 
soluționarea conflictelor cu caracter etnic. Am văzut că este foarte 
dificil ca în Republica Moldova să fie aplicate niște instrumente de 
soluționare a conflictelor etnice din motivul că minoritățile practic 
beneficiază de întreg arsenalul de drepturi. Adevărata problemă este 
că reprezentanții minorităţilor nu cunosc limba populaţiei băștinașe, 
majoritare. Pe de altă parte populaţia băștinașă se confruntă cu 
problema autoidentificării etnice, problemă activ discutată și de liderii 
minorităților care au anumite interese pentru ca băștinașii să se 
identifice într-un anumit mod. 

Este o realitate că în prezent nu există o definiție general 
acceptată de către experți a ceea ce numim - nație (națiune). Aici apar 
unşir de alte întrebări. Care este relația dintre nație și popor? 
Întrebarea ne readuce de fapt la cunoscuta dispută de drept 
internaţional - şi dispută teoretică în același timp -, și anume: ce fel de 


comunitate umană poate fi considerată popor distinct? Care este 
factorul determinant: convieţuirea pe un anumit teritoriu, soarta 
istorică comună, limba comună, comunitatea religioasă? După cum am 
văzut mai sus nu există un răspuns univoc la această întrebare, după 
cum nu există unanimitate nici la definirea comunităţii numită 
„naţiune”. (Cercetătorii problemei naționale afirmă că națiunile lumii, 
mai exact, comunitățile recunoscute astfel, nu pot fi puse pe un singur 
calapod: câte naţiuni, atâtea definiţii.) 

Primul punct de referință are un caracter politic. Putem vorbi 
despre un popor de sine stătător doar în cazul unei comunități umane 
ajunse la un nivel de organizare politică şi de conştiinţă de sine, 
datorită cărora se poate trezi la conştiinţa colectivă a comunității - nu 
doar în presimțirile unor profeţi -, cu individualitatea și unicitatea sa 
colectivă de natură naţională sau teritorială sau de orice fel. 

Al doilea punct de referință este acela că specificitatea de grup 
poate determina definiția de popor doar prin invocarea apartenenţei 
individuale ca factor determinant. Este adevărat, nu toate trăsăturile 
distinctive oferă o bază suficientă pentru aceasta. În definitiv, în sânul 
tuturor națiunilor existente vom găsi subdiziuni bazate pe deosebiri 
regionale, sociale sau culturale. Chiar şi în cazul naţiunilor considerate 
cele mai unitare. Populaţia unei ţări, de exemplu, este compusă din 
credincioşi şi necredincioșşi, în cadrul credincioşilor din catolici, 
protestanți, evrei etc., ceea ce nu înseamnă - și nici nu a însemnat 
vreodată în istorie - că, să zicem, catolicii 

32 Vocia civică. Digest, Chișinău, 2001 

sau protestanții sau evreii alcătuiesc un „popor” distinct în 
cadrul naţiunii, sau o „naţiune” distinctă în cadrul statului. 

Doar dacă conștiința individualităţii distincte precede orice 
diferență atunci aceasta contribuie în mod determinant la constituirea 
comunităţii ca popor. În această situaţie deosebirea poate să fie şi 
religioasă (un exemplu concludent este Bosnia cu cele trei comunități 
religioase), după cum poate fi lingvistică, teritorială, istorică sau 
altcumva, după caz. Se consideră că practic comunitatea 
autodeterminată mai posedă un dublu criteriu: voinţa și puterea. 


În istorie şi politică aceşti factori nu pot fi neglijaţi niciodată. De 
aceea, nu este suficient pentru declararea dreptului la 
autodeterminare ca respectiva comunitate să-şi afirme 
individualitatea politică distinctă, mai e nevoie s-o facă cu o anumită 
pondere, adică să fie în posesia unor mijloace care să dea conținut 
pretenției de autodeterminare. Aceasta nu este doar o chestiune 
cantitativă, ci şi o problemă de organizare practică și de capacitate de 
acțiune politică. 

Să încercăm să vedem, totuşi, cum este definită „naţia”. În teoria 
marxist-leninistă care a dominat spaţiul post-sovietic, spre exemplu, 
noțiunea de nație este definită în felul următor: nația este o comunitate 
istorică de oameni care s-a constituit pe un teritoriu comun în perioada 
depășirii relaţiile feudale în virtutea unor legături economice strânse, 
posedă o limbă literară, cultură și caracter de comportament comune. 

O altă abordare, care exclude determinismul cronologic legat de 
dăinuirea formațiunilor politico-economice, a fost propusă de savantul 
rus Lev Gumeliov. În opinia sa identitatea naţională este determinată 
de comunitatea particularităților psihologice și a modalității de 
afirmare ale acestora în procesul de supravieţuire a membrilor 
comunității. O naţiune, în opinia lui Gumeliov, dăinuie atâta, cât 
dăinuie etnia care serveşte drept matrice pentru reproducerea nației 
respective. Această abordarea exclude astfel de factori importanţi cum 
ar fi limba, confesiunea, etc. Criticii lui Gumeliov scot în evidenţă că 
definiția sa poate servi drept argument pentru a declara că pungaşii și 
borfașii formează o naţiune distinctă din simplul motiv că aceștia au 
foarte mult în comun atunci când își manifestă obiceiurile și 
deprinderile în procesul de supravieţuire. 

Abordarea de mai sus arată că atunci când se vorbește despre 
nație de cele mai multe ori sunt confundate noţiunile de naţionalitate 
şi de etnicitate. Încercările de a codifica noțiunile respective au urmat 
două scenarii. Scenariul numit evoluționist pretinde că are loc o 
evoluţie aproape liniară și monotonă a naţiei care cuprinde: familia, 
grupul de familii, tribul, care evoluând se încununează cu ceea ce 
numim nație. Acesta este spațiul conceptual în care se înserează și 


noțiunea de etnie. Se presupune că această abordare a problemei are o 
nuanță de gândire colonială care rezervă pentru nație un rol de 
evoluție comunitară civilizată ajunsă la o  instituționalizare 
juridico-etatistă. Pe când celelalte noţiuni din şirul menţionat mai sus 
scot în evidenţă înapoierea comunităților lipsite de factorul etatist şi 
față de care popoarele civilizate au misiunea de a le civiliza. Se 
presupune că tocmai aici este ascunsă o capcană. Abordarea 
evoluționistă are potenţialul de a invita popoarele care încă nu au o 
construcție statală să depună eforturi pentru a se civiliza, adică să 
capete forme juridico-statale. Acesta pentru că Declarația Naţiunilor 
Unite din 1946 prevede în mod expres dreptul popoarelor la 
autodeterminare. Problema este că de cele mai multe ori noțiunea de 
popor este înțeleasă ca o comunitate cu trăsături etnice distincte, ci nu 
ca o comunitate a cetățenilor. Acest lucru este folosit din plin mai ales 
de persoanele care au ambiția de a deveni lideri politici. 

De aceea, merită ca noţiunile respective să fie elucidate mai 
plenar. Genealogia noțiunii de naţia se trage încă din secolul XVII. Un 
suveran din acele timpuri, referindu-se la „poporul său” avea în vedere 
totalitatea supușilor săi, fără deosebire de apartenența etnică. Deci, 
deja atunci, noţiunea de popor avea conotaţie juridică, ci nu etnică. 
Monarhia era determinată ca o entitate de ordin juridic, deşi se 
pretindea că puterea monarhului emana de la providenţa divină. Ideea 
de „drept' se referea la codificarea și observarea relaţiilor ierarhice 
între diferite grupări sociale și a privilegiilor acestora. Atunci, când a 
fost nevoie de a face o delimitare clară între suveran și toți supușii săi 
a apărut necesitatea de a avea o noțiune precum este - societatea. 

Însă, revoluţia franceză de la sfârşitul secolului XVIII a schimbat 
lozincile. Puterea nu mai emană de la Dumnezeu, ci de la poporul 
suveran, iar legea este cea care guvernează în numele poporului. Russo 
şi alți filosofi marcanţi ai timpului au avut nevoie să inventeze 
„contractul social” pentru a asigura liantul necesar între indivizi, 
subiecți. Astfel, apare individul social, cetățeanul, care tinde să încheie 
contracte cu toți ceilalţi, formând un popor. Din această perspectivă 
poporul nu mai este o simplă sumă a indivizilor, ci o colectivitate 


integră marcată de acordul de a observa relaţiile contractuale. Deci, 
apare şi un important factor moral, care impune observarea 
obligaţiilor contractuale asumate. 

„Declaraţia drepturilor omului și cetățeanului” adoptată la 26 
august 1789 afirmă „Suveranitatea emană de la nație. Nicio corporație, 
niciun individ nu pot dispune de puterea care nu decurge din acest 
izvor”. Astfel, a avut loc substituirea suveranității monarhului cu cea a 
suveranității poporului, națiunii. Aici este foarte important să se 
înţeleagă relația dintre noțiunile „popor” şi „naţie”. Se cunoaște că 
forța motrice a revoluției franceze a fost burghezia. Deputaţii burghezi 
s-au declarat Adunare Naţională, şi pretindea să moduleze viziunile 
tuturor indivizilor în conformitate cu percepțiile sale ale acestei lumi. 
Astfel, nația transpare ca o viziune a clasei burgheze îndreptate spre 
omogenizarea şi legiferarea relaţiilor juridico-statale de pe poziţiile şi 
interesele sale. Naţia devine o instanță care încarnează conștiința 
colectivă, profund marcată de percepțiile burgheze. Din acest punct de 
vedere, atunci când au loc referiri la noţiunea „naţie” se are în vedere, 
într-o măsură mai mare sau mai mică, întreg spectrul genealogic care o 
alimentează sau au alimentat-o în trecut: drept, societate, suveranitate, 
corp social, populaţie, viața socială, relaţii transândividuale, popor, etc. 
Imediat după revoluţia franceză, noțiunea de nație nu avea o conotaţie 
etnică pronunțată. Dar, cu timpul elementul etnic a început să devină 
mai semnificativ. 

Merită să fie remarcat faptul că există o diferenţă şi între 
noțiunile: popor şi populaţie. Populaţia este privită ca un corp cu 
caracteristici socio-biologice. De obicei, principalii indicatori care 
caracterizează populația sunt: natalitatea, mortalitatea, PIB pe cap de 
locuitor etc). Guvernanţii au de a face cu populația atunci când îi oferă 
servicii şi măsoară indicatorii socio-demografici. Se presupune că 
guvernanţii au de a face cu poporul atunci când îi adresează populaţiei 
un discurs politic. De aceea, pentru a forma din populaţie un popor 
este necesar că în corpul socio-biologic să fie înserat „spiritul'. Acesta 
este diferența dintre explicația franceză și cea germană a formării 
poporului. Fichte spunea că ceea ce în Franţa a făcut revoluţia în 


Germania trebuie să facă educaţia. Ceea ce a obţinut Franţa relativ 
repede, Germania trebuia să obțină gradual, fără şocuri, prin educaţia 
populaţiei. Această abordare a modalităţii de formare a popoarelor 
moderne se resimte şi astăzi. Pentru francezi nu există vreo deosebire 
mare între noțiunea de nație și popor. Important este aspectul 
juridico-etatist, alte aspecte nu prea valorează. Pentru germani 
noțiunea de popor pare a fi o treaptă extrem de importantă între 
populaţie şi nație. Este vorba despre treapta pe care pășeşte populaţia 
atunci când capătă ceea ce se numește „spirit național” și care poate fi 
cultivat, inclusiv, şi prin programele educaționale respective. Din acest 
proces nu au fost excluse şi mijloacele lui Bismark, care a folosit în 
acest proces „fierul şi sângele”. Astfel, după cum s-a menţionat, 
populaţia ne apare ca un corp biologic în care a fost ziserat „spiritul 
național”, adică, o nouă entitate cu corp și suflet care se formatează și 
se reproduce atât biologic cât şi spiritual prin educaţie. Fiecare individ 
trebuie să parcurgă calea de la înțelegere spre acceptarea voluntară de 
a face parte din acest organism național. Deci, națiunea apare ca o 
proiecție a voinţei spiritului. Tocmai, de aceea, Fichte insista ca 
învățământul privat să fie înlocuit cu cel statal care, fiind codificat ar fi 
trebuit să asigure uniformitatea educaţiei spirituale. Din acest punct 
de vedere, statul şi spiritul popular se raportează după cum se 
raportează mijloacele şi scopurile. Statul funcționează ca o mașină ce 
impune imperative la care individul poate răspunde doar „da” sau 
„nu”. De asemenea, statul naţional se identifică cu structurile sale care 
discern între „adevăr” şi „fals”, deci, formează „normalitatea”. Doar 
trecând prin instituţiile respective ale statului individul obţine 
capacitatea identificării cuvenite și loialitatea față de stat. 

Vedem că asigurarea unităţii naționale oferă un fundal solid sub 
regimul politic al statului. În situaţia în care suveranitatea emană de la 
cetățeni acest fundal este națiunea care se manifestă activ prin ceea ce 
numim, de obicei, societate civilă. Acesta fiindcă într-un stat al 
cetățenilor există conducători şi conduşi, lideri de opinie, activiști etc. 
Deci, apare un nou tip de relaţie - a statului cu societatea civilă. Setul 
de valori al societăţii civile este individualismul, piaţa liberă și 


pluralismul. Dar o precondiţie a societăţii civile devine consensul 
normativ al cetățenilor. Fiind un antimonarhist, Fichte a avut nevoie de 
societatea civilă pentru a substitui rolul monarhului. Atunci, când se 
fac apeluri la spiritul național se pretinde că acesta este un operator de 
integrare și asigurarea a consensului menţionat. El oferă mecanismul 
menit să asigure indivizilor atât o retrospectivă cât şi o perspectivă 
relativ uniformă a percepţiei istoriei dezvoltării statului. Astfel, se 
obţine senzaţia că tot mersul istoriei a avut scopul instituirii statului 
național respectiv. Ceea ce este departe de adevăr. Exaltarea spiritului 
naţional în condiţiile eliminării societăţii civile duce inevitabil la 
tragedii prin care Germania a tracut în anii '30 - 40 ai secolului trecut. 
Dacă ne referim la experienţa statelor post sovietice ne putem lesne da 
seama că în ele nu poate există o societate civilă care să asigure acel 
consens normativ al cetățenilor. Se pare că pană nu va fi edificată pas 
cu pas societatea civilă va fi extrem de greu să se vorbească despre 
armonie intre-etnică. Am văzut, însă, că societatea civilă presupune 
liberalizarea politică pentru manifestarea  individualismului şi 
pluralismului. 

Observăm că abordarea evoluționistă a fenomenului naţional ne 
sugerează că națiunea apare pe un teren al cetățeniei. Cel puţin, 
examinarea experienţe Franţei şi a 

Statelor Unite ale Americii demonstrează ca în primele decenii 
ale secolului XIX naţiunile respective s-au manifestat drept comunități 
cetăţeneşti. 

Pe de altă parte, abordarea noţiunii respective de pe poziţiile lui 
Fichte scoate în evidenţă un şir de probleme. În prezent, când vorbim 
despre identificarea națională a unui individ avem în vedere setul 
valoric care-l caracterizează: stereotipurile, ideile, obiceiurile, 
credința, prejudecățile, cultura, etc. Toate aceste lucruri au contribuit 
enorm la întărirea factorului etnic în perceperea noţiunii de „naţie”. 
Oricum, rolul națiunii este unul de omogenizarea a acestor 
caracteristici. Pe de o parte matricea ideologică a naţiunii a fost 
fabricată la sfârșitul secolului VIII, iar atragerea indivizilor sub 
acoperirea națională se produce în permanenţă, în condiţii care se 


schimbă dramatic, datorită dezvoltării societăţilor, care, de asemenea, 
uniformizează valorile şi comportamentele cetățenilor. 

Dacă luăm în consideraţie că naţia şi identitatea națională sunt 
în esență teleologice atunci uniformizarea percepțiilor individuale 
produc o ruptură în relaţia cu „trecut glorios”, lucruri ce pot produce 
frustraţii în schemele identificatoare. Tocmai aici apare necesitatea 
„revenirii la origini”, lucru care se produce mai ales în situaţiile de 
criză (vezi tipologia conflictelor etnice de mai sus). Acest lucru se 
întâmplă fiindcă întreg aparatul de noţiuni pe care-l folosește ştiinţa 
modernă despre stat este produsul secularizării unor noţiuni 
teleologice, lucru care iese în evidență din lozinca „Le roi est mort! 
Vive la nation”! Adică se pretinde că naţia are menirea să asigure 
unitatea oamenilor fără a apela direct la divinitate. Cum atunci? Pentru 
asigurarea unei unități a cetăţenilor era inimaginabil să se renunţe la 
instanța absolută de la care emana garanţiile Adevărului, Binelui şi a 
Dreptății. 

Revoluţia franceză a proclamat lozinca: Libertate, Egalitate, 
Fraternitate! Scopul a fost de a seculariza noţiunea „putere” care 
emană de la „omul” văzut prin prisma iluminiștilor francezi. Pentru 
această transformare este nevoie de a forma o istorie a naţiei care se 
identifică cu o memorie comună. Constituirea istoriei-memorie se 
sincronizează cu nașterea fenomenului de Patrie şi deci, patriotismul. 
Este curios, dar această logică a condus la refuzul de a înrola în armata 
republicană franceză a mercenarilor străini care n-aveau aceiași 
Identitate națională, Memorie, deci, nu puteau fi considerați patrioți. 
Paralel, a urmat constituirea „Limbii naţionale”, care era privită ca o 
entitate ce depăşeşte un simplu mijloc de comunicare. Limba națională 
se transformă într-un mijloc de reprezentare, a unei realități care 
relevă Adevărul, Rațiunea și Voința naţiei, deci devine o expresie a 
esteticii sublimului. 

Se consideră că este aproape inevitabil ca în perioadele de criză 
revenirea la origini să aibă loc în bază „naturalităţii”, adică revenirea la 
o ordine ireductibilă a factorilor integratori a societăţii, rațiunii și 
sentimentelor. În apaţiul în care se află şi Republica Moldova, de 


obicei, în astfel de situaţii de criză națiunea se rezumă la relația 
„Dumnezeu, Sânge, Pământ”. Acest gen de ordine devine aproape un 
imperativ categoric. Dar în diferite locuri constituirea naţiunilor a avut 
specificul lor. Spre exemplu există o diferență imensă între SUA și 
Rusia, în acest sens, însă există și spaţii izomorfe de constituirea a 
naţiei. 

Cel mai interesant este că acest arsenal de noţiuni și instituţii 
care au fost elaborate pentru a construi şi deservi Memoria, Limba și 
Națiunea în calitate de entități sociale, cetățenești, au fost preluate 
ulterior şi utilizate cu succes de către comunităţile cu caracteristici 
arhaice, preponderent etnice. Se consideră că anume așa a început 
procesul de etnizare a noţiunii de nație. Așa a fost acum 100 - 200 de 
ani în urmă. Cât de oportune sunt aceste instrumente la începutul 
secolului XXI? 

Am arătat deja că unul din exponențţii de bază a acestei mișcări a 
fost filosoful german Fichte. În „Adresare către națiunea germană” 
Fichte în prima decadă a secolului XIX prezintă de fapt un 
program-concepţie de edificare a naţiunii germane sau a nației în 
Germania, dar pe baze etnice. Aici apar cele mai spinoase probleme. 
Națiunea percepută ca o entitate civilă se bazează mai mult pe 
principii raționale care consolidează cetățenii: sistem de drept, 
instituții statale și culturale, etc. Națiunea percepută ca o entitate 
preponderent etnică pune accentul mai mult pe percepții iraționale, 
exploatarea unor sentimente subconştiente. 

Termenul „etnie” are o istorie conceptuală şi una „colonială”. 
Fenomenul etnicității este unul foarte dificil, care nu se lasă ușor 
explicabil în termeni raționali. De cele mai multe ori experții sunt 
dispuşi să vorbească despre angrenajul diferitor forme de interacțiuni 
transândividuale. Astfel, se vorbeşte despre sentimente de solidaritate 
cu ai „săi” împotriva „străinilor” care conduc la stabilirea unor principii 
de manifestare a etnicităţii. Specific pentru astfel de manifestări este 
că raționamentele se fac nu în baza unor noţiuni clare, ci a unora foarte 
confuze, care duc mai degrabă la simularea raționamentelor. Cred că 
Republica Moldova a cunoscut astfel de experiențe33. Ne amintim cât 


de dezbătute au fost aceste probleme la începutul deceniului trecut. 
Recent am fost martorii unor manifestații maraton al căror subiecte de 
dispută au fost limba, istoria, identitatea națională. 

Lucrurile evoluează totuşi odată cu dezvoltarea 
ştiințifico-tehnică. Ernst Gheller califică societatea postindustrială ca 
pe o societate a creşterii permanente. Revoluţiile tehnologice 
influențează schimbarea setului valoric și conștiința membrilor 
societății. Astfel, apare problema crizei de identitate. Individul este 
nevoit să se adapteze la anumite condiţii sociale şi aceasta impune 
alegerea unei noi identități. Dar în momentele de criză, cum ar fi 
ruinarea sistemului colonial, dezintegrarea unor state federale, etc. 
problemele etnice ies în prim plan. Republica Moldova nu este o 
excepție în acest sens, problema identităţii etnice ieșind în prin plan 
odată cu ruinarea imperiului sovietic. 

Şi ştiinţa etno-sociologică modernă operează cu noțiuni precum: 
etnie, etnicitate, nație. Există două curente de bază în această știință - 
primordialismul şi constructivismul. Primordialismul definește etnia 
ca pe o comunitate istorică care s-a constituit pe un anumit teritoriu şi 
posedă trăsături comune stabile din punct de vedere cultural și 
psihologic. Această abordare sugerează că etnia este o realitate 
istorico-biologică bazată pe o afecțiune inconștientă a indivizilor 
pentru comunitatea din care fac parte. Adepții aceste concepții pretind 
că între etnie și nație nu există practic nicio diferență. Etnia este o 
ipostază a naţiunii, dar ea apare în mod natural, inconștient şi, deci, 
este primordială, în sensul că anticipează înţelegerea acestui lucru de 
către individ. 

În cadrul curentului primordialist există şi abordarea istorico - 
evoluționistă. Pentru acest subcurent legătura afectivă se realizează în 
cadrul etniei nu atât datorită 

33 MapyHeBira M.B. llpaba o raray3KOM Hapo-e, KaK o 
caMo6BITHOM 3THoOce, H3.itatejn. CTBO „Afifib IHHHBIK”, KetMpar, 
1993 

factorului biologic cât celui socio-istoric. Pentru primordialişti 
etnia reprezintă un grup social cu trăsături comune - limbă, cultură, 


identificare care-i deosebeşte de alţii. Unul din părinţii curentului 
primordialist, Antony Smith, defineşte etnia drept o comunitate de 
oameni care are un nume, împărtășește aceleași mituri despre 
predecesori, au o istorie şi cultură comună care se asociază cu un 
anumit teritoriu, și membrii cărui manifestă un sentiment de 
solidaritate cu ceilalți. 

b) Constructivismul 

Ideile primordialiste au dominat în știința etno-sociologică până 
în anii '70 ai secolului XX și este considerată primară față de curentul 
rival - constructivismul, care a apărut odată cu lucrarea lui Ernst 
Gellner „Naţii şi naționalism” 34. În conformitate cu abordarea lui 
Gellner comunităţile etnice se constituie în baza diferenţierilor care 
conduc la formarea unor doctrine în cadrul etnoculturilor. Aceste 
doctrine nu sunt altceva decât elaborări ale elitelor intelectuale - 
scriitori, savanţi, plasticieni, politicieni capabili să enunţe în mod 
concis scopuri precise pentru comunitate. Adică, etnia este o 
construcție intelectualistă. Această construcție este socializată, apoi, 
prin tirajarea sa în mass media, alți purtători care o fac accesibilă 
indivizilor cărora le este adresată. Astfel are loc mobilizarea socială a 
cetățenilor, lucru atât de des exploatat de către politicieni în atingerea 
scopurilor lor. Afară de Gellner, adepți remarcabili ai 
constructivismului sunt considerați Benedict Anderson şi, Eric 
Hobsbowm. Pentru că în interesele acestor cercetători intră mai mult 
examinarea societății postindustriale, ei examinează mai mult 
manifestările naționaliste în comunitățile în care nația este înțeleasă în 
sens juridico-etatist. Gellner vorbeşte despre nație ca despre o 
realitate a societăților industriale în care principiul etatist cere ca 
hotarele etnice să coincidă cu cele politice. 

Gellner a elaborat două criterii pentru identificarea 
socio-culturală a nației. Doi oameni aparțin aceleiaşi nații dacă: 

ei recunosc această apartenență la nația respectivă; și - îi uneşte 
aceiaşi cultură înțeleasă ca un sistem de idei, semne simbolice, relații, 
modalități de comportament, etc. 

Constructiviştii descoperă o relație foarte strânsă între nație și 


stat. Societatea industrială are nevoie de o creştere permanentă care 
poate fi obținută doar datorită unei educaţii adecvate şi acesta devine 
o prioritate a statului. Aceasta este considerată diferența esenţială 
între societatea industrială și cea agrară. Astfel, iese în evidență 
primordialiatea cetățeniei față de relaţia afectivă. 

c) Sistemul valoric în constructivism 

Din perspectiva constructivistă devine absolut necesară 
orientarea valorică a noilor membri ai societăţii. Se cunoaște că la cea 
mai fragedă vârstă copii sunt extrem de perceptibili la orientarea 
valorică fiindcă atunci se formează personalitatea lor în plan 
socio-cultural, profesional, etc. Într-o societatea supusă schimbărilor 
tehnologice permanente apar noi sfidări şi necesitatea de ale înfrunta. 
Aceasta crează aşa numita „predispoziție psihologică” de a acționa 
într-un anumit mod. Se presupune că predispoziția este anterioară 
motivaţiei care se bazează pe conștientizare. Orientarea. 

34 Ernest Gellner, Națiuni şi naționalism, Blackwell, 1983 

din acest punct de vedere, ne apare ca o focalizare a 
predispoziţiilor care sunt bazate şi orientate asupra anumitor valori 
culturale. Astfel, orientarea valorică apare ca o componentă interioară 
a individului, care-l mobilizează să acţioneze într-o anumită direcţie, în 
conformitate cu anumite reguli, explicând propriile acțiuni bazându-se 
pe valorile şi regulile menţionate. Deci, orientarea valorică este o 
dominantă strategică a comportamentului. 

Pentru societate în ansamblu sistemul valoric de orientare a 
indivizilor semnifică orientarea strategică a societăţii, adică a ceea ce 
numim așteptări de dezvoltarea a societății. Poate că această explicație 
ne apropie cel mai mult de înţelegerea faptului de ce se caută cu atâta 
insistență o idee națională în Republica Moldova. 

d) Structurizarea etnică 

Teoria structuralizării elaborată de Antony Giddens contestă 
atât abordarea naturalistă, cât şi cea evoluționistă. Giddens consideră 
că sunt elemente raționale în ambele abordări însă păcatul lor esenţial 
este pretenția că au fost găsite legități universale de constituire a 
națiilor35. Ca urmarea există riscul ca toate fenomenele legate de 


manifestarea națţiilor să fie interpretate în conformitate cu teoriile 
respective, chiar şi atunci când realităţile vin în contradicție vădită cu 
principiile teoretice. El presupune că nu există legități absolute care să 
explice fenomenele sociale. Toate conceptele teoretice sunt doar 
modalități de a înțelege o realitate. Schimbarea semnificativă a 
realităţii atrage după sine necesitatea revizuirii teoretice şi adaptarea 
aparatului teoretic pentru descrierea adecvată a fenomenelor. Adică, 
realitatea schimbă şi formează capacitatea de reflecţie. Al doilea 
postulat al lui Giddens se referă la faptul că este inadmisibil ca în 
ştiinţele sociale subiectul să fie contrapus structurii pe care o 
examinează. Subiectul intră în contact cu structura pe care o 
examinează pentru a utiliza resursele ei, dar şi cu scopul de ao 
reproduce într-o nouă ipostază. 

Baza structurii sociale se constituie din reguli şi resurse. 
Regulile sunt izvoarele care dau naștere procedurilor, algoritmilor ai 
acțiunilor. Ele determină comportamentul. Resursele sunt forța 
motrice a acțiunilor, ele sunt izvorul puterii. În sfârşit, puterea este 
modalitatea de a acționa în conformitate cu regulile, mobilizând în 
acest sens întreaga structură. Este evident că regulile şi resursele 
suferă modificări în tendința lor de adaptare maximă la condiţiile 
externe. Astfel, structura este folosită de individul activ în cunoștință 
de cauză, în spaţiu și timp, reproducându-se prin activitatea 
individului. 

Resursele le asigură posesorilor o supremație, regulile le oferă 
legitimitate prin instaurarea unui set de simboluri. Toate aceste luate 
împreună constituie ceea ce Giddens numește - sistem. Teoria lui 
Giddens încearcă să definească şi noţiunea de instituţie socială, care 
este privită ca un sistem de interacțiuni ce durează în timp şi se 
desfăşoară spațiu. 

Toate aceste noțiuni au fost elaborate pentru a găsi o explicaţie 
referitoare la formarea identității. Giddens ilustrează funcţionarea 
teoriei sale în felul următor: 

35 Giddens A. The constirtution of society, Oxford, Policy Press, 
1997 


Individul se naşte în familie, el este înconjurat de obiecte care 
au o valoare pentru reprezentanții etniei din care fac parte părinții săi, 
el are acces la aceste valori şi învață anumite lucruri despre univers, 
însușeşte noţiuni și percepe fenomene care sunt articulate folosind 
limba etniei respective. Devenind matur, individul observă cum 
câmpul valoric se extinde cuprinzând noi instituţii care pretind că au 
un rol de socializare (școala, biserica, armata, biserica etc). Acesta vrea 
să spună ca anume instituţiile promovează valorile care formează baza 
normativă pentru identitatea etnică. Nu toți indivizii acceptă acest gen 
de socializare şi atunci apare înstrăinarea. Ulterior această înstrăinare 
poate duce la conflicte legate de problema identificării, inclusiv celei 
etnice. Din acest punct de vedere etnicitatea este considerată drept o 
identificare colectivă formată în limitele unei anumite culturi. În 
relaţiile sale cu structurile etnice indivizii trebuie să conștientizeze că 
aceste structuri există a priori, de aceea, intenţia de a modifica ceva în 
ea se va ciocni de fidelitatea altor indivizi față de structura respectivă, 
adică de conservatismul lor. 

Aici merită să revenim din nou la conceptele: primordialist şi 
constructivist de explicare a fenomenului naţiei şi etnicității. Giddens 
ajunge la concluzia că etnicitatea are natură dublă - primordială şi 
constructivistă. El crede că nația modernă este o primordialitate 
construită. Astfel, intelectualul constructor al etnicităţii vine în mediu 
etnic în mod natural, acceptând simbolurile și valorile etniei 
respective. Apoi, în procesul de producere a noilor valori el modifică 
conținutul valorilor, atribuind dimensiuni noi câmpului valoric al 
etnicității. 

Aceste abordări teoretice au meritat atenție în virtutea faptului 
că începând cu 9 ianuarie 2002 în Republica Moldova s-au desfăşurat 
timp de mai bine de 3 luni acțiuni de protest (la momentul scrierii 
acestui studiu manifestările nu erau încă terminate) subiectul cărora 
ține de identitate naţională, limbă, istorie, etc. Arsenalul de argumente 
folosite atât de protestatari, cât și de reprezentanții şi susținătorii 
autorităţilor se înscriu relativ bine în cel descris mai sus. Din acest 
punct de vedere observăm că autorităţile s-au înarmat cu tot arsenalul 


modern necesar pentru construirea națiunii moldoveneşti. În primul 
rând, observăm că problema edificării națiunii moldovenești emană de 
la o structură statală - preşedinţia ţării. În al doilea rând, preşedintele 
se adresează după asistență unei personalităţi faimoase din domeniul 
culturii cum este scriitorul lon Druţă, invocând necesitatea 
desfășurării unor acţiuni de natură să facă ca idee naţională 
moldovenească „să încolțească, în primul rând, în sufletele 
intelectualilor” 36. Drept răspuns la apelul președintelui ţării, un alt 
grup de intelectuali au ținut să scoată în evidenţă riscurile pe care le 
provoacă însoțesc mesajul prezidențial37. Pe de altă parte, am văzut că 
cetățenii protestatarii veneau tocmai din „structurile reproductive ale 
etnicității”, cum este şcoala38, biserica (Mitropolia Basarabiei), 
televiziunea, etc. 

Cert este că în confruntarea structurilor respective asistența 
intelectualilor va fi determinantă. Acea grupare care va oferi o 
perspectivă a dezvoltării setului valoric va deveni învingătoare, dacă în 
general pot exista învingători în astfel de cazuri. În primul rând, forţele 
implicate în conflict dispun de resurse diferite. Autoritățile beneficiază 
de resursele statului și susținerea unui important masiv electoral pe 
care în 

36 Moldova Suverană, e, 19 ianuarie 2002 

37 Constantin Tănase, Antiromanismul nu este o idee 
integratoare pentru R. Moldova, Timpul, 4, 25 

Ianuarie, 2002 

38 Constantin Tănase, Un loc liber pentru Domnul învăţător, 
Timpul, 9, 1 martie, 2002 

virtutea anumitor parametri demografici (vârsta) nu-i prea 
interesează problemele limbii, istoriei, identificări, cât îi interesează 
problema supravieţuirii fizice. Este vorba despre cei 730.000 de 
pensionari. Ar fi o greşeală să se presupună că toți ei nu sunt 
preocupaţi de problemele identității etnice, totuşi cea mai mare parte 
a acestui masiv este ușor manipulabil prin promisiuni de ordin 
material. În plus, se pare că 25% din cetățenii care fac parte din 
minoritățile naționale ai căror Patrii de origine sunt ţările care sunt 


declarate parteneri strategici ai Republicii Moldova și văd Moldova 
într-o comunitate cu Rusia și Ucraina. Pe de altă parte, opozanții 
actualelor autorități nu pot propune alte seturi de valori decât cele ce 
pot apropia Republica Moldova de comunitatea europeană, oferindu-i 
o şansă pentru integrarea în Uniunea Europeană. 

7. IDEEA INTEGRATOARE 

Am arătat mai sus cât de importantă poate fi o idee 
integratopare pentru o naţiune. Procesul de căutarea a unei idei 
integratoare pentru societatea moldovenească are deja o istorie. În 
1993, vicepreşedintele Parlamentului, Victor Puşcaş, a fost primul înalt 
demnitar care a lansat propunerea de a formula o idee integratore 
pentru societatea moldovenească. Acest lucru s-a întâmplat în 
perioada crizei parlamentare care s-a soldat cu dizolvarea 
Parlamentului de legislatura a XIII-a şi pregătirea alegerilor 
parlamentare anticipate. Se poate afirma că acel apel a avut o finalitate 
- organizarea la 4 februarie 1994, în preajma alegerilor parlamentare 
anticipate, a congresului „Casa noastră - Republica Moldova”. Ideea a 
fost susținută de unul dintre cei mai talentaţi scriitori moldoveni, lon 
Druţă. Scopul congresului a fost de a oferi în calitatea de platformă 
pentru o conciliere interetnică ideea identității moldovenești 
(moldovenismul). Aceasta a fost ideea cu care Partidul Democrat Agrar 
(PDA), pe listele căruia au candidat preşedintele Parlamentului, Petru 
Lucinschi şi prim-ministru Andrei Sangheli, a câştigat majoritatea 
absolută a mandatelor (56 din 104). La alegrile parlamentare din 27 
februarie 1994. Ideea congresului a fost susținută de către 
preşedintele țării, Mircea Snegur. Peste două săptămâni după alegerile 
parlamentare a fost organizat un sondaj național în cadrul căruia peste 
80% din cetățeni s-au pronunţat în favoarea edificării unui stat 
moldovenesc independent. Evident, acel sondaj urmărea anumite 
scopuri. După cum am arătat stabilitatea relativă a statului 
moldovenesc a fost asigurată mai mult de conjunctura politică 
internațională, cât de dorinţa cetățenilor de a trăi într-o comunitate cu 
parametrii unui stat independent. 

Apropierea alegerilor prezidenţiale, programate pentru 


decembrie 1996 a acutizat luptele intestine din cadrul PDA. În 
consecință PDA a suferit câteva sciziuni în urma cărora fruntași cu 
opţiuni reformatoare ai partidului s-au divizat în grupări politice ce 
gravitau, pe de o parte, în jurul președintelui ţării, Mircea Snegur, iar 
pe de altă parte, în jurul președintelui Parlamentului, Petru Lucinschi. 
Aripa conservatoare a PDA s-a consolidat în jurul figurii primului 
ministru, Andrei Sangheli. Petru Lucinschi a învins în alegerile 
prezidenţiale din 1996 cu sloganul „Stabilitatea, Ordine, Bunăstare”, 
care poate fi interpretat drept o continuitatea a sloganului din 1994 
referitor la edificarea statului moldovenesc independent. La acea 
vreme Republica Moldova devenise deja și membru al Consiliului 
Europei (1995). 

În preajma alegerilor parlamentare din 1998, președintele 
Parlamentului şi liderul formal al PDA, Dumitru Moptan, a lansat din 
nou propunerea identificării unei „ideologii de stat”. De această dată 
inițiativă a fost criticată de oponenții politici pentru formularea 
nereușită. Esenţa criticilor se rezuma la faptul că în conformitatea cu 
prevederile articolului 5 din Constituţie „nicio ideologie nu poate fi 
instituită în calitate de ideologie a statului”. Contextul politic în care 
Dumitru Moptan lansase propunerea privind necesitatea formulării 
unei „ideologii de stat” se deosebea de cel din 1993 - 1994. Problema 
independenţei Republicii Moldova nu mai era actuală. În prim plan 
ieşise problema dispersării forțelor politice de centru şi lipsa unei 
strategii coerente în ceea ce priveşte prelungirea reformelor 
economice. 

În 1999, în a doua perioadă a exercitării mandatului său 
prezidențial, obținut în decembrie 1996 sub sloganul „Stabilitate, 
Ordine, Bunăstare”, preşedintele țării Petru Lucinschi a ajuns la 
concluzia că promisiunile sale electorale nu pot fi onorate din cauza 
sistemului constituțional inadecvat care nu-i permite șefului statului 
să coordoneze mai eficient activitatea Guvernului. Acesta o spunea un 
om despre care se ştia că a fost direct responsabil pentru reforma 
constituțională din 1993. După organizarea în mai 1999 a 
referendumului consultativ privind necesitatea schimbării sistemului 


de guvernământ din unul semiprezidențţial în unul prezidenţial, Petru 
Lucinschi s-a referit cu diferite ocazii la necesitatea introducerii 
sistemului prezidenţial, care ar fi putut contribui mai lesne la 
promovarea reformelor în scopul integrării ţării în structurile 
europene. În luările sale de cuvânt el promova ideea integrării 
europene ca una mobilizatoare pentru societate. Trebuie să se 
menționeze că şi liderii partidelor democratice extraparlamentare au 
vehiculat ideea integrării europene, dar în cazul dat este interesant să 
observăm cum a fost promovată această idee de către oamenii politici 
cu cele mai înalte funcţii în stat. 

În 2000, cu câteva luni înainte de alegerile prezidenţiale ce 
urmai să aibă loc în conformitate cu noile prevederi constituționale, 
primul ministru, Dumitru Braghiş, s-a adresat ziariştilor cu 
propunerea ca aceștia să se încadreze în procesul de formulare a unei 
idei care ar putea fi consolidatoare pentru societatea moldovenească. 
Această propunerea a fostului premier Braghiş a fost sugerată de 
contextul politic foarte contradictoriu. Se intuia ușor că dispersarea 
forțelor politice se va manifesta în incapacitatea de a alege 
preşedintele ţării în decembrie 2000 (după modificarea Constituţiei 
alegerea președintelui urma să aibă loc în Parlament). De fapt, 
Dumitru Bragiș a reformulat în termeni acceptabili propunerea lui 
Dumitru Moptan. 

În sfârşit, după victoria Partidului comuniștilor (PC) la alegerile 
parlamentare din 25 februarie 2001, problema identificării unei „ideii 
integratoare pentru întreaga noastră naţiune” a fost preluată de către 
noul preşedintele al țării, Vladimir Voronin, care i-a adresat, pe 17 
ianuarie 2002, o scrisoare deschisă scriitorului poporului, 
academicianului, Ion Druţă, și în care a expus motivele necesității ideii 
integratoare. Din scrisoarea președintelui Voronin se vede foarte clar 
că ideea integratoare urmează să aibă şi o foarte însemnată 
componentă menită să contribuie la o conciliere etnică. 

Vedem că problema identificării unei idei naționale, sau 
integratoare îi preocupă pe politicienii de prim rang în permanenţă. 
Este semnificativ că pe parcursul a aproximativ 10 ani de când se 


vehiculează, ea a revenit la punctul iniţial, cel al relaţiilor etnice și 
interetnice. De asemenea, este semnificativ că, practic, ori de câte ori a 
fost ridicată problema identificării unei idei integratoare, acest lucru 
s-a produs într-un context electoral, fie că era vorba despre alegeri 
parlamentare, prezidenţiale sau de organizarea a unui referendum. 
S-ar părea că ultima inițiativa a preşedintelui Voronin reiese dintr-un 
context postelectoral, legat de obligaţia îndeplinirii promisiunilor 
electorale. Dar așa s-a întâmplat că scrisoarea adresată lui Ion Druţă a 
fost publicată cu doar trei săptămâni înainte de demararea campaniei 
electorale pentru alegerile locale generale anticipate (ulterior Curţii 
Constituțional a declarat organizarea alegerilor locale anticipate la 7 
aprilie 2002 drept un act neconstituţional) însă este important să fie 
remarcat faptul că intenţia organizării alegerilor locale anticipate a 
fost o consecință a reconsiderării sistemului de administrație publică 
locală, care la rândul său a fost consecință a campanie partidului de 
guvernământ privind „construirea verticalei puterii de stat”. Din acest 
punct de vedere se poate afirma că și ultima iniţiativă privind 
identificarea ideii integratoare a purtat un caracter preelectoral. O 
abordare mai atentă a contextului politic arată că lansarea iniţiativei 
prezidenţiale cu accentele pe soluționarea problemelor etnice nu prea 
are alt suport decât cel electoral menţionat mai sus. Într-adevăr: 

1) ideea a fost lansat doar la un an după victoria PC în alegerile 
parlamentare din 

2001, în urma cărora PC a abținut o majoritate constituțională 
în parlament (71 de mandate din 101); 

2) principalul oponent al PC, Partidul Popular Creştin Democrat 
(PPCD) a exclus din programul său politic încă în decembrie 1999 
opţiunea unirii cu România, înlocuind-o cu opțiunea integrării 
europene; 

3) personalitățile marcante ale PPCD au contribuit pe parcursul 
ultimilor 8 ani la imprimarea unei imagini democratice acestui partid, 
renunțând la vehicularea ideii statului naţional și recunoscând că 
Republica Moldova este un stat multietnic în care este nevoie să se 
evite tensiunile interetnice39. 


4) problema: moldoveni versus români a pierdut din intensitate, 
căutându-se o formulă de compromis bazată pe evidenţierea atât a 
particularităților, cât și a trăsăturilor comune și punându-se accentul 
pe drepturile indivizilor la autoidentificare40. 

5) în 2001 președintele Vladimir Voronin a semnat 
documentele de aderare a republicii Moldova la Pactul de Stabilitatea 
pentru Europa de Sud Est, care este considerată o „anticameră a 
Uniunii Europene”, lucru susținut de către opoziţie; 

6) la 10 ianuarie 2002 Guvernul Republicii Moldova a publicat 
Concepţia de dezvoltare a Republicii Moldova pe termen mediu în care 
se stipulează că scopul este pregătirea Republicii Moldova pentru 
aderarea într-o perspectivă mai îndepărtată la Uniunea Europeană, 
lucru care nu poate să nu convină opoziţiei. 

Din cele expuse mai sus se vede că nu existau niciun fel de 
motive pentru ca problemele legate de identificarea idei naționale și 
identificării naţionale și lingvistice ale băștinașilor să apară. Totuşi, de 
ce au fost ridicate aceste probleme de către autorităţi? 

Primul răspuns care se întrevede este că autoritățile comuniste 
au fost ghidate de sentimentul revanşard. În folosul acestei versiuni ne 
vorbește setul de articole 

39 Petru Bogatu, Un megapartid al moldovenilor, ca prejudecată 
politică, Ţara e 13, 5 februarie 2002 

40 Constantin Tănase, Nenorocirea lor și nenorociarea noastră, 
Timpul, 2, 11 ianuarie 2002 

apărute în presa comunistă imediat după alegeri. Spre exemplu: 
„Problema lingvistică în cele două ipostaze ale sale (moldovenească şi 
rusă) e o problemă politică, etnopolitică și geopolitică”. Sau: „Limba 
moldovenească să se asemenea ea de trei ori cu cea română sau să fie 
de trei ori identică cu ea, trebuie să-și păstreze glotonimul său” 41. 
Aceste lucruri se afirmă pentru a justifica din punct de vedere 
„geopolitic” promisiunea comuniștilor de a promova aderarea 
Republicii Moldova la Uniunea Rusia - Belarusi. 

Mai târziu s-a dovedit că este vorba despre o strategie de 
constituire a „verticalei puterii” care să permită controlul puterii 


centrale asupra celei locale. S-a creat impresia că autorităţile au readus 
în prim plan problema „ideii integratoare”, văzută prin prisma 
relațiilor interetnice pentru a avea temei să impună anumite soluţii în 
ceea ce priveşte construirea „verticalei puterii”, deşi după cum am 
arătat situația era de aşa natură că practic nimeni nu contesta 
statalitatea Republicii Moldova. 

Dacă urmărim cum s-a produs acest lucru observăm că la 10 
august în săptămânalul „Săptămâna” apare un articol semnat de 
consilierul prezidenţial, Anatol Dubrovschi, care afirmă următoarele: 
„Chestiunea oportunității statalității moldovenești, de la 27 august 
1991, a încetat a mai fi o problemă politică sau ştiinţifică. Prin urmare, 
nu mai poate fi temă de dezbateri politice sau ştiinţifice, fapt care 
merită a fi legiferat în Constituţie. În mod obiectiv, orice discuţie la 
această temă poate fi calificată drept un act de subminare a statului, a 
relansării lui economice şi a păcii civice” 42 

După apariția articolului consilierului prezidențial a urmat 
cuvântarea preşedintelui Republicii Moldova, Vladimir Voronin, 
adresată cetățenilor cu ocazia celei de a 10 aniversări a independenţei 
în care au fost reiterate principalele teze din articolul consilierului 
referitoare la subiecte actualitatea cărora a părea demult depășită: 
„Atunci, în 1991, mulți erau împotriva celor care au cerut 
independenţa. Ei nu protestau împotriva ideii de independenţă ca 
atare, ci mai degrabă împotriva sensului pe care îl atribuiau acestei 
idei politicienii de atunci. Exclusivism național, romantism economic 
agresiv, dezbinare în „în ai noștri” și „venetici” - iată ce propuneau 
liderii așa-numitei  eliberări naţionale, când vorbeau despre 
independență. Nimeni din ei nu vedea atunci viitoarea statalitate 
moldovenească ca pe o strategie pentru decenii. Suveranitatea trebuia 
să joace doar un rol distructiv în raport cu statul unional, ca mai apoi 
să se autolichideze în perspectiva unei alte uniri. 

Unii nu vedeau locul reprezentanţilor populaţiei nebăștinașe în 
viitorul stat moldovenesc suveran și le arătau acestora, cu 
îndărătnicire, uşa, alții nu suportau să audă vorbă moldovenească pe 
străzile Chişinăului, confundând șovinismul „velocoderjavnic” cu 


prietenia popoarelor. 

Au trebuit să treacă ani pentru ca în societate să se formeze o 
altă atitudine față de independenţa statului moldovenesc, o atitudine 
mai pragmatică şi mai responsabilă. 

41 Comunistul, e 15, 13.04.02 

Astăzi, devine evident pentru toţi că o adevărată independenţă 
presupune, în primul rând, bunăstarea cetățenilor, pacea şi dorința 
cetățenilor de a trăi pe acest pământ, grija statului pentru cetăţenii lui, 
triumful legii şi dreptății. Adevărată independenţă presupune mândria 
cetățenilor cu Patria lor, încrederea în viitorul ei. 

Sunt posibile oare toate aceste într-o țară dezbinată în 
separatiști şi unioniști, în băştinași şi străini, „în români buni” şi 
„moldoveni răi”, sau invers „în români răi” şi „moldoveni buni”? 

Puterea trebuie în sfârşit să propună societăţii un proiect 
concret de dezvoltarea suverană durabilă ţării, spre binele tuturor 
cetățenilor indiferent de naționalitate și de starea socială. Avem nevoie 
de un proiect care să se bazeze pe bogata moștenire a plaiului nostru, 
pe istoria seculară a statului moldovenesc, pe optimismul înnăscut al 
populaţiei noastre  polilingve, precum și pe valorile epocii 
contemporane. 

Întreaga societate va decide cum trebuie să fie acest proiect. Dar 
există principii la care nu putem renunţa. Mai întâi trebuie să 
conșştientizăm că avem Patrie. Se ştie că în ultimii ani, în Moldova, nu 
numai ucrainenii, ruşii, găgăuzii şi bulgarii s-au simțit un fel de paria, 
dar şi moldovenii. Tot mai des se fac încercări de a cobori statutul țării 
noastre până la nivelul unui teritoriu litigios, care nu are și nici nu 
poate avea istoria sa. 

Timp de milenii aici s-a dezvoltat dialogul dintre civilizațiile 
Occidentului şi Orientului, Europei Centrale și Balcanilor. Tocmai de 
aceea, Moldova este astăzi apropiată şi înțeleasă atât vecinilor ei - 
Ucrainei și României, cât și Rusiei și Turciei, Bulgariei şi Armeniei. 


Nicicând în Moldova n-au existat contradicții de ordin religios și rasial. 
Ce excepţia ultimului deceniu, aici niciodată oamenii nu s-au divizat în 
băștinași şi venetici. 

A regăsi Patria înseamnă a găsi în ea perspective, care trebuie să 
fie egale pentru toţi cetăţenii țării noastre” 43. 

Au urmat o serie de articole44 semnate de consilierii 
prezidențiali și adepţi ai aşa numitului curent moldovenist45, care 
s-au referit la identificarea etnică46 a populaţiei băștinașe şi istoria 
Republicii Moldova47. Pare să fie evident că această serie de articole a 
făcut parte dintr-o anumită strategie care trebuie să însoțească 
procedura de implementare a hotărârii privind introducerea limbii 
ruse în calitate de cea de a doua limbă de stat, precum și schimbarea 
cursului de „Istorie a românilor” cu cel de „Istoria a Moldovei”. 

Vedem cum intențiile bune ale puterii pot regenera conflicte 
care părea că s-au consumat. Dacă în Republica Moldova ar fi existat o 
societate civilă dezvoltată ar fi 

43 Moldova Suverană, e 184, 29 august 2001 

44 Bmerop flopani, Heăab HCHMaa MojiflOBA, N°, 7 ceirnibp5 i, 
2001 

45 Vasile Stati, Identitatea națională a moldovenilor în contextul 
sud-estic polietnic european, Moldova 

Suverană, 29 ianuarie 2002 

46 Valentin Beniuc, Dimensiunea securității naţionale sub 
aspectul consolidării statului moldovenesc. 

Moldova Suverană e. 

47 Alexandru Buruian, Are Moldova istoria sa? (!), Moldova 
Suverană, 9 februarie 2002 

existat şi consensul normativ al cetățenilor şi nu s-ar fi ajuns la 
protestele împotriva modului în care au fost impuse unele hotărâri în 
domenii atât de delicate cum sunt cele legate de limbă, istorie, etc. 

8. ABORDAREA PROBLEMEI DREPTURILOR MINORITĂȚILOR 
NAȚIONALE PRIN PRISMA DREPTULUI INTERNAȚIONAL 

Autodeterminarea 

Atât liderii găgăuzi cât şi cei transnistreni au invocat dreptul 


popoarelor găgăuz şi respectiv „transnistrean” la autodeterminare 
atunci când au declarat independenţa regiunilor respective în 1990. 
Ulterior în legea privind statutul Gagauz-Yeri a fost legiferat principiul 
dreptului la autodeterminare a unităţii respective în cazul schimbării 
statutului Republicii Moldova. Se presupune a proceda la fel și în cazul 
soluționării conflictului transnistrean. Din acest punct de vedere 
merită ca modalitatea aplicării principiul autodeterminării să fie 
examinată foarte atent. 

În opinia publică a prins rădăcini percepția că autodeterminarea 
are legătură cu independenţa. Se crede că în Carta Naţiunilor Unite 
autodeterminarea este tratată drept un pas decisiv spre independenţă. 
Dar, de fapt, aceasta nu corespunde adevărului. În primul rând, când a 
fost adoptată Carta Naţiunilor Unite, existau cincizeci și unu de 
membri, toți independenți. În al doilea rând, motivul pentru abordarea 
drepturilor popoarelor care încă nu erau independente era legat de 
recunoașterea faptului că puterile coloniale aveau îndatoriri față de 
popoarele guvernate. De aceea, problema acordării independenţei 
fostelor colonii era considerată una foarte delicată. Presupunerea 
frecventă după care Carta Națiunilor Unite menționează 
autodeterminarea în sensul curent al termenului este considerată 
drept o tentativă de rescriere retrospectivă a istoriei. În continuare 
vov examina diferite etape ale procesului de autodeterminare. Prima 
fază: autodeterminarea şi independența de sub dominația colonială 

Principalul scop al Naţiunilor Unite a fost „de a dezvolta relațiile 
de prietenie între națiuni, bazate pe respectarea principiului 
drepturilor egale şi al autodeterminării popoarelor”. Şi alte documente 
asupra cooperării economice și sociale Naţiunile Unite se angajau să 
asigure respectarea universală a drepturilor omului cu scopul de a 
crea condiţiile necesare relațiilor pașnice și prieteneşti dintre naţiuni 
„bazate pe egalitatea în drepturi şi autodeterminare”. Este important 
contextul în care sunt plasate aceste articole. Atât în articolul 1 (2) cât 
şi în alte articole, este vorba despre dreptului popoarelor unui stat de a 
fi apărat de amestecul altui stat sau guvern. Conceptul de 
autodeterminare nu se referea atunci la dreptul la independenţă al 


popoarelor dependente. 

Autodeterminarea avea inițial un înţeles relativ limitat și se 
referea doar la state. Începând din anii '50 ea a ajuns o problemă 
morală odată cu creşterea numărului de membri afro-asiatici în 
deceniul șase. Autodeterminarea a devenit din ce în ce mai des 
invocată ca un drept al popoarelor dependente. La început, multe din 
puterile coloniale s-au împotrivit ideii că ar exista un drept legal la 
autodeterminare. 

Este evident că evoluția conceptului de autodeterminare este 
legată istoric de decolonizare, de acordul din ce în ce mai general 
asupra obligativității asigurării independenţei popoarelor dependente, 
dacă au optat astfel. Deşi autodeterminarea a început să fie acceptată 
ca un drept legal în contextul decolonizării, ea nu a fost niciodată 
restrânsă la opțiunea pentru independență. Opţiunea poporului 
dintr-un teritoriu de a se uni cu un alt stat, sau de a rămâne în relații 
constituționale cu vechea putere colonială, erau egal acceptabile. De 
obicei opțiunea a fost în favoarea independenţei. Foarte des Naţiunile 
Unite au jucat un rol activ în exercitarea acestei opțiuni, prin faptul că 
au organizat ele însele un referendum sau un plebiscit, sau prin 
monitorizarea exercitării lor. 

Cea de a doua fază: autodeterminarea dincolo de colonialism şi 
drepturile omului 

Următoarea fază în evoluţia juridică a fost stabilirea unei 
legături între autodeterminare ca o obligație legală în procesul 
decolonizării şi autodeterminare drept al omului. Două rezoluţii ale 
Adunării Generale, adoptate la un interval de douăzeci şi patru de ore 
una de cealaltă, vorbesc despre drepturile popoarelor la 
autodeterminare: Rezoluţia 1514 (XV) a Adunării Generale și Rezoluţia 
1541 (XV) a Adunării Generale. Rezoluţia 1541 (XV) a clarificat faptul 
că această exercitare a autodeterminării poate avea ca rezultat soluţii 
diferite, şi stipula că procesul cerea garanții că opţiunea va fi făcută în 
mod liber, voluntar și în cunoştinţă de cauză. Dar, la șase ani de la 
adoptarea acestor rezoluţii cheie asupra decolonizării, dreptul 
popoarelor la autodeterminare a ajuns să fie văzut ca un precept de 


sine stătător, depăşind limitele practicilor normative din domeniul 
decolonizării. 

În 1966, au fost terminate zece texte ale Pactului asupra 
Drepturilor Civile și Politice şi ale Pactului asupra Drepturilor 
Economice, Sociale şi Culturale. Articolul 1, comun, prevedea: „Toate 
popoarele au dreptul la autodeterminare. În virtutea acestui drept ele 
își determină liber statutul lor politic şi își urmează propria dezvoltare 
economică, socială şi culturală”. 

Începând din acest moment se observă referiri repetate la 
autodeterminare în termeni de drepturi ale omului. Actul Final de la 
Helsinki se construieşte pe vechiul limbaj al Cartei ONU, făcând însă în 
acelaşi timp clar faptul că autodeterminarea este un drept al 
popoarelor. El vorbeşte despre „principiul drepturilor egale şi al 
autodeterminării popoarelor” în virtutea căruia „toate popoarele au 
întotdeauna dreptul de a-și decide, în deplină libertate, când şi cum 
doresc, statutul politic intern și extern, fără amestec din afară, şi de 
a-şi urma, în conformitate cu voința lor, propria dezvoltare politică, 
economică, socială și culturală” 7. Deşi autodeterminarea a evoluat de 
la începuturile sale modeste din Carta Naţiunilor Unite de la o 
îndreptățire legală la decolonizare la un drept uman de sine stătător, 
rămân totuşi foarte multe întrebări care trebuie să își găsească 
răspuns. 

Evoluţia principiului autodeterminării a făcut să se accepte că 
dreptul la autodeterminare era aplicabil nu numai popoarelor aflate 
sub dominație colonială, ci tuturor popoarelor supuse unei dominații 
străine. Acest lucru a fost exprimat în Declaraţia Naţiunilor Unite 
asupra Relaţiilor de Prietenie din 1970, care a fost deseori invocată în 
legătură cu acest subiect, deși Declaraţia este mai curând o rezoluție a 
Adunării Generale decât un instrument cu caracter obligatoriu și, deşi 
cele două Pacte nu menționează această circumstanță, Declaraţia 
vorbeşte despre autodeterminare ca fiind o posibilitate în situaţiile de 
colonialism și pentru „popoarele supuse subjugării, dominaţiei sau 
exploatării străine”. Cei care au susținut această clauză au avut în mod 
clar în minte două circumstanţe diferite. Prima dintre acestea privea 


Africa de Sud, un stat independent, dar considerat de mulți ca fiind 
supus „dominaţiei străine”, și având sprijin extern pentru dominaţia 
minorității. A doua a fost o chestiune de o natură foarte diferită: 
statutul teritoriilor ocupate după terminarea sau suspendarea 
operațiunilor militare. Se simţea nevoia ca poziția popoarelor din 
aceste teritorii să fie apărată nu numai prin dreptul umanitar, ci și prin 
insistarea asupra dreptului lor la autodeterminare. În orice caz, au 
existat multe rezoluţii ale Naţiunilor Unite referitoare la dreptul la 
autodeterminare în circumstanţele ocupaţiei străine. 

Pentru o perioadă de timp considerabilă a existat o rezistență 
serioasă la sugestia că autodeterminarea ar putea avea vreo aplicare în 
afara contextului colonial. Această rezistență a fost împărtășită de 
statele din estul Europei şi de noile teritorii. Fenomenul era acceptabil 
numai în cazul decolonizării. lar multe dintre noile state au considerat 
autodeterminarea ca o problemă dintre ele şi foștii lor stăpâni 
coloniali și nu una dintre ele şi propria lor populaţie. 

Parţial, statele din lumea a treia se temeau că autodeterminarea 
post-colonială va avea ca rezultat necesar fragmentarea noilor state 
naționale, grupurile etnice dintr-o țară căutând să recurgă la secesiune 
şi să se unească cu timpul de aceeași etnie din altă ţară. Dar ideea că 
autodeterminarea are o aplicabilitate generală a fost susținută masiv 
de Comitetul pentru Drepturile Omului, acționând conform Pactului 
asupra Drepturilor Civile şi Politice, iar această idee a cunoscut, fără 
putință de tăgadă, o influenţă generală18. Comitetul pentru Drepturile 
Omului, la examinarea raportului unui stat membru al Pactului, pune 
întrebări nu numai asupra oricărui teritoriu dependent față de care 
acest stat are responsabilități (autodeterminare externă) dar, de 
asemenea, şi asupra posibilităţii de care dispune propria sa populație 
de a-şi decide propriul sistem politic şi economic (autodeterminare 
internă). În realitate niciun stat nu refuză să răspundă la comentariile 
probatorii şi la întrebările despre autodeterminarea internă, iar 
Comitetul nu a fost avizat că un astfel de drept nu există. Mai curând se 
acceptă că dreptul există, iar dezbaterea cea mai frecventă se poartă în 
legătură cu formele pe care le poate lua. 


Această realitate este foarte îndepărtată de poziția anumitor 
autori care consideră că autodeterminarea nu se referă decât la 
independență, că independența este obținută prin sfârșitul 
colonialismului, şi că această independenţă nu poate fi obținută decât 
prin secesiune. Din cauză că ei cred că nu există niciun drept legal la 
secesiune acolo unde există guvern reprezentativ, ei ajung la concluzia 
că în aceste împrejurări autodeterminarea nu poate fi permisă. O mare 
parte din aceste dezbateri s-a centrat în jurul Rezoluţiei numărul 2625 
(XXV) a Adunării Generale a Naţiunilor Unite. După câteva paragrafe 
care autorizează autodeterminarea, penultimul paragraf asupra 
autodeterminării prevede: „Nimic din ceea ce este cuprins în 
paragrafele anterioare nu poate fi interpretat ca autorizând sau 
încurajând orice acțiune care ar dezmembra sau diviza, în totalitate 
sau parţial, integritatea teritorială sau unitatea politică a statelor 
suverane sau independente care se comportă în conformitate cu 
principiul autodeterminării şi deci posedă un guvern reprezentând 
întregul popor aparținând acelui teritoriu, fără deosebire de rasă, 
credinţă religioasă sau culoare”. 

Unii autori au adoptat concepţia după care autodeterminarea se 
aplică numai popoarelor care trăiesc sub regimuri rasiste şi afirmă că 
textul acestei rezoluţii interzice autodeterminarea acolo unde există 
un guvern reprezentativ nerasist.20 

Rezoluția numărul 1541 (XV) a Adunării Generale vorbea cu 
multă vreme în urmă despre autodeterminare ca fiind exercitată „prin 
independență, asociere liberă, integrare într-un stat independent sau 
prin adoptarea oricărui alt statut politic ales în mod liber de popor”. 
Popoarele din Ciprul dependent au studiat enosis-ul (integrarea în 
Grecia) ca pe o opțiune posibilă chiar înainte de a se hotărî asupra 
obţinerii independenţei ca stat suveran separat. Poporul Gibraltarului 
a decis prin referendum22 să îşi păstreze relaţiile constituționale din 
prezent cu Marea Britanie. A fost un act de autodeterminare hotărârea 
liberă de a delega Marii Britanii puterile suverane de bază, iar anumite 
puteri rămânând în seama autorităţilor locale. Ilar poporul din Porto 
Rico a luat, în urma unor alegeri succesive în care candidații erau în 


favoarea „independenţei”, sau „asocierii sau a intrării în componența 
SUA ca al 51-lea stat, propria sa decizie. În prezent el doreşte să 
rămână la un statut de asociere cu Statele Unite, nefiind nici al 51-lea 
stat, şi niciun stat suveran și independent. 

Autodeterminarea nu a însemnat niciodată pur şi simplu 
independenţă. Ea a însemnat opţiunea liberă a popoarelor. În era 
colonialismului, această alegere s-a concentrat asupra posibilităţii 
independenței sau a altui statut post-colonial. 

Autodeterminarea şi minoritățile 

Am văzut că state aflate sub conducerea nedemocratică a unui 
partid unic sunt predispuse spre dezintegrare. Părți componente ale 
Uniunii Sovietice şi ale Iugoslaviei şi-au proclamat independența ca 
state separate. Cei care constituie majoritatea în cadrul noilor graniţe 
au fost minorități în cadrul vechilor state sau structuri federale, 
ulterior ei au pretins că, în calitate de minorități, au dreptul la 
autodeterminare. Cât adevăr există în afirmațiile diferitor facţiuni 
naționaliste, că minoritățile sunt îndreptăţite la autodeterminare, și că 
autodeterminarea atrage după sine secesiunea? 

Deci, la întrebarea „cine anume are dreptul la autodeterminare” 
nu se poate răspunde fără a înțelege mai întâi relația dintre 
autodeterminare și unitate națională. Normele consacrate despre 
autodeterminare cuprindeau - incontestabil și consecvent - refrenul 
că autodeterminarea trebuie să contribuie la păstrarea unităţii 
teritoriale şi nu să fie un dușman al ei. Atât Rezoluţia numărul 1514 
(XV) a Adunării Generale a Naţiunilor Unite asupra Acordării 
Independenţei popoarelor coloniale, Rezoluţia numărul 2625 (XXV), 
cât şi Declaraţia de principii asupra Relaţiilor de Prietenie - fiecare 
dintre ele punând accentul pe autodeterminare - avertizează asupra 
tuturor interpretărilor care ar viola integritatea teritorială. În rezolutia 
1514 se prevede ca „orice încercare îndreptată spre distrugerea totală 
sau parțială a unităţii naționale şi a integrităţii teritoriale a unei țări 
este incompatibilă cu scopurile și principiile Cartei Naţiunilor Unite”. 
În rezoluţia 2625 (XXV), se prevede că „nimic din ceea ce este cuprins 
în paragrafele anterioare nu poate fi interpretat ca autorizând sau 


încurajând orice acțiune care ar putea dezmembra sau diviza, în 
totalitate sau parţial, integrilatea teritorială sau unitatea politică a 
statelor suverane sau independente...” 

Aceasta este o formulă standard, şi ea poate fi găsită aproape 
invariabil în instrumente care afirmă dreptul la autodeterminare, ca 
pentru a limita acest drept sau cel puțin pentru a-i asigura o 
contragreutate. Această contrapunere a fost cea care i-a făcut pe unii 
autori să tragă concluzia că autodeterminarea poate fi din acest motiv 
aplicată numai la momentul obținerii independenţei. 

Autodeterminarea poate fi exercitată în multe feluri, inclusiv 
printr-un proces politic deschis și pluralist, şi că acest lucru este 
compatibil în întregime cu clauzele cuprinse în instrumentele 
relevante care cheamă la protejarea integrităţii teritoriale. Ce limite 
pune exercitării contemporane a autodeterminării exigența de a 
respecta integritatea teritorială? înseamnă ea într-adevăr că acest 
drept este limitat la exercitarea drepturilor politice ale popoarelor 
considerate ca întreg? Statele care apăreau după dominaţia colonială 
au înțeles întotdeauna că vor exista probleme legate de faptul că 
graniţele lor au fost stabilite de către puterile coloniale, pe baza unor 
interese politice care nu coincideau în mod necesar cu ale lor. În cazul 
noilor state problema granițelor moştenite a fost deosebit de acută, iar 
triburile, deseori scindate de noile frontiere, nu au încetat să se simtă o 
unitate. Dar graniţele moștenite au fost acceptate de către statele nou 
apărute, în deplină cunoştinţă de cauză. Importanţa stabilității și a 
caracterului definitiv al granițelor a fost văzută ca fiind considerentul 
cel mai important. Rezoluţiile numărul 1514 (XV) şi 1541 (XV) ale 
Adunării Generale a Naţiunilor Unite, echilibrează cu grijă referirile la 
autodeterminare cu importanța unității naţionale şi a integrității 
teritoriale. Aceasta impune cu necesitate consecința că ele înțeleg ca 
graniţele coloniale să aibă funcţia de graniţe între statele nou apărute. 
Acest principiu a fost considerat ca necesar și în cazul Africii şi al 
Americii Latine, deoarece scopurile politice de bază pe care le slujeşte 
sunt aceleași. 

Se consideră că după cum dorinţa indivizilor de a-și exercita 


dreptul de a părăsi țara este mai puternică atunci când drepturile lor 
sunt violate, tot la fel, dorința de secesiune a grupurilor etnice este cea 
mai puternică atunci când ele sunt oprimate. Să vedem unde ne duce 
acest lucru în cazul întrebării dacă minoritățile au sau nu dreptul la 
autodeterminare? Sau cine anume este îndreptățit la 
autodeterminare? Din documentele menționate mai sus rezultă că 
„toate popoarele” au dreptul la autodeterminare. Dar cum trebuie să 
înțelegem acest lucru? Există două posibilități: aceea că „popoare” 
înseamnă întreaga populație a unui stat, şi aceea că prin „popoare” 
trebuie să înțelegem toate persoanele aparținând diferitelor grupuri 
rasiale, etnice și, probabil, religioase. 

Accentul pus în toate instrumentele relevante şi în practica 
statelor (prin care înțeleg afirmaţii, declarații, luări de poziție) asupra 
importanţei integrităţii teritoriale, semnifică faptul că „popoarele” 
trebuie înțeles ca totalitate a popoarelor unui teritoriu. Desigur, toți 
membrii unui grup minoritar distinct sunt parte a popoarelor unui 
teritoriu. În acest sens ei sunt, ca indivizi, posesori ai dreptului la 
autodeterminare. Dar minoritățile ca atare nu au dreptul la 
autodeterminare. Aceasta înseamnă, într-adevăr, că ei nu au nici 
dreptul la secesiune, la independenţă sau de a se uni cu un grup 
similar dintr-un alt stat. 

Totuşi, printre liderii politici este la modă invocarea dreptului 
legal la autodeterminare. Există, de asemenea, şi o preocupare sinceră 
pentru drepturile minorităților. Dar această retorică este destul de 
confuză. Se pare că multe guverne au parcurs calea de la insistența din 
anii '50 că autodeterminarea nu este un drept legal 

(viziunea occidentală), sau de la ideea că ea nu are nicio 
aplicabilitate dincolo de momentul decolonizării (concepția Lumii a 
Treia), până la opinia, cel puţin a multor lideri europeni, că 
autodeterminarea este un drept care autorizează minoritățile să se 
despartă de stalul în care trăiesc. 

Minoritățile trebuie să fie protejate, prin garantarea drepturilor 
umane la care este îndreptățit fiecare individ (inclusiv 
nediscriminarea) şi, în special, prin prevederea de drepturi ale 


minorităților. Aceste drepturi, incluse deja în tratatele interbelice 
asupra minorităţilor şi în verdictele şi opiniile Curţii Permanente de 
Justiție Internaţională, își găsesc formularea contemporană în articolul 
27 din Pactul Internaţional asupra Drepturilor Civile şi Politice. Acesta 
prevede că: „În statele în care există minorități etnice, religioase sau 
lingvistice, persoanele aparținând acestor minorități nu le poate fi 
refuzat dreptul de a se bucura în comun cu ceilalți membri ai grupului 
lor, propria lor viață culturală, de a profesa și practica propria lor 
religie sau de a folosi propria lor limbă”. 

S-ar putea ca într-un stat să existe o zonă în care o anumită 
minoritate să predomine la nivel regional. Dacă se simte persecutată, 
ea s-ar putea să vrea să se despartă de acel stat. Dar în această regiune 
s-ar putea să existe o altă populaţie care să constituie o minoritate față 
de minoritatea predominantă - probabil persoane aparținând 
majorității naţionale sau unui alt grup minoritar. Recunoaștem această 
situație în unele dintre fostele republici ale Uniunii Sovietice sau în 
unele dintre provinciile din Iugoslavia. Virtual fiecare minoritate își 
are propria ei minoritate, iar teama de persecuții poate face ca 
piramida să se năruie în continuare. Lecţia care trebuie însușită este că 
dreptul la autodeterminare se conectează cu protecția adecvată a 
drepturilor minorităților. Dar, această concepție asupra 
autodeterminării nu înseamnă că nu vor fi recunoscute niciodată noi 
frontiere. Chiar dacă, contrar opiniilor politice contemporane, 
autodeterminarea nu reprezintă o autorizație pentru secesiune 
acordată minorităţilor, nu există în dreptul internaţional nimic care să 
interzică secesiunea sau formarea de noi state. Cazul Iugoslaviei este 
relevant în acest sens. 

Dacă „popoarele” au dreptul la autodeterminare ca totalitate a 
popoarelor unui stat, atunci nu mai este necesar să răspundem la 
întrebarea dificilă dacă un grup minoritar particular, de exemplu nagas 
în India, bascii în Franţa sau indienii în Canada - sunt „popoare” cu 
drept la autodeterminare în sensul articolului 1 din Pact. Dar, desigur, 
va rămâne în continuare întrebarea dacă fiecare astfel de grup 
constituie o minoritate în sensul articolului 27 (articolul care tratează 


drepturile minorităţilor). Dacă autodeterminarea este privită ca un 
drept care se află la îndemâna unor anumite grupuri şi nu a poporului 
ca întreg, atunci apare o dublă problemă: în primul rând ce constituie o 
minoritate și, în al doilea rând, sunt toate minoritățile „popoare” din 
perspectiva autodeterminării? 

Comitetul pentru Drepturile Omului pe baza Pactului asupra 
Drepturilor Civile şi Politice nu a hotărât că anumite grupuri nu sunt 
„popoare” în sensul dreptului la autodeterminare. Concepţia lui asupra 
autodeterminării drept al tuturor popoarelor a eliminat de fapt 
necesitatea unei asemenea hotărâri. 

Mai rămâne de menționat încă o problemă legată de 
autodeterminare. Ea decurge din principiul integrităţii teritoriale. 
Deseori autodeterminarea este parte a retorice în dispute care au loc 
referitor la dreptul asupra unui teritoriu. Această problemă este 
ilustrată atât de cazul Insulelor Faulkland, cât și de cel al Gibraltarului. 
Dreptul asupra Gibraltarului este disputat de Marea Britanie şi Spania. 
Dreptul asupra Insulelor Faulkland - Malvine este disputat de Marea 
Britanie şi Argentina. Din perspectiva Marii Britanii, autodeterminarea 
are un rol pertinent de jucat. Acestea sunt teritorii dependente, 
popoarelor cărora li s-a dat posibilitatea de a decide dacă să rămână la 
status quo sau nu. Din punctul de vedere britanic, este important ca 
dorința popoarelor din aceste teritorii să fie ascultată şi luată în 
considerare. Dar din punctul de vedere al argentinienilor şi al 
spaniolilor, aceste dorințe sunt nerelevante. Dacă teritoriul în cauză 
aparține Argentinei sau Spaniei, atunci locuitorii lui nu au dreptul la 
autodeterminare. În orice caz nu mai mult decât îl au argentinienii sau 
spaniolii care locuiesc din întâmplare în Marea Britanie. Până când nu 
se determină cine are suveranitatea asupra teritoriului, este imposibil 
să se stabilească dacă locuitorii lui au sau nu dreptul la 
autodeterminare. 

Aspectele teritoriale ale autodeterminării 

Istoriografiile naționale urmăresc cu predilecție istoria 
conștiinței naționale cu multe secole în urmă, dar în realitate ipoteza 
unei astfel de continuități poate fi înșelătoare. Este adevărat că 


majoritatea popoarelor constitutive de stat - ungurii, polonezii, 
francezii etc. - posedau conștiința apartenenţei culturale, respectiv 
politice comune, încă de la începuturile epocii moderne, dar conștiința 
putea exista pentru că existau și cadrele statale. lar ideea acestora era 
legată de realitatea politică sau chiar mistica a regatelor sau 
principatelor respective. Dreptul asupra unui teritoriu nu aparținea 
poporului respectiv, ci sfintei coroane. Până la finele veacului al 
XVIII-lea stăpânirea teritoriilor se făcea pe baza dreptului 
monarhic-dinastic. 

Astfel, atâta timp cât a dominat epoca dreptului dinastic, puteau 
exista și diferite schimburi teritoriale, fără să se ceară acordul 
popoarelor interesate. Pentru loialitatea popoarelor era suficient ca 
puterea principelui să corespundă criteriului  legitimităţii 
dinastic-monarhice. Și tocmai acest lucru s-a schimbat în mod radical 
odată cu Revoluţia Franceză. Din moment ce suveranitatea a trecut de 
la domnitor asupra poporului, însăşi chestiunea stăpânirii unui anumit 
teritoriu a apărut într-o lumină nouă. Comunitatea ridicată la 
conștiința unei existențe politice independente poate să facă 
contestaţie împotriva faptului că de teritoriul său dispune un cadru 
statal independent de ea și superior ei, fie el regat, imperiu, republică. 

lar dacă înaintăm de la un conţinut mai general al 
autodeterminării spre evoluţii contemporane mai speciale, atunci 
trebuie să analizăm mai îndeaproape ceea ce semnifică principiul 
autodeterminării pentru comunitățile care nu dispun de teritoriu 
statal independent. În acest sens, principiul autodeterminării poate fi 
descompus în două principii negative: 

— Nimeni afară de noi nu poate decide în absenţa noastră. 
Reformulat într-o revendicare minimală cu conţinut pozitiv, acest 
principiu presupune o reprezentare adecvată în organismele 
decizionale legitime ale statului și administraţiei publice. 

— În caz de nemulţumire față de cadrul statal dat să fie 
considerată legitimă aspiraţia realizării propriului stat naţional. În 
principiu, din această nemulțumire nu rezultă în mod necesar 
respingerea radicală a status quo-ului teritorial, adică o tendință de 


separare. Pot fi imaginate și alte variante, ca de exemplu: 

a) o autoadministrare mai deplină în cadrul unei unități statale 
mai mari (autonomie teritorială); 

b) o mai amplă posibilitate de a dispune în chestiunile legate de 
valorile culturale și economice; 

c) cererea de drepturi suplimentare, în cazul obţinerii cărora 
comunitatea respectivă acceptă cadrul statal dat, sau nu. 

La o analiză mai minuțioasă a acestei problematici trebuie să 
distingem trei cazuri fundamentale. Deoarece dacă plecăm de la o 
unitate teritorială - pe care o putem numi pentru simplificare, regiune, 
aplicarea principiului autodeterminării se va deosebi după cum 
populaţia care se pronunţă în numele ei, o locuiește în mod exclusiv, 
majoritar sau mixt. Exclusivitatea se mai numește şi omogenitate 
etnică. În realitate se întâmplă foarte rar ca o regiune să fie locuită în 
exclusivitate de o populaţie anume. Pentru a se putea pronunța în 
numele ei este suficient să formeze o majoritate covârșitoare. 
Conştiința solidarității politice a populaţiei regiunii poate fi 
împărtăşită și de cei care după criterii strict etnice nu aparțin acestei 
comunități, în schimb poate fi perturbantă prezenţa unei minorități în 
aplicarea principiului autodeterminării în cazurile în care realitatea 
unității etnice este indiscutabilă. Un exemplu elocvent este Irlanda de 
Nord, unde adepții și adversarii rămânerii în cadrul Regatului Unit 
sunt divizați nu prin etnie, ci prin religie (protestanții sunt împotriva 
separării, catolicii pentru). 

Dreptul la autodeterminare are limite 

Se consideră că există trei astfel de tipuri de limite: 

a) drepturile, aspiraţiile culturale şi interesele vitale ale 
celorlalte populaţii care convieţuiesc în regiunea în cauză; 

b) interesele comunităţilor (statelor) învecinate; 

c) drepturile și pretenţiile invocabile de statul care stăpânise 
până atunci teritoriul. 

Este de menționat că aceste limite nu sunt doar pragmatice, 
recunoașterea lor nu este justificată doar de considerente de 
promovarea a politicii realiste, ci pot fi opuse principial aspirațiilor de 


autodeterminare ale unor populaţii. Ignorarea lor poate duce la 
conflicte grave, care pot fi soluționate doar dacă alături de dreptul la 
autodeterminare sunt luate în considerare și amintitele limitări 
exterioare48. 

Modalitatea de aplicare a dreptului la autodeterminare 

Dacă scopul autodeterminării este extinderea domeniului 
drepturilor omului și afirmarea mai deplină a regulilor democrației, 
atunci nu poate fi indiferentă modalitatea de aplicare a principiului. 
Într-un anumit sens, toate problemele democraţiei sunt şi probleme 
procedurale. 

Dacă chestiunea se abordează din acest unghi, este evident că 
un proces de autodeterminare trebuie să coreleze în mod ideal trei 
puncte de vedere: 

48 Pierre Kende, Autodeterminarea în Europa de Est, Altera 1, 

a) procedura decizională trebuie să decurgă în așa fel încât să 
poată fi exprimată în mod liber, fără nicio presiune din afară, voința 
reală a majorităţii numerice de pe teritoriul vizat; 

b) pe de altă parte, trebuie să fie prezent în decizie şi interesul 
celorlalte părți vizate (minorităţi, vecini etc.). Această cerință 
constituie de fapt problema limitelor; 

c) procedeul să nu aducă atingere, pe cât posibil, drepturilor 
universale ale omului și cetăţeanului, ci, din contră, să le întărească. 

În practică se întâmplă rar ca punctele de vedere amintite să se 
sincronizeze de la sine sau să ajungă la armonie pur și simplu prin 
negocierile părților afectate. Datorită acestui fapt, aplicarea 
principiului  autodeterminării ridică aproape în mod automat 
problema unei instanțe nepărtinitoare, dar eficiente. 

În legătură cu problema aplicării principiului autodeterminării 
şi a stabilirii frontierelor, conţinutul sentinței unei instanţe ar consta 
în tranşarea următoarelor probleme: 

1) Când principiul autodeterminării ar putea însemna dreptul 
unui întreg popor la existență statală independentă, și când dreptul 
populaţiei unui anumit teritoriu de aderare la un stat deja existent? 


2) Cum se poate şti dacă în spatele unei aspirații sau mișcări de 
constituire statală independentă se află o reală dorință de devenire și 
separare naţională, o reală capacitate de devenire naţională? 

3) Cum poate fi pus în slujba măririi stabilităţii internaționale 
evenimentul de excepție al modificării de frontiere, cu deosebită 
atenție asupra proceselor de formare a națiunilor? 

4) Cum se poate realiza voinţa unei populaţii? 

5) Când poate fi presupusă o voință populară, deductibilă din 
fapte incontestabile sau din apartenență națională, și când trebuie 
chestionată populaţia în mod formal, prin referendum? 

6) După ce criterii se poate afla voința populară fără a o 
chestionare? 

7) Unde şi când trebuie aplicat criteriul frontierelor stabilite 
istoric pentru separarea națiunilor, eventual unde şi când criteriul 
hotarelor etnice sau lingvistice, și unde şi când, eventual, alt criteriu? 

8) În cazul chestionării, al referendumului, cum ar trebui puse 
întrebările în mod real, just şi practic? 

9) Cum trebuie interpretate răspunsurile intervievaţilor, dacă 
acestea ridică probleme? Dacă voinţa populaţiei în cauză - fie ea voință 
presupusă sau exprimată 

— Este divizată teritorial, care voinţă să se realizeze, adică, care 
să fie soluţia în cazul teritoriilor cu populaţie mixtă și voință opusă? 

10) Ce drepturi oferă sau poate oferi autodeterminarea pentru 
minorităţi, ce fel de teritorii pot sau trebuie considerate ca unități 
indivizibile și despre soarta cărora se decide prin majoritate, şi care să 
fie teritoriile despre divizarea cărora trebuie decis pe baza anumitor 
criterii sau prin referendum? Adică, când se referă voința populară la 
întregul teritoriu controversat şi când doar la apartenenţa habitatului 
nemijlocit? 

11) Care este soluţia atunci când populaţia, în mod voluntar sau 
silit, şi-a schimbat domiciliul sau s-a transferat? Ce fel de drepturi la 
autodeterminare au populaţiile mutate relativ de curând pe un anumit 
teritoriu, dar integrate deja într-o oarecare măsură? 

12) În ce situaţii se poate admite transferul sau schimbul de 


populaţie, și în ce condiţii? 

Toate acestea sunt întrebări a căror forță nu este diminuată de 
numeroasele experienţe de acest fel furnizate în secolul XX49. 

9. INSTRUMENTE PRACTICE DE PROTECȚI POZITIVĂ A 
GRUPURILOR ETNICE 

a) Problema naționalităților în Europa 

Europa a moştenit încă din secolul XIX problema naționalităților 
ca o chestiune nerezolvată pe care două războaie mondiale n-au reușit 
să o soluţioneze. După evenimentele anilor 1989 - 1991, problema 
naționalităților a devenit brusc acută: trei state multinaționale (URSS, 
Iugoslavia, Cehoslovacia) s-au dezmembrat şi din ele s-au format 22 de 
state noi. Acest lucru a modificat harta politică a Europei și Asiei 
Centrale mai mult decât au fost în stare s-o facă două războaie 
mondiale. 

Diversitatea etnică şi culturală a Europei constă în existența a 
aproximativ 70 de limbi şi a tot atâtor etnii. Se consideră că ideea 
statului naţional nu putea ţine cont de această complexitate. Totuşi, ea 
a marcat profund istoria politică a Europei, începând cu a doua 
jumătate a secolului XIX şi până în zilele noastre: aproximativ 750 
milioane de europeni s-au împărţit în 36 de state, din care 31, deci o 
majoritate covârşitoare, s-au format ca state naţionale și numai 5 ca 
state multinaționale. Din acestea unul, Bosnia-Herțegovina, este 
permanent sub pericolul descompunerii, altul, Iugoslavia, nu mai este 
multinațional decât cu numele, fiind în realitate un stat naţional 
sârbesc, în timp ce al treilea, Federaţia Rusă, trebuie să lupte mereu cu 
încercări de destabilizare secesioniste. Doar Belgia și Elveţia s-au 
dovedit până în prezent rezistente la principiul stalului național. Astfel, 
se consideră că ideea statului naţional a reușit să se impună în mare 
măsură, dar n-a soluționat problema naționalităților, ci din contră, a 
potenţat-o, căci crearea fiecărui stat național a dat naștere unei 
multitudini de minorităţi. 

Rezultatul procesului de creare a statelor naționale, care 
reprezintă totodată punctul de plecare pentru edificarea „Noii 
Europe”, este următorul: 


1. Circa jumătate din popoarele Europei, de regulă cele mai 
mari, cu mai mult de 4 milioane de membri, au realizat principiul 
statului naţional prin crearea unui stat național propriu denumit după 
denumirea populaţiei majoritare. Cealaltă jumătate a popoarelor 
Europei, de regulă cele mai mici (sub 4 milioane de membri) nu au 
reuşit să profite de principiul statului național: nu au un stat propriu, 
nu pot fi majoritari în statul ai cărui cetățeni sunt și deci trebuie să se 
mulțumească cu statutul de minoritari, pentru a nu duce la 
dezmembrarea Europei prin apariţia a şi mai multor mini-state; 

2. Europenii se pot împărți în două categorii: aproximativ 650 
din totalul celor circa 750 milioane (deci 7/8) alcătuiesc 33 de 
majorități naționale5, în timp ce aproximativ 100 milioane de 
europeni (cca. 1/8) aparţin la 200 de grupuri etnice care în 33 de state 
formează categoria „minorităţilor naționale” - cu excepţia Belgiei și 

Elveţiei, unde ele sunt constitutive de stat; 

1. 

3. În medie, în fiecare stat european există cel puțin 5 limbi şi 
culturi tradiționale. Cu puține excepţii, cum ar fi Belgia, Finlanda sau 
Elveţia, din aceste limbi și culturi numai una, cea a majorităţii 
naționale, este recunoscută oficial ca naţională, în timp ce se consideră 
că celelalte, în medie 4, limbi şi culturi nu pot supraviețui în general 
decât în sfera privată şi sunt supuse unei permanente presiuni 
asimilatorii; 

4. Din cele circa 70 de limbi europene, numai 31 posedă statutul 
de limbă naţională, dar în acelaşi timp toate limbile europene, inclusiv 
cele naționale privilegiate (cu excepţia englezei, spaniolei şi 
norvegienei) se găsesc de cel puţin câteva ori în situații minoritare (de 
exemplu germana de mai mult de 12 ori, maghiara de 7 ori, poloneza și 
româna de câte 6 ori, ş.a.m.d.). 

b) Standarde europene minime pentru protecția grupurilor 
etnice 


Uniunea Federală a Comunităţilor Etnice Europene (UFCEE) s-a 
implicat activ începând din anul 1991 în străduințele internaționale 
pentru asigurarea legislației europene a grupurilor etnice, demarate la 
mijlocul anului 1990 şi crescând continuu în intensitate. 

La sfârşitul lunii mai 1992, UFCEE a prezentat un proiect de 
convenție referitor la drepturile de bază ale grupurilor etnice 
europene în concordanţă cu punctele de vedere ale grupurilor etnice 
pe care le reprezintă. În acest mod s-a încercat să se pună față în față 
aşteptările şi solicitările multor grupuri etnice europene cu rezultatul 
discuţiilor internaționale, bazate mai ales pe raţiuni de stat, în 
speranța canalizării divergentelor dintre acestea spre un dialog 
fructuos. 

În cadrul întâlnirii la vârf a Consiliului Europei din 9 octombrie 
1993 de la Viena, s-a decis elaborarea a doua instrumente juridice 
pentru protecția drepturilor grupurilor etnice - o Convenţie-cadru și 
un Protocol adițional la CEDO. Astfel s-au stabilit definitiv direcţiile 
pentru elaborarea unei legislații unitare europene privind grupurile 
etnice. 

Decizia de la Viena reprezintă un compromis. S-a aşteptat o 
decizie în favoarea unei Convenții speciale în locul Convențţiei-cadru. 
Acest lucru nu s-a realizat, dar trebuie menționat că din punct de 
vedere politic s-a deschis astfel calea spre elaborarea unui protocol 
adițional la CEDO, chiar dacă este vorba despre unul limitat la 
domeniul cultural. 

Protocolul adițional ar putea fi un instrument cu două avantaje 
indiscutabile: primul, că ar introduce protecția grupurilor etnice în 
sistemul european de protecție a drepturilor omului, și al doilea, că 
față de drepturile specificate în el se va putea apela direct la Consiliul 
Europei. 

S-a arătat deja că aproape în toate cazurile există temeri ale 
statelor că autonomia ar fi primul pas spre secesiune, cu toate că s-a 
dovedit că o autonomie acordată la timp este modul cel mai eficient de 
prevenire a tendinţelor secesioniste.9 

Tema autonomiei influenţează direct relaţia tensionată dintre 


principiile fundamentale de drept la autodeterminare al 
naționalităților şi integritatea teritorială a statelor. După dezintegrarea 
URSS, a Cehoslovaciei și lugoslaviei această reglementare abia a mai 
putut asigura crearea a 19 state suplimentare, dar spațiul de manevră 
pentru apariţia a noi state pe baza dreptului extern la autodeterminare 
este practic epuizat. Formarea de noi state în Europa nu poate fi 
continuată mai departe, fără distrugerea completă a acesteia. Invers, 
tendința considerării autonomiei ca parte integrantă a dreptului la 
autodeterminare (autodeterminare internă) este singura cale viabilă, 
deoarece în acest mod se păstrează integritatea teritorială a statului. 

Astfel, cu toate că tema autonomiei conține o oarecare cantitate 
de explozibil politic, ea este totuși capabilă să diminueze tensiuni 
potenţiale - deoarece realmente nu lezează integritatea teritorială a 
statelor. Acesta este motivul pentru care ridicarea problemei 
autonomiei este necesară pentru a fi discutată în toată Europa, 
obținându-se urgent toate clarificările de care este nevoie. 

În proiectul de propuneri al UFCEE, autonomia este definită ca 
instrumentul de protecție a grupurilor etnice care asigură maximum 
de autodeterminare internă cu un minimum de determinare externă 
din partea populaţiei majoritare şi cu păstrarea integrităţii teritoriale a 
statului. 

Aşadar, scopul autonomiei este: 

să protejeze un grup etnic contra deciziilor majorităţii, 
inacceptabile atât din punct de vedere ai drepturilor omului cât şi al 
politicii democratice; 

să asigure libertăţile de bază şi drepturile omului pentru 
minorităţi, fără a leza integritatea teritorială a statelor contractante. 

c) Forme de autonomie 

În prezent în funcție de condiţiile inițiale, se pot prevedea trei 
forme de autonomie: 

1) autonomia teritorială, pentru cazurile în care grupul etnic 
este majoritar în zona în care trăiește 

2) autonomia culturală, pentru cazurile în care grupul etnic nu 
este majoritar în zona în care trăiește; 


3) autoadministrarea locală (autonomie locală), pentru cazurile 
în care membrii grupurilor etnice locuiesc în zone izolate, dispersate și 
nu sunt majoritari decât în unități administrative mai mici, regiuni, 
comune sau părți ale unor comune. 

Problema crucială a tuturor formelor de autonomie constă în 
delimitarea exactă a domeniilor lor de acţiune față de cele ale statului. 
Orientativ, proiectul UFCEE foloseşte în acest scop standardele 
stabilite în conferințele internaţionale de pace de către organisme 
interstatale ca ONU şi Uniunea Europeană.10 

d) Realizarea autonomiei teritoriale 

Prin autonomia teritorială se înţelege un statut special acordat 
unei zone teritoriale care permite locuitorilor acesteia să-și rezolve 
singuri problemele proprii prin legislație, guvernare, administrare şi 
jurisdicție proprie. Acest lucru nu implică pretenții la suveranitate, iar 
caracteristicile autonome trebuie delimitate exact în legislația statului 
respectiv. 

În principiu, autonomia teritorială trebuie să cuprindă 
domeniile de autoritate necesare pentru rezolvarea problemelor 
proprii conform părerii grupurilor etnice respective, ca de exemplu: 

folosirea de însemne proprii; 

dreptul de a-şi spune cuvântul la reglementarea problemei 
dublei cetăţenii; 

Învățământul, inclusiv cel superior, în funcţie de valorile şi 
necesitățile grupului etnic respectiv; 

Instituţiile și programele culturale; 

radioteleviziunea; 

dreptul de a exercita profesii sau de a face afaceri; 

utilizarea resurselor naturale, cum ar fi agricultura, silvicultura, 
vânătoarea, pescuitul, mineritul; 

protecția socială şi ocrotirea sănătăţii; 

căile de transport - drumuri locale şi aeroporturi; 

producţia de energie; 

controlul băncilor, caselor de economii și al altor instituții 
financiare; 


poliția; 

Impozitele pentru scopuri regionale. 

Comparativ cu unele cazuri de autonomie reală, ca de exemplu 
Tirolul de Sud, aceste standarde sunt de nivel ridicat, ceea ce poate 
surprinde la prima vedere. Dar trebuie să se țină cont că minimul de 
autonomie este dimensiunea care asigură doar supraviețuirea și 
păstrarea identității naționale a unui grup etnic, în timp ce optimul 
asigură un grad înalt de autonomie, fără a periclita integritatea 
teritorială a statului. Se consuderă că între valoarea standardelor 
internaţionale, după care se orientează proiectul UFCEE, și acest optim 
există un spaţiu de manevră suficient! 

Bineînţeles, în cazul unei autonomii teritoriale trebuie să se țină 
seama de exigența ca naționalitățile care în zona autonomă devin 
minorități, să nu fie private de drepturile lor de bază și drepturile 
omului general recunoscute. 

e) Autonomia culturală 

În cazul autonomiei culturale, spre deosebire de autonomia 
teritorială, statutul special necesar administrării problemelor proprii 
nu se acordă unei unități teritoriale, ci unui grup de persoane reunit 
într-o formă de asociere adecvată. Această formă de autonomie este 
utilă atunci când grupurile etnice nu sunt majoritare în zonele în care 
locuiesc sau dacă acestea nu consideră necesară solicitarea autonomiei 
teritoriale, indiferent din ce motiv. 

Important este faptul ca acea comunitate care primește 
autonomia culturală, în orice formă de asociere ar fi ea, să cuprindă o 
parte semnificativă a grupului etnic respectiv, pentru ca organele de 
conducere care iau decizii în cadrul autonomiei să fie alese în mod 
democratic și liber. 

Autonomia culturală trebuie să cuprindă toate domeniile care, 
conform părerii grupurilor etnice, sunt esenţiale pentru păstrarea, 
protecţia și dezvoltarea identităţii lor, domenii semnificative cum ar fi: 

cultura; 

Învățământul; 

Informarea, inclusiv radio și tv; 


utilizarea de însemne proprii; 

dreptul de a lua parte la discuţii referitoare la o eventuală dublă 
cetățenie; 

alte domenii utile păstrării și exercitării drepturilor de protecție 
proprie necesară. 

Autonomia culturală mai cuprinde şi dreptul de a crea şi a 
întreține instituţii, mai ales în domeniile: 

Învățământ; 

mediile scrise și electronice; 

păstrarea tradiţiilor; 

cultura; 

activități economice. 

f) Autoadministrarea locală 

Formele de autonomie teritorială și culturală acoperă un 
spectru larg din necesarul grupurilor etnice privind autoadministrarea 
problemelor proprii, dar lasă deschise o serie de cazuri care nu pot 
accede în niciun caz la autonomia teritorială și numai parţial la cea 
culturală, ca de exemplu: atunci când membrii unor grupuri etnice 
trăiesc în diasporă, izolaţi, dar totuşi reprezintă majoritatea în unele 
mici unități administrative, cum ar fi regiunile, comunele sau părți din 
comune. Pentru asemenea cazuri se va prevedea autoadminstrarea 
locală (autonomia locală). 

g) Protecția juridică 

Controlul legalităţii actelor juridice emise de uniunile autonome 
se exercită numai prin tribunale supreme independente. Pentru 
protecţia juridică internaţională ar trebui să fie competente organele 
de control ale Consiliului Europei, iar drept instrumente să fie: 

Convenţia Europeană pentru Drepturile Omului, pentru 
reclamaţii individuale sau ale statelor; 

rapoartele statelor (sistemul ONU); 

sistemul OSCE pentru reglementarea pașnică a conflictelor. 

Din cele 36 de state europene cu peste 500 milioane de locuitori 
se consideră că numai unul, Portugalia, nu are momentan probleme cu 
minoritățile naționale. Din cele 35 de state rămase, 5 


(Bosnia-Herzegovina, Iugoslavia, Croaţia, Rusia şi Turcia) înregistrează 
conflicte etnice, până nu demult chiar violente. Alte 5 din cele 30 
restante au de soluționat conflicte cu caracter etnic cu state vecine 
(Albania, Bulgaria, Grecia, Letonia, Ucraina). În alte 6 state din cele 25 
rămase se observă zone de tensiuni interetnice (Marea Britanie, 
Macedonia, Moldova, România, Slovacia. 

Spania). Finalmente rămân 19 state, deci doar jumătate, în care 
problema naționalităților nu produce tensiuni, violenţe sau conflicte cu 
vecinii50. 

Se consideră că autonomia acordată la timp va fi totdeauna cea 
mai potrivită cale de prevenire a secesiunii. Cât priveşte Republica 
Moldova s-a mers pe calea oferirii autonomiei teritoriale populaţiei 
găgăuze şi cele bulgare. Și pentru regiunea transnistreană se prevede 
acordarea unei autonomii teritoriale. Dar aceste instrumente ale 
autonomiei teritoriale pare să nu-i satisfacă pe liderii de la Tiraspol şi 
Comrat. Ei cer tot mai insistent formarea unui stat confederal alcătuit 
din 3 subiecți cu drepturi egale. În continuare va fi examinată 
problema federalizării prin prisma experienţei internaţionale. În orice 
caz practicile elucidate mai sus pot oferi Republicii Moldova 
posibilitatea de a alegea varianta adecvată situaţiei din această țară. 

10. O SOLUȚIE PENTRU  REBUBLICA MOLDOVA - 
DESCENTRALIZAREA SAU FEDERALIZAREA? 

Căutând o soluție pentru problemele etnice din Republicii 
Moldova trebuie să se înțeleagă că obiectivul principal este de a edifica 
o structură durabilă în cadrul căreia drepturile individuale şi cele 
colective ale minorităţilor să fie satisfăcute plenar în conformitate cu 
standardele internaţionale. De asemenea, în condiţiile în care se 
pretinde că obiectivul integrării în Uniunea Europeană este unul 
prioritar experiența pe care au acumulat-o țările respective trebuie 
valorificată și implementată în măsură posibilităților anticipându-se 
pregătire pentru anumite transformări care vor trebui să aibă loc. Din 
acest punct de vedere merită să fie analizate posibilitățile de 
soluționare a problemelor prin descentralizarea, regionalizarea 
statului unitar sau federalizarea lui. O astfel de abordare a fost 


încercată în 1994 care s-a soldat cu un rezultat relativ satisfăcător51. 
Pentru că Republica Moldova este în conformitate cu Constituţia un 
stat unitar, dar se discută pe larg schimbarea acestor prevederi, este 
important să se evalueze dacă principiile pe care se bazează statul 
unitar epuizează posibilitatea aplanării conflictelor cu care se 
confruntă ţara și dacă o eventuală federalizare a ţării ar aduce mai 
multă stabilitate. Experienţa altor state pare să fie extrem de utilă în 
acest sens. 

I. Experienţa descentralizarea regională în statul unitar 

Experienţa Franţei în acest sens este extrem de edificatoare. În 
Franța regiunile au fost transformate în colectivități teritoriale în 
1982. Această reformă se înscria în cadrul unei reforme de ansamblu a 
sistemului francez de administraţie teritorială. Problema acelei 
reforme viza schimbări radicale în chiar natura statului. Se punea în 
discuţie trecerea de la o Republică unitară mai mult sau mai puţin 
descentralizată, la un stat regional sau federal, punându-se astfel în 
discuție o moștenire esenţială a dreptului public revoluționar și a celei 
de-a III-a Republici. 

Parlamentarii francezi fiind aproape toți aleși în circumscripții 
locale, nu doreau ca regiunile să fie transformate în colectivități 
teritoriale şi astfel să fie reduse puterile comunelor şi 
departamentelor, ceea ce excludea transformarea regiunilor în 
colectivități superioare altora. 

50 Christoph Pan, Dreptul la autonomie, Altera 1, Anul I. 1995 

51 Descentralizare, Autonomie, Federalism, Helsinki Citizen 
Assembly, Chşinău, 1995 

Astfel, regiunile franceze s-au constituit într-o instituție 
originală care se înscrie în principiile şi continuitatea Republicii 
unitare. Experienţa  descentralizării începută în anul 1982 a 
demonstrat că ea a modificat în mod profund funcționarea sistemului 
politico-administrativ francez în timp ce federalismul și regionalismul 
rămân incompatibile cu Constituţia franceză. Regiunile au dobândit un 
rol important într-un anume număr de domenii strategice cum ar fi: 

1. Învăţământul secundar și superior. 


2. amenajarea teritoriului. 

3. autonomie de decizie la nivel regional. 

4. autonomie financiară relativa a politicilor publice. 

Din acest punct de vedere descentralizarea regională franceză 
apare azi ca un nou model, alternativ la federalism și regionalism. 
Pentru a putea aprecia specificitatea regiunilor franceze, este bine să 
reamintim cadrul constituțional în care ele se înscriu, și care 
garantează în acelaşi timp indivizibilitatea Republicii şi principiul 
liberei administrații a  colectivităţilor teritoriale. Este ceea ce 
determină, pe de o parte refuzul federalismului și al regionalismului, 
iar pe de altă parte defineşte locul regionalizării în descentralizare. 

a) Refuzul federalismului și regionalismului 

Originea regiunilor franceze explică faptul că ele s-au putut 
integra atât de ușor în cadrul statului unitar, ocupând aici un rol 
important. Transformarea lor în colectivităţi teritoriale a fost însoţită 
de invocarea principiului indivizibilității Republicii. Nu se pune în 
discuție unitatea legii căreia regiunile se supun ca și celelalte 
colectivităţi teritoriale. Acestea sunt cele două principii care exclud 
federalismul şi regionalismul, dar ele nu au constituit un obstacol 
pentru luarea în considerare a anumitor particularităţi regionale 
atunci când puterea politică a avut voința de a o face. În fine, 
descentralizarea și rolul lărgit acordat prefectului regiunii permit 
statului să adapteze exercițiul misiunilor sale condiţiilor locale şi 
regionale. 

b) Originea regiunilor franceze 

Regiunile franceze s-au născut din nevoile funcționale ale 
politicii de administrare a teritoriului statului. În niciuna din țările 
Europei, formarea națiunii nu este atât de strâns legată de formarea 
statului ca în Franţa. Prima expresie administrativă a regiunii a 
constituit-o instituția prefectului regiunii introdusă printr-un decret 
din 14 martie 1964, sprijinit de misiunea economică regională și de 
conferința administrativă regională, compusă din șefii serviciilor 
externe și din prefecții numiţi în regiune, și dintr-o instanță 
consultativă alcătuită din reprezentanţii colectivităților locale și din 


organizații profesionale. Se  instituia astfel un nou eşalon 
descentralizat al administraţiei statului a cărui vocaţie era să asigure 
executarea planului şi politicii economice, cât și a politicii de 
amenajare a teritoriului. 

Singura modificare adusă ca urmare a acestei împărțiri a 
regiunilor a fost separarea Corsicii de regiunea Provence - Coasta de 
Azur. Instituționalizarea regiunii s-a realizat în cadre teritoriale care, 
în majoritatea cazurilor, aveau puţină legătură cu regiunile 
tradiționale, cele care serviseră altă dată drept referință curentelor 
regionaliste. Reforma din 1982 a consacrat această substituire 
acordând acestor regiuni funcționale instituții reprezentative fondate 
pe sufragiul universal și independente de stat deoarece prefectul 
înceta să mai fie executivul regiunii, calitate transferată preşedintelui 
ales al consiliului regional, fiindu-i rezervată exclusiv calitatea de 
reprezentant al statului. 

Caracterul artificial al acestei împărțiri regionale nu a dăunat 
succesului reformei din 1982; Astfel se spune că „regionalizarea a 
omorât regionalismul', în măsura în care spaţiul funcțional pare să aibă 
în mod definitiv mai multă audiență decât spaţiul identitar al 
regionaliştilor - cu excepţia regiunilor în care spaţiul funcțional s-a 
suprapus spaţiului identitar (în Bretania sau în Alsacia). 

În conformitate cu reforma din 1982 „Regiunile sunt 
colectivități teritoriale. Ele sunt administrate de un consiliu regional 
ales prin vot universal direct”. Această schimbare de statut s-a produs 
la prima reuniune a consiliilor regionale alese prin vot universal 
direct, la începutul lunii aprilie 1986. Regiunile reprezintă astfel noi 
colectivități teritoriale create prin lege pe baza art. 72 din Constituţie. 
Existenţa regiunilor nu e garantată direct prin Constituţie așa cum este 
cea a comunelor sau a departamentelor o lege era suficientă deci 
pentru a suprima regiunile. Deşi înscrierea regiunilor în Constituţie 
n-a avut loc, ele au căpătat o asemenea importanţă în instituţii, încât 
suprimarea lor nu poate fi câtuşi de puţin avută în vedere. 

Astfel, modelelor federalismului şi regionalismului, ale căror 
exemple cele mai caracteristice sunt, în Europa, Germania și Spania, 


Franța le-a opus pe cel al descentralizării regionale, care se poate 
defini ca extinderea la nivel regional a descentralizării teritoriale în 
cadrul statului unitar. Regimul descentralizării teritoriale a fost el 
însuși profund modificat într-un sens favorabil autonomiei locale, prin 
reforma din 1982. În prezent regiunile dispun de o competenţă 
materială largă, însă de o competenţă normativă redusă. Luate global, 
bugetele lor sunt reduse în raport cu cele ale comunelor și 
departamentelor, dar regiunile au o mare stăpânire a resurselor lor și 
o largă libertate în folosirea acestora, mai ales pentru că natura 
competenţelor lor le lasă o destul de mare marjă de manevră 
financiară și le permite să disponibilizeze o capacitate de investiţii 
importantă. Regiunile au devenit astfel actori politici autonomi. Chiar 
dacă ele pot suferi arbitraje guvernamentale contrarii dorinţei lor; ele 
sunt capabile să formuleze și să pună în aplicare politici publice. 

c) Indivitibilitatea Republicii 

Articolul 2 al Constituţiei franceze din 4 octombrie 1958 
proclamă că „Franța este o Republică indivizibilă”. Principiul 
indivizibilităţii Republicii este de origine revoluționară. El figura chiar 
şi în constituția din 1791, precedând astfel proclamarea Republicii. 
Indivizibilitatea Republicii se aplică subiectului suveranității. Din acest 
punct de vedere trebuie luat în considerație articolul 3 conform căruia 
„suveranitatea naţională aparţine poporului” (alin. 1) şi „nicio parte a 
poporului sau individ nu își poate atribui exercițiul acesteia”. Acest lucru 
înseamnă că numai poporul francez în totalitatea sa este subiectul 
suveranității. Cetăţenii unei colectivități teritoriale a Republicii luaţi 
separat nu pot deci niciodată „să își atribuie exerciţiul suveranității. 
Dimpotrivă, într-un stat federal, suveranitatea poporului se poate 
exercită în cadrul statelor federate. 

Sensul principiului indivizibilității rezultă şi mai clar din 
aplicarea lui în decizia din 9 mai 1991 cu privire la cel de-al doilea 
statut al Corsicii. Primul articol al legii făcea referință la „poporul 
corsican, componentă a poporului francez”, căruia Republica îi 
recunoaște „drepturile la păstrarea identităţii sale culturale și la 
apărarea intereselor sale economice și sociale specifice”. Era precizat că 


aceste drepturi se exersau „în respectul unităţii naţionale”. Totuși, 
Consiliul constituțional recunoştea „conceptul juridic de «popor 
francez» valoare constituţională şi declara, referindu-se la articolul 2 al 
Constituţiei, că „menţiunea făcută de legislator cu referire la «poporul 
corsican, component al poporului francez» este contrar Constituţiei, care 
nu recunoaște decât poporul francez, compus din toţi cetăţenii francezi 
fără deosebire de origine, de rasă sau de religie”. În timp, ce legea votată 
de Parlament se referea în mod formal la respectul unității naționale, 
refuzul de către Consiliul Constituțional ca legislatorul să poată 
recunoaște componente în sânul poporului francez şi să le atribuie în 
mod colectiv drepturi proprii interzice, în lipsa unei revizuiri formale a 
Constituţiei, orice evoluţie a Republicii franceze spre o formă de Stat 
compusă, cu structură regională sau federală, în care „componentele” 
poporului francez ar putea deveni subiecte politice autonome. 

În 1992 a fost consacrat caracterul dual al administraţiei 
teritoriale franceze, hotărând că ea „este asigurată de colectivităţile 
teritoriale și de serviciile descentralizate ale statului”, şi că ea „este 
organizata în respectul principiului liberei administrații a 
colectivităților teritoriale”. Descentralizarea misiunilor administrative 
ale statului a devenit un principiu de drept comun. Administrațiile 
centrale nu ar trebui astfel să păstreze decât misiunile al cărui 
exercițiu nu ar putea fi descentralizat. 

În acest cadru regiunea este o circumscripție de servicii 
descentralizate a statului. Prefectul regiunii, al cărui rol în fruntea 
serviciilor statului în regiune fusese confirmat și îşi vedea misiunea 
precizată şi lărgită prin Carta descentralizării din 1992. Nu numai că el 
exercită controlul prevăzut prin lege asupra autorităţilor regionale, și 
poate singur hotărî în regiune, dar el pune în aplicare şi politicile 
naționale şi comunitare privind dezvoltarea economică și socială şi 
amenajarea teritoriului. În aceste ultime domenii  prefecţii 
departamentelor trebuie să se conformeze orientărilor fixate de către 
prefectul regiunii în deciziile pe care le iau. În plus, el „animează și 
coordonează în regiune politicile statului în materie culturală, de mediu 
înconjurător, cât și cele cu privire la spaţiul urban și la cel rural. 


d) Modalităţi de funcționare şi instituţii 

Cele două inovații majore au constat în introducerea alegerii 
consiliului regional prin vot universal direct şi în acordarea 
executivului regional președintelui consiliului regional. Dar în același 
timp cu redefinirea regimului descentralizării, a fost nevoie de a 
armoniza instituţiile și regulile de funcționare a tuturor colectivităților 
teritoriale. Principiile esenţiale privind instituțiile sunt comune 
regiunii, comunei sau departamentului: un consiliu ales, un executiv 
unipersonal ales de consiliu pe durata mandatului său (6 ani) şi pe 
care consiliul nu-l poate revoca. Preşedintele consiliului regional este 
astfel singurul titular al puterii executive. Asemenea președintelui 
consiliului general dar, spre deosebire de primar, el nu exercită nicio 
funcţie în sarcina statului. Consiliul regional alege în aceeași măsură 
vicepreședinți dar aceștia nu-și dețin puterile cu titlu executiv, decât 
funcţii pentru care președintele consiliului regional îi delegă sub 
propria supraveghere şi responsabilitate, și pe care le poate oricând 
retrage. Preşedintele şi vicepreşedinţii nu pot fi demiși din mandat de 
către consiliului regional. În cazul unui conflict care face imposibilă 
funcționarea consiliului regional, acesta poate fi dizolvat prin decret şi 
au loc noi alegeri. 

Consiliul general și consiliul regional se deosebesc în schimb de 
comună în ceea ce privește delegarea puterii deliberative. La nivel 
comunal, consiliul municipal poate atribui anumite puteri ale sale 
primarului. În schimb consiliul regional şi consiliul general formează 
în sânul lor o comisie permanentă, care este alcătuită din preşedintele 
consiliului, vicepreședinți şi eventual din alți membri, și care exercită, 
în intervalele dintre întrunirile consiliului, puterile deliberative ale 
acestuia în domeniile în care i-au fost acordate. Comisia permanentă 
este astfel un organ deliberaţiv restrâns, dominat de executiv, dar al 
cărui mod de desemnare asigură reprezentarea opoziţiei, fie în urma 
unui acord între grupurile politice în ceea ce priveşte repartiţia 
posturilor, fie în urma unei alegeri cu reprezentare proporţională, însă 
în acest caz președintele și vicepreședinţii fiind aleși prin vot 
majoritar. Regulile care guvernează reuniunea şi  deliberările 


consiliului regional sunt identice cu cele ale consiliului general. 

De fapt, singurul element de originalitate a instituţiilor 
regionale constă în existența unui consiliu economic și social 
consultativ. Rezultantă a unui organ care exista deja sub regimul de 
instituire regională, rolul său n-a încetat să crească, fără însă a-și 
schimba natura. Compusă din reprezentanți ai întreprinderilor și ai 
organizaţiilor cu activităţilor nesalarizate, desemnaţi de camerele de 
comerț și industrie, camerele de agricultură și alte organisme 
profesionale, de reprezentanţi ai organizaţiilor sindicale ale 
salariaţilor desemnate de acestea, de reprezentanți ai organismelor 
care participă la „viața colectivă a regiunii”, şi personalităţi care 
„contribuie la dezvoltarea regiunii”. Consiliul economic și social 
regional este obligatoriu consultat înaintea deliberărilor consiliului 
regional atât asupra proiectului de plan al regiunii, cât și asupra 
tuturor documentelor de planificare și proiecte care interesează 
regiunea, asupra documentelor bugetare și asupra orientărilor 
generale din toate domeniile asupra cărora consiliul regional este 
chemat să delibereze, în virtutea titlului unei competenţe atribuite 
prin lege regiunii. Consiliul economic și social regional atribuie un 
centru instituțional rețelei de relaţii pe care regiunea le stabileşte cu 
mediul regional. 

e) Principiul liberei administrații 

Fiind o colectivitate teritorială ca şi comuna și departamentul, 
regiunea beneficiază de principiul liberei administrații garantat de art. 
72 din Constituţie. Autonomia regională este garantată prin acest 
principiu într-o manieră foarte restrânsă, semnificația i se poate defini 
astfel: 

1) legea este singura care poate impune noi obligaţii 
colectivităţilor teritoriale; 

2) judecătorul controlează respectarea principiului liberei 
administrații de către legislator, și în particular acele obligaţii care 
trebuie definite cu precizie, ele netrebuind să încalce „competența 
proprie” a colectivităţilor teritoriale (ceea ce sugerează existența unui 
„nucleu” de competenţă căruia legea nu-i poate aduce atingere); 


3) regulile stabilite de lege nu ar trebui să aibă ca efect 
restrângerea resurselor fiscale ale colectivităţilor teritoriale până la 
punctul de a le împiedica libera administrare, și o resursă fiscală 
importantă nu ar putea fi suprimată fără compensare. 

Prin urmare, principiul liberei administrări implică autonomia 
deciziei, existenţa unei 

1) 

sfere proprii de competenţă și autonomia financiară garantată 
prin resurse fiscale suficiente. Regiunile trebuie să beneficieze de 
aceste garanții juridice. 

f) Autonomia financiară 

Dispunând de o marjă de manevrare importantă în folosirea 
resurselor lor, regiunile stăpânesc de asemenea o mare parte din 
aceste resurse. Ele își obțin 56% din resurse din încasări fiscale, din 
care jumătate este produsul a patru impozite directe care alimentează 
bugetele locale (taxe profesionale, taxe de locuinţă, taxe funciare 
asupra proprietăţilor funciare construite şi asupra proprietăților 
funciare neconstruite) şi cărora ele le fixează în mod liber procentele 
în virtutea unor reguli în dependenţă de evoluția acestora. 

Modelul descentralizării regionale este foarte diferit de modelul 
statului federal sau de modelul statului regional, în variantele sale 
spaniolă sau italiană. Niciunul din aceste modele nu poate pretinde că 
ar reprezenta o normă sau un model pentru celelalte ţări ale Uniunii 
Europene, şi cu atât mai puțin pentru cele care n-au în vedere 
regionalizarea. Totuși, modelul francez de descentralizare regională 
are anumite implicaţii în ceea ce privește devenirea Uniunii Europene. 
El exclude orice evoluţie spre o „Europă a regiunilor”, incompatibilă cu 
principiul unităţii Republicii, pe care se bazează concepţia franceză a 
statului-naţiune. În particular, transformarea comitetului regiunilor în 
organ deliberaţiv care ar fi avut, într-un fel sau altul, un drept de 
co-decizie în anumite treburi comunitare, ar fi împotriva Constituţiei. 
Modelul francez de descentralizare regională susține deci o Uniune 
Europeană, care ar rămâne o asociație de state. În acest sens, el 
constituie și un factor de stabilitate în Europa (în unele țări din 


Uniunea Europeană există o necesitate de contraponderea față de 
tendințele centrifuge, care le afectează, și la frontiera Uniunii 
Europene există state chemate să adere la UE, și care sunt în căutarea 
unor căi pentru o descentralizare necesară, care însă garantează 
unitatea statului). Acestora din urmă modelul francez de 
descentralizare regională le arată că e posibil să se instituie un regim 
care acordă regiunilor o largă autonomie de decizie și de acțiunea, fără 
să comporte riscurile care s-ar putea naște din federalism sau 
regionalism52. 

II. Experienţa federalismul 

Liderii separatiști de la Tiraspol, precum și autorităţile din 
autonomia găgăuză au invocat de nenumărate ori soluţia 
federalistă/confederalistă a reformării constituționale a Republicii 
Moldova. Este inutil să se menționeze despre lipsa unei experienţe 
federaliste pozitive în spaţiul post comunist, cu atât mai mult în spaţiul 
post-sovietic. URSS, deşi, a fost considerată o federaţie n-a fost de facto 
niciodată o federaţie. În Federaţia Rusă până în prezent se discută 
problemele legate de fenomenul federalismului și care ar trebui să fie 
relaţiile dintre centrul federal și subiecţii federaţiei. 

Se cunoaşte că eșecurile federaţiilor nu e ceva nou în practica 
mondială, dar cu toate acestea soluţia federalistă pare a fi foarte 
ademenitoare uneori. Și în Europa și Africa şi Asia s-au prăbuşit total 
sau parţial un șir de sate - federații, confederaţii sau uniuni: URSS, 
Iugoslavia, Cehoslovacia, Federaţia Mali, Rhodesia, Republica Arabă 
Unită, după cum s-au prăbușit mai multe proiecte de uniuni ale 
statelor arabe (în speță 

52 Gerard Marcou, Descentralizarea regională în statul unitar, 
Altera, Anul IV, 1998 

Libia), sau federaţia formală din Malaezia și Singapore. 
Exemplul, Camerunului federal a arătat că alternativa dezintegrării a 
fost evoluţia spre un stat unitar. 

Alte uniuni sau federaţii, ca de pildă India, Nigeria sau Canada, 
care sunt organizate şi guvernate în mod foarte diferit, au cunoscut și 
ele, în aceste ultime trei decenii, tensiuni serioase, tentative de 


secesiune, conflicte grave şi chiar violență. Această experienţă îi face 
pe foarte mulți experți şi lideri politici să creadă că federalismul este o 
organizare imperfectă în sine, mai ales în ceea ce priveşte gestiunea 
diferenţelor  intercomunitare şi dezvoltarea în ansambluri 
plurinaţionale,  plurietnice şi/sau  pluriculturale. De aceea, 
performanţele și longevitatea federalismului sunt uneori considerate 
inferioare centralismului şi unității. Acestea sunt probleme la care ar 
trebui să găsească răspuns și clasa politică moldovenească înainte de a 
accepta vreo variantă de federalizare a Republicii Moldova. Trebuie de 
menționat că acestea nu sunt exerciţii teoretice, şi că există sugestii ale 
reprezentanţilor ţărilor garante ale procesului de negocieri privind 
soluționarea conflictului transnistrean. Din această perspectivă merită 
să fie examinate în primul rând cazurile și factorii care au contribuit la 
edificarea unor state federale puternice și prospere, precum şi cele 
care au dus la formarea unor federaţii slabe, care ulterior s-au 
dezintegrat, provocând probleme și victime omenești. 

a) Experienţa pozitivă a federalismul. Cazurile SUA și Elveţiei 

Fără îndoială există exemple care arată că federațţiile pot 
funcționa bine, derpt exemplu se poate începe cu cea mai veche 
democraţie modernă în forma instituțională actuală - Statele Unite ale 
Americii. 

Este adevărat că printre federaţiile stabile găsim puţine state 
plurinaţionale, multilingve și pluriculturale. Totuși, cea de-a doua 
federaţie din lume ca vechime, Elveţia - numită oficial Confederaţia 
Helvetică - este dovada clară că federalismul poate fi o rezolvare 
fericită, chiar și pentru societăţile eterogene din punct de vedere etnic, 
lingvistic, religios şi cultural. Dezvoltarea comunității europene, 
pornind de la un bun sistem de cooperare economică și tinzând spre o 
confederație de state, interesează acum mulți europeni. 

Pe de altă parte, unele state europene, în mod tradițional 
centraliste și unitare ca Franţa, Italia și Spania au crezut necesar să 
stopeze nemulțumirile şi tendinţele centrifuge de la periferie delegând 
regiunilor anumite puteri care reveniseră până atunci birocraţiei 
centrale. Într-adevăr, uneori unitarismul şi centralismul pot fi, şi chiar 


sunt, o sursă de instabilitate nu numai la periferie, ci şi la centru. 
Acesta a fost cazul Belgiei. Soluţia care a permis să se detensioneze, 
dacă nu chiar să se rezolve serioasele tensiuni cauzate de un exces de 
centralism în societăți pluriculturale a fost căutată, mai ales în statele 
foarte unitare, în delegarea puterii centrale, fie sub forma 
regionalismului, a federalismului (Franţa, Italia, Spania, Belgia), fie 
transformând o federație centralizată într-o federaţie /confederaţie 
asimetrică (Canada). 

Se consideră în general că niciun regim politic (chiar înscris pe 
axa  unitarism-confederalism) nu poate garanta stabilitatea şi 
longevitatea unui stat. Au avut loc destule destrămări în toate cele trei 
subclase în care sunt clasificate de obicei statele - unitare, federale și 
confederale. 

Prin esenţă, confederațţiile s-au dovedit a fi soluţii de tranziţie, 
chiar dacă aceasta contrazicea definiţia lor. Ele au în cele din urmă ca 
rezultat unul sau mai multe state unitare, sau un stat federal. Totuși, 
trecerea de la o confederație spre aceste soluţii s-a putut face, cel puţin 
în trecut, destul de încet, mult mai încet de exemplu decât timpul de 
supraviețuire al unora dintre federaţii sau state unitare. 

În societăţile plurinaţionale şi pluriculturale, 
federația /confederaţia reprezintă soluţii delicate datorită naturii lor 
sincretice, de compromis între diversitate și unitate. Pentru a 
transforma acest amestec contradictoriu într-o organizare viabilă şi 
relativ stabilă e nevoie de un mare efort, de clarviziunea elitelor 
politice, de sprijinul populaţiei şi de un climat intern și extern 
favorabil. Datorită dinamicilor sociale, economice și politice diferite în 
părțile constitutive ale societăților eterogene, trebuie să se exercite în 
fiecare sistem federal o abordare echilibrată, asigurând stabilitatea 
prin flexibilitate. 

Cele două exemple principale de federații moderne, Statele 
Unite ale Americii şi Elveţia, au fost construite în urma multor secole 
de cooperare pragmatică şi de compromis, mai ales în sânul elitelor. 
Totuși, chiar şi aceste două state au trecut prin perioade de 
destrămare totală și de războaie civile. Ele au supraviețuit, iar 


rezultatul a fost o integrare mai puternică şi o centralizare a puterii. 

Federalismul american nu a putut tolera ca în cadrul aceluiași 
stat federal să existe două sisteme economico-sociale. Confederaţia 
Helvetică s-a prăbuşit de două ori - o dată din cauza invaziei străine şi 
a ideologiei Revoluţiei Franceze, şi a doua oară din pricina conflictelor 
religioase și ideologice interne. 

Totuși, fiecare dintre aceste două confederaţii de state mici sau 
relativ mici, a devenit ulterior o fară în care marea majoritate a 
cetățenilor acceptă în mod liber instituţiile unificatoare și simbolurile 
lor ca absolut legitime. Fiecare dintre aceste două confederaţii/ 
federații au profitat în cursul procesului de elaborare, de formare a 
statului de un număr de avantaje datorate situaţiei lor. 

Pentru Statele Unite, acestea erau: 

1) distanța geografică față de puterile epocii; 

2) experiența unui război unificator împotriva unei puteri 
coloniale (urmat de o lungă perioadă de securitate externă); 

3) omogenitatea culturală, lingvistică și - destul de multă vreme 
- religioasă a elitelor la putere; 

4) distribuirea relativ omogenă a elementelor etnice eterogene; 

5) în fine, bogatele resurse naturale. 

În ciuda  dezavantajului reprezentat de  eterogenitatea 
lingvistică şi de origine, ca și a unei anumite diversități culturale și 
religioase, elveţienii, la adăpost de diferențele de natură rasială și de 
civilizație, s-au angajat vreme de 700 de ani în construcția 
instituțională. Ea s-a făcut încet, în mod pragmatic şi contractual, 
bazându-se pe: 

1) securitatea comună și. 

2) interesele economice și politice ale cantoanelor. 

1) 

Elveţienii și americanii au dezvoltat instituţii ale democraţiei 
directe şi reprezentative, economii de piață eficiente şi devize 
naționale puternice reprezentând și ele interese unificatoare (francul 
şi dolarul). În cele două confederaţii/federații au interacţionat 
numeroase legături sociale, politice, religioase, ideologice, economice, 


profesionale, corporative, care au depășit frontierele statale și 
cantonale și au cimentat integrarea crescândă în sânul celor două 
federații. 

c) Pericolele federalizării. Cazul Iugoslaviei. 

Destrămarea lugoslaviei, în ultimul deceniu al secolului trecut 
cere o examinarea foarte minuțioasă a viabilităţii unui anume model 
de organizare statală a ansamblurilor multietnice. Deşi propaganda 
comunistă pretindea că federaţiile sub regimurile comuniste ar avea o 
superioritate evidentă față de regimurile federale burgheze, Federaţia 
lugoslavă constituită în 1945 s-a destrămat la fel ca și Uniunea 
Sovietică (1922) şi Republica Federală Cehoslovacă (1968). 

lugoslavia a existat în cadrul frontierelor stabilite în 1945 cu 
toate republicile fondatoare vreme de numai 46 de ani. Cauzele 
destrămării lugoslaviei sunt ascunse în moştenirea experienţei 
negative a trecutului legată de asimilarea forțată, discriminarea 
naţională și asuprirea colonială. În „prima Iugoslavie” aceste politici 
erau înfăptuite de birocraţia care aparținea în special celui mai mare 
grup etnic - sârbii. Această experiență negativă n-a fost uitată în pofida 
existenţei şi a unei experiențe comune pozitive a războiului național 
de eliberare din 1941 - 45 și a propagandei asidue promovate de 
oficialități cu privire la „unitatea și fraternitatea” dintre naţiunile 
iugoslave. 

Privilegiile de care se bucura noua pătură conducătoare a celei 
de-a doua Iugoslavii au alimentat şi mai mult acest resentiment. 
Vechile conflicte, inclusiv acelea cu o conotaţie clar interetnică, au 
reapărut de îndată ce, în procesul de democratizare a lugoslaviei, a fost 
involuntar acordată libertatea cuvântului și a presei de către un regim 
comunist tot mai puțin sigur de el. Democratizarea a accelerat 
destabilizarea Iugoslaviei. Odată cu agravarea crizei aceste conflicte au 
degenerat într-o puternică animozitate de masă în sânul mai multor 
grupuri naționale/religioase. Nu poate fi ignorat faptul că prezenţa în 
Balcani a mai multor civilizaţii și mari religii este la originea acestor 
diferenţe seculare. 

Trebuie să se ia în calcul că factorul destabilizator al moștenirii 


coloniale a jucat în Iugoslavia un rol mai puţin important decât în 
Uniunea Sovietică (dar mai important decât în Cehoslovacia). 
lugoslavia nu s-a născut din cucerirea colonială a grupului național 
slav dominant. Ea a fost din contră întemeiată aproape prin asociere 
voluntară de către un număr de popoare slave mici pe ruinele a trei 
imperii coloniale guvernate de non-slavi (Austro-Ungaria, Sublima 
Poartă și Imperiu Italian). 

Această asociere s-a făcut în circumstanțe foarte speciale, 
respectiv după primul şi al doilea război mondial. De exemplu, în 
regiunea Voivodina, anexată de către Serbia, sârbii nu reprezentau în 
acea vreme decât un sfert din populaţie. Această problemă era deja 
foarte acută în prima lugoslavie şi ea a contribuit la prăbușirea rapidă 
a ţării în aprilie 1941. Grupurile naţionale aparținând popoarelor 
non-slave altă dată dominante (germanii-austrieci, maghiari, turci şi 
italieni) au scăzut considerabil, dispărând practic din cauza politicilor 
discriminatorii de asimilare sau chiar a genocidurilor înfăptuite de 
către regimurile primei şi celei de-a doua Iugoslavii. 

O altă problemă, moștenită totuși din colonialism, dar nu mai 
puţin importantă azi, este cea a puternicei creșteri demografice a 
populațiilor colonizate. Cu puţin înainte de a deveni „statul comun al 
sârbilor, croaților şi slovenilor” (prima denumire oficială a 
Iugoslaviei), Serbia, componenta cea mai importantă a statului, 
devenise o putere balcanică mini-imperialistă și agresivă. Fostă 
colonie şi aflată în dependenţă față de Imperiul Otoman vreme de mai 
mult de cinci sute de ani, ea a subjugat, cu ajutorul puterilor europene 
creştine, aproape 40% din populaţia albaneză, în cea mai mare parte 
musulmană (şi de asemenea și alte minorități non-sârbe, ca de pildă 
slavi musulmani, macedoneni, țigani şi turci). Albanezii au reușit în 
două rânduri să se elibereze de sub stăpânirea sârbă (în amândouă 
rândurile printr-o alianță nefericită), dar au fost constrânși în ambele 
cazuri să revină în lugoslavia prin cucerire militară. 

Ultima  deşteptare națională a albanezilor din 1981 şi 
represiunea sârbă care a urmat, au afectat dramatic relaţiile, deja 
încordate, între cele trei popoare slave din Iugoslavia. A izbucnit, 


inițial între conducerile sârbă și slovenă, un conflict politic în ceea ce 
priveşte revendicările sârbe în Kosovo. Sârbii voiau ca slovenii să 
sprijine în continuare, politic şi militar (prin poliţişti sloveni în 
Kosovo), politica colonialistă sârbă, care dusese la violări masive și 
grosolane ale drepturilor omului. Conducerea slovenă a refuzat 
datorită unor motive nu numai etice, ci și politico-economice. Această 
poziție a fost puternic susținută de către opinia publică din Slovenia. 
Conducerea sârbă, susținută de mulți sârbi (și macedoneni) a răspuns 
printr-o campanie mass media de propagandă antistovenă, prin 
întreruperea legăturilor comerciale, prin refuzul de a efectua anumite 
plăţi, prin confiscarea proprietăţilor slovene din Serbia, lezând astfel 
interesele slovene prin acțiunea autorităţilor federale etc. 

Conflictul dintre sârbi și sloveni în privința regiunii Kosovo și 
problema  insuficienței subvenţiilor federale acordate zonelor 
subdezvoltate a afectat negativ şi relaţiile între cele două principale 
națiuni slave din Iugoslavia, sârbii şi croații. Abolirea autonomiei 
politice a regiunii Kosovo de către Serbia a fost prima violare 
grosolană a ordinii constituționale Iugoslave şi a dus în cele din urmă 
la distrugerea sa în 1991. Această violare a perturbat echilibrul 
interetnic în lugoslavia. Între altele, a dus la un control direct al Serbiei 
asupra unui procentaj triplu sau chiar cvadruplu de locuri în 
parlament, de voturi şi de funcţii în toate instituţiile politice federale 
(Prezidiul, Consiliul Executiv Federal, Curtea Constituțională etc.), 
întrucât Serbia se folosea și de procentajele atribuite regiunilor 
Kosovo şi Voivodina, putând totodată conta şi pe docilitatea 
Muntenegrului. Represiunea din Kosovo a făcut să reapară, în cele 
două republici nord-vestice, dar și în altă parte, vechile temeri și 
amintirile neplăcute ale primei lugoslavii. Intelectuali sârbi şi cetățenii 
sârbi din Kosovo au fost la originea puternicului val de naționalism 
sârb - alimentat de un orgoliu național evident rănit - care a fost 
exploatat de către un reprezentant al partidului comunist, Slobodan 
Milosevici, aflat în căutarea întăririi puterii personale. Prin aceasta 
Milosevic şi adepţii săi au dezvoltat o platformă politică ce poate fi 
considerată ca fiind naționalistă. Acest val a provocat la rândul său o 


reacție puternică, dând frâu liber sentimentelor naționale, altă dată 
reprimate, și naţionalismului și în alte părți ale Iugoslaviei. Eforturile 
pentru emanciparea națională albaneză și puternicele presiuni pentru 
inevitabila decolonizare au fost catalizatorul care a avut o contribuţie 
însemnată la prăbușirea Iugoslaviei. 

11. NAȚIUNEA ȘI STATUL NAȚIONAL DIN PERSPECTIVA 
UNIUNII EUROPENE 

Revoluţia tehnologică, dezvoltarea economică pe care ea a 
provocat-o şi universalizarea culturii prin noile tehnologii de 
comunicare provoacă în mod necesar o reconstrucție a bazelor 
actualei ordini politice mondiale, precum şi o restructurare profundă a 
actualelor structuri și instituţii politice. Începând cu 1945 a devenit 
evident că această ordine politică clasică nu mai corespunde 
profundelor transformări sociale, economice etc., ce au avut loc în 
acest răstimp. Această inadecvare s-a manifestat în mod clar în timpul 
ultimelor trei decenii, mai ales în Europa. În ciuda acestei constatări, se 
observă o rezistență clară din partea structurilor şi instituţiilor politice 
clasice în fața a tot ce presupune schimbare sau modificare. 

a) Declinul statelor-naţiune 

Actualele state-națiuni europene sunt supuse unei duble 
contestări. Prima, exterioară, rezultat al interdependenţei tot mai mari 
din toate domeniile: social, economic, politic, militar etc., se reflectă în 
apariţia structurilor, instituţiilor, organismelor etc., supranaţionale. A 
doua, contestarea internă, exprimată prin revendicările anumitor 
colectivități care încearcă să-și afirme în fața statului naţional o 
identitate politică şi culturală proprie prin intermediul revendicării 
unei puteri politice proprii, revendicare a cârei intensitate și al cărei 
conţinut variază vizibil în funcție de împrejurările şi cazurile concrete. 

Această contestare e provocată, cel puţin în Europa, de un 
proces de slăbire vizibilă a statului-naţiune, având drept consecință o 
criză de legitimitate și, nu de puţine ori, o slăbire reală a capacității de 
conducere politică, economică, ca urmare a cedării unei părți din 
competențele sale, fie în favoarea organismelor supranaţionale, fie în 
favoarea organelor și entităţilor înfrânaţionale. 


Statul național e afectat direct de acest proces de 
internaţionalizare. Astfel, în domeniul economic se produce o 
diminuare clară a capacităţii lui de a lua decizii economice autonome, 
după cum o arată nu numai pierderea puterii regulatoare în politica 
fiscală şi monetară, ci și a multor altor instrumente economice și 
politice. Pierderea identității statului-națiune apare şi în domeniul 
politicii, dat fiind transferul competenţelor fundamentale din partea 
statului către instituțiile comune ale Comunităţii Europene sau către 
alte structuri supranaţionale. 

Diminuarea sau limitarea suveranităţii se manifestă în mod 
dramatic în domeniul politicii militare şi de apărare care constituie, 
după cum se știe, una din raţiunile cele mai importante, dacă nu chiar 
rațiunea fundamentală pe care şi-o acordă sieși statul naţional, 
justificarea istorică a propriei existenţe. În cazul Europei Occidentale, 
Alianța  Atlantică reprezintă o organizaţie supranaţională sub 
conducerea unui comandament militar integrat în timp de pace, cazul 
cel mai tipic de autodizolvare a rațiunii de a fi a statelor naţionale. 
Triplul fundament pe care se bazează statul național: teritoriu, 
populaţie, suveranitate, nu mai are niciun sens, fiindcă se 
deznaționalizează armata; în interior, statele naționale se transformă 
în regiuni militare şi armata nu mai îndeplineşte obiectivul istoric al 
apărării statului național53. 

Rolul statelor de mediator între regiunile economice și centrele 
de putere supranaționali și capacitatea de a-şi exercita un control 
adecvat şi efectiv asupra comportamentelor oligopolurilor devin 
mereu tot mai restrânse. Se vorbeşte tot mai des de procese de 
dezvoltare regională care depășesc limitele teritoriale stricte între 
state. De aceea, pare inevitabilă reorganizarea puterii la scară 
suprastatală. 

Criza statului național nu se manifestă numai în domeniul 
supranaţionalului, ci şi în interior, unde statele naţionale au tendința 
de a evolua spre un control tot mai accentuat și spre centralizarea 
juridico-politică, spre diminuarea autonomiei individului şi a societății 
civile în general. Înlocuirea statelor naţionale cu structuri integratoare 


de nivel superior, fără o corespunzătoare transformare internă a 
acestora, ar presupune înlocuirea unui anume număr de state 
naționale cu un macrostat național, care nu ar face decât să reproducă, 
agravându-le până la proporţii nebănuite, toate defectele actualelor 
state naţionale. 

De aceea, statul-națiune va suferi o importantă transformare 
care poate duce chiar la dispariţia lui prin integrarea sau depăşirea lui 
de către o serie de structuri suprastatale. Când se vorbeşte de 
dispariția statelor naţionale, nu se are în vedere dispariția statului 
înţeles ca abstracţie a unei puteri politice supreme, ci la dispariţia unei 
forme anume prin care s-a exercitat puterea politică în ultimele două 
secole. Simbioza între revoluţia industrială şi statul naţional va ceda 
locul unei noi simbioze între revoluţia tehnologică și un nou tip de stat 
pe care încă nu-l putem defini, dar care ar putea fi denumit provizoriu 
stat comunitate. Înlocuirea statelor naţionale va duce la transformări 
importante în principiile de bază ale actualei ordini politice între care 
trebuie să menţionăm în primul rând principiul suveranității. Este ceea 
ce se întâmplă de fapt în procesul unificării europene. Până acum, 
statul şi dreptul au fost strâns legate. Dreptul, în sensul clasic a 
constituit întotdeauna o emanaţie a suveranităţii statale. Nu se 
recunoaște alt drept decât cel generat de propriul stat: dreptul 
internațional e acceptat doar în măsura în care statul îl legitimează. De 
aceea, în procesul unificării europene sunt depășite limitele clasice ale 
suveranității; mai ales trei dintre ele: supremaţia, indivizibilitatea şi 
unitatea statului. Pe lângă legile statului, există legi sau norme 
comunitare, există legi sau norme regionale sau autonome, spre 
exemplu, pacte sau acorduri juridice valabile între entități 
interregionale, transfrontaliere etc. 

În formarea statelor naţionale s-a produs un fenomen destul de 
nociv. Practic toate formațiunile sociale şi teritoriale premoderne au 
fost supuse unei omogenizări, diversitatea culturală, subsumându-se 
totul unei unice culturi naţional-statale. Această eroare a avut 
consecinţe istorice importante. Unele dintre ele apar şi astăzi, uneori 
chiar cu o mai mare intensitate și gravitate, după cum arată explozia 


naționalismului în întreaga Europă, declanșată de diversele 
naționalități şi regiuni care în vremea statelor naționale n-au putut să 
se constituie în state naționale proprii. 

Criza statului-națiune ca formă de organizare juridico-politică 
generală şi universală, și înlocuirea lui cu structuri supranaţionale 
poate să ne ducă la aceeași greșeală, chiar mai gravă decât aceea 
comisă acum două secole. Trebuie să constituim o Europă 
supranaţională. Dar această Europă nu se poate constitui împotriva 
națiunilor și regiunilor, nici la marginea lor, ci trebuie să fie rezultatul 
acestei varietăţi, al bogatei şi complexei interdependențe sociale şi 
culturale dintre diferitele colectivități care compun societatea 
europeană. 

De aceea, reorganizarea macroputerii implică o reorganizare 
profundă a microputerilor la scară înfrânaţională. Ceea ce punem în 
discuţie nu e unul sau altul dintre statele naţiune concrete, ci statul 
națiune în sine, ca mod specific de organizare a societăților moderne. 

Internaționalizarea activităţii politice şi instituționalizarea 
corespunzătoare vor permite ca statul națiune să nu mai fie punctul 
central pe care se bazează actualele sisteme politice şi vor produce, în 
consecință, efecte importante în conținutul şi atitudinea față de 
conceptul de națiune, concept care, ca și acela de stat naţiune, nu va 
mai fi axa fundamentală a sistemului politic. Este evident că dacă statul 
naţional nu va mai avea sens, cu atât mai mult nu vor avea sens 
revendicările naționaliste ce-şi propun crearea unui stat național 
propriu şi independent. 

În epoca noastră nu mai pare logică, cum se întâmplă în statele 
naționale constituite, apărarea statului națiune ca o unitate sacră și de 
neatins. La fel, nu mai pare adecvată, cum se mai întâmplă în cazul 
unor mișcări naționaliste, punerea în discuţie a existenței anumitor 
state naționale fără a pune în discuţie în același timp propriul stat 
naţional considerat în sine. 

Dialectica stat național - stat federal din perspectiva Uniunii 


Europene 

Revendicările naționaliste s-au bazat în secolul trecut pe 
principiul naționalităților. Atât datorită influenţei, imediat după primul 
război mondial, a doctrinei wilsoniene, cât şi a tezelor leniniste, 
principiul naționalităților a fost înlocuit în primul pătrar al veacului 
nostru cu principiul autodeterminării popoarelor. Acest principiu se 
afirmă începând cu acea epocă ca un drept cu caracter general, având 
de aceea un conținut univoc în sensul recunoașterii capacității de 
autodeterminare a popoarelor în a-și alege propriul viitor. Sub 
protecţia lui, s-au pus revendicări politice foarte variate şi care, 
concret, cuprind formule diverse ca unirea cu un stat deja constituit, 
integrarea într-o instanță superioară prin formule de autonomie, 
federație sau confederație sau constituirea unui stat național propriu 
şi suveran. Până acum, majoritatea revendicărilor naţionale istorice 
s-au concretizat în exigența constituirii statelor naționale suverane. 
Fără îndoială nu e întâmplător că, cu mici excepţii, actualul val 
naționalist din Europa Occidentală prezintă conotaţii specifice care-l 
diferenţiază de alte valuri naționaliste din trecut, în măsura în care 
revendicările sale nu sunt îndreptate direct spre exigenţa creării unui 
stat naţional propriu. 

În perfectă consonanţă cu criza statului național, actualul val 
naționalist apare configurat ca o anumită formă de dezintegrare care 
permite simultan o formă de integrare mai amplă pe drumul spre o 
nouă ordine politică, toate acestea ca o consecință a unui dublu proces 
centrifug şi centripet, simultan și complementar care tinde să 
restructureze entitățile socio-politice cu caracter centripet compatibile 
cu entitățile economice-normative cu caracter centrifug. 

Tocmai în cadrul acestei duble tendinţe trebuie să fie luat în 
considerare astăzi dreptul la autodeterminare și nu prin utilizarea 
unor scheme sau criterii din secolul trecut, nici datorită diferențelor 
insurmontabile - prin relație mimetică cu procesul decolonizării lumii 
a treia. 

Cum am menţionat deja, statul-naţiune, condiționat de 
transformările sociale, economice, politice, militare, tehnologice şi 


culturale etc., nu pare un instrument potrivit pentru a organiza și 
structura noua societate tehnologică. Statul național începe să fie tot 
mai puţin sinonim cu independenţa. De aceea atât statele naţionale 
constituite, cât și cele care doresc să se constituie și-au pierdut sensul, 
cel puţin în lumea civilizată și, mai ales, în Europa. 

De aceea, problema națională în Europa nu mai e sinonimă 
probabil cu problema creării de noi state naționale, ci cu depășirea sau 
dispariția celor existente. Devine necesară o redesenare a hărții 
europene, în acord cu mișcarea centrifugă și centripetă deja 
menționată. Care vor fi entităţile rezultate din aceste mișcări nu se 
poate preciza dinainte. În opinia experţilor Europa constituie în 
prezent o realitate foarte complexă care se exprimă la trei nivele 
globale: 

1. statele naționale care, în ciuda faptului că sunt încă în forma 
dominantă de stat, trec printr-o criză gravă; 

2. diverse organizaţii suprastatale de integrare, încă slabe, dar 
care arată în mod clar dorinţa de a se transforma în realități imposibil 
de neglijat; 

3. reapariţia sau consolidarea unor formațiuni sociale care-și 
proclamă puterea politică proprie. 

În acord cu concepția clasică despre suveranitate, statele 
naționale au tins în trecut spre autosuficienţă. Probabil că expresia cea 
mai explicită a unei asemenea autosuficiențe apare reflectată în 
concepția tradițională despre frontieră ca o linie rigidă de separație ce 
delimitează perimetrul în care îşi exercită suveranitatea fiecare stat. 
Dar intensificarea schimburilor reciproce de bunuri și produse, 
mobilitatea persoanelor ca urmare a bunăstării economice, şi uşurinţa 
comunicării, apropierea progresivă în plan cultural, datorată 
dezvoltării şi schimburilor reciproce de bunuri materiale de cultură și 
în domeniul mass-mediei, într-un cuvânt internaţionalizarea absolută 
în toate domeniile vieţii golesc repede de sens această concepție 
învechită asupra frontierei, înlocuind-o cu un nou concept înțeles ca o 
zonă privilegiată de întâlnire pentru dezvoltarea cooperării 
internaționale, pulverizând astfel conceptul clasic de suveranitate. 


Toate statele, dar mai ales cele europene sunt în mod irevocabil 
de acord asupra necesităţii întăririi legăturilor de cooperare şi asupra 
renunțării la părți fundamentale ale suveranităţii lor, atât în aspecte 
teritoriale, cât şi în cele sectoriale. Exercitarea puterii de către stat nu 
mai are un caracter exclusiv. Ea se bazează pe criterii alternative, de 
împărțire şi concurenţă. Relaţiile inter-europene bazate până recent 
pe antagonismele între diferite state naționale se bazează acum tot mai 
mult pe o fructuoasă și pozitivă relație de cooperare, care se extinde 
dincolo de nivelele și structurile strict statale. Exercitarea relațiilor 
internaţionale nu mai e un drept exclusiv al statelor, ci și al entităților 
şi instituţiilor regionale tot mai prezente în viața internațională 
(acordul de cooperare transfrontalieră, conferinţe ale autorităţilor 
locale şi regionale, înfrățiri de localităţi etc.) mergând până la entități 
private cu caracter comercial, profesional, cultural. 

Elementul național şi regional în perspectiva Uniunii Europene 

Până recent, regiunile nu au avut în sânul Comunităţii Europene 
o existență oficială. A trebuit să se aştepte aprobarea Tratatului de la 
Maastricht pentru ca regiunile să primească pentru prima oară un rang 
instituțional. După cum se ştie, numitul tratat prevede în art. 198 alin. 
A, B, C, crearea unui Comitet al Regiunilor cu caracter consultativ. 

E evident că soluția problemei naționaliste în Europa apare 
legată de forma care se va finaliza dezvoltarea instituțională a 
comunității, dar acordarea unui rol important, în calitate de subiect 
activ, regiunilor nu depinde doar de construcția europeană, ci şi de 
recunoașterea explicită a faptului național şi regional de către 
diferitele state europene. 

De fapt, lipsa recunoaşterii faptului naţional sau regional de 
către comunitate nu a împiedicat păstrarea prezenței mai mult sau mai 
puţin intense a unor regiuni în plan comunitar. Și această prezență nu 
a fost determinată sau favorizată de instituţiile comunitare, ci de 
structura federală sau regională internă a statelor de care aparțineau 
(este cazul landurilor germane, al comunităților autonome spaniole și 
în mai mică măsură al unor regiuni italiene). 

De aceea, în momentul abordării problemei regionalizării 


europene e necesar să ținem cont de o dublă perspectivă: cea statală, a 
fiecărui stat membru, și cea comunitară, considerată în ea însăși. Din 
perspectiva statului, experiența unor state descentralizate, în special 
experiența Republicii Federale Germane arată că prezența regională în 
Europa se bazează pe patru caracteristici: 

1. Implicarea directă a regiunilor în acele probleme care 
afectează interesele sau competențele specifice lor în două moduri: a) 
printr-un birou sau o delegaţie la sediul instituțiilor comunitare, fără 
putere de decizie, dar cu o mare capacitate de informare și gestiune, şi 
b) prin organele centrale ale statului în baza negocierii şi elaborării 
normelor comunitare dacă aceasta le afectează competențele. 

2. Punerea în practică de către regiuni a deciziilor comunitare în 
toate chestiunile care se înscriu în atribuţiile și competențele lor. 

3. Exercitarea de către regiuni a unui rol larg şi bine conturat în 
aşa numitele 

„Relaţii transnaţionale”, adică toate acele activități externe 
destinate să le favorizeze dezvoltarea economică, socială și culturală. 
Aşa de pildă, vizite ale delegațiilor regionale în străinătate, invitarea 
reprezentanților ţărilor străine, participarea la manifestări comerciale 
sau turistice sau organizarea de întâlniri de studiu sau chiar încheierea 
de acorduri informale cu alte regiuni europene sau cu state străine. 

4. În sfârşit, în acele regiuni care se află situate în zone de 
frontieră, e absolut necesară întărirea cooperării transfrontaliere de 
interes comun între diferitele regiuni, în acest sens, o interpretare 
deschisă art. 8 din Actul Unic European care stipulează formarea unei 
pieţe interioare printr-un spaţiu fără frontiere interne ar putea ușura 
foarte mult dezvoltarea regiunilor de frontieră, făcând posibilă crearea 
unor centre regionale suprastatale, rezolvând astfel contenciosul 
istoric. 

Din mai multe motive e mult mai dificilă abordarea procesului 
de regionalizare din perspectiva instituţiilor comunitare. În primul 
rând, pentru că abia se discută planul aproximativ referitor la tipul de 
organizare politică ce va structura Uniunea Europeană. În al doilea 
rând, pentru că realitatea regională europeană este extrem de diversă 


şi de complicată. În al treilea rând, pentru că regiunile devin cu greu 
recunoscute din punct de vedere instituțional. 

Cât priveşte problema instituționalizării politice definitive a 
Uniunii Europene, orice presupunere care poate fi formulată aici nu va 
fi decât o speculație. Trebuie să se vadă ce vor aduce încercările 
actuale de a elabora o Constituţie Europeană. Se pot imagina totuși trei 
posibilități teoretice: o Confederație, o Federație sau se va prefera 
menținerea unui simplu condominiu bazat pe înlăturarea barierelor la 
schimbul de mărfuri, servicii, capitaluri și persoane, prin menţinerea 
unor organe specifice care să regleze condiţiile acestor schimburi. Este 
posibilă şi o soluţie intermediară. Ceea ce este clar e că, în orice caz, 
indiferent ce formulă va fi utilizată, conținutul și reglarea puterii 
politice și suveranitatea vor fi total diferite de cele clasice. Pe lângă 
clasica diviziune funcțională a puterii pare inevitabilă o divizare 
teritorială a puterii, care va trebui să fie cel puțin dublă (între state și 
între unități substatale care pot primi pe teritoriile diferitelor state 
entități transfrontaliere). 

Dar pe lângă aceste realități instituționale și teritoriale, este 
previzibilă prezența instituțională a multor altor protagoniști. Astfel, 
anumite unități locale, ca marile oraşe sau asociațiile de municipii sau 
grupurile și corporaţiile cu caracter economic, social, cultural, religios 
etc. Pe de altă parte, trebuie să se țină cont de faptul că relația generată 
dintre toate aceste colective nu va fi doar verticală - în direcţia 
instituțiilor europene centrale și viceversa, ci şi orizontală, dat fiind că 
se vor stabili multiple relaţii perfect instituționalizate între grupuri, 
entități intermediare, localități înfrățite, conferințe regionale etc., cu 
toate consecinţele pe care le va aduce, după cum am spus, acest fapt în 
domeniul suveranităţii. 

Referitor la instituționalizarea regională s-a vorbit de stabilirea 
unei structuri federale cu două nivele în care să fie reprezentate nu 
numai statele, ci şi regiunile printr-un Consiliu sau Senat al Regiunilor, 
cu competenţe legislative proprii şi cu o capacitate de decizie politică 
proprie în problemele ce ţin de propria sa competenţă. Problemele 
legate de aceasta sunt imense. 


În prezent se discută în mod foarte sumar dacă un Senat 
regional constituie organismul cel mai adecvat pentru reprezentarea 
regiunilor. Într-un moment când parlamentele şi-au pierdut nu numai 
o bună parte din capacitatea de a exercita o putere politică proprie ci 
chiar de a controla puterea guvernului și administraţiei, cât de bine 
poate garanta o cameră legislativă prezenţa efectivă a regiunilor în 
sânul Uniunii Europene? Înainte de a prezenta un model de 
structurare a puterii regionale este absolut necesar să se ajungă la 
definiții clare a ceea ce înseamnă regiune, lucru foarte complicat dacă 
se ia în vedere că procesul de regionalizare care are loc în Europa 
Comunitară e într-adevăr complex și greu descifrabil. Diversitatea 
situațiilor e extraordinară şi cuprinde aspecte importante ca 
diferențele de organizare politică între state, diferențele de natură 
juridică şi, mai ales nivelul diferit de regionalizare. Această 
complexitate de diversitate apare mai ales datorită existenţei unor 
tradiţii istorice diferite în cadrul diferitelor țări europene. 

Trebuie să se ia în calcul că în Europa Occidentală au existat trei 
mari modele de organizare teritorială ale statelor. Primul dintre ele, 
modelul napoleonian în mod clar centralizat, după care împărțirea 
teritorială a statului are un caracter pur funcțional. Obiectul unei 
asemenea diviziuni nu e de a reflecta, de a respecta, de a întări 
particularitățile diferitelor colectivităţi teritoriale, ci el ascultă doar de 
necesitatea exclusivă de a face mai eficientă funcționarea statului. 

Al doilea model istoric apare în ţările germanice. În ele, 
colectivităţile teritoriale și-au menţinut în mod tradiţional o însemnată 
capacitate de decizie în propriile lor probleme, atât în domeniul 
administrativ, cât şi în cel politic. E vorba de o descentralizare având o 
clară componentă politică structurată prin intermediul existenţei unui 
stat federal. 

În fine, al treilea model, cel anglo-saxon este și el un model 
descentralizat, dar e vorba de o descentralizare pur administrativă și 
situată mai degrabă la nivel local decât regional în ultima vreme 
sistemul administrativ britanic a suferit un marcat proces devolutiv. 
Regiunile britanice s-au bucurat de un înalt nivel de autonomie, însă 


această autonomie nu are un caracter politic. 

Atât modelul germanic, cât și cel britanic se mențin în viaţă în 
momentul actual, deși cel de-al doilea a fost şi continuă să fie obiectul 
unei importante contestări în măsura în care, împreună cu autonomia 
locală se cere o autonomie politică cu caracter regional. Situaţia e 
diferită în cazul modelului iacobino-napoleonian a cărui legitimitate a 
suferit în ultimii ani o depreciere însemnată. 

Rezultatele acestei crize variază în funcție de țară. Spania, Italia 
sau Belgia au optat pentru asumarea în mare măsură a modelului 
germanic. Ele nu s-au structurat ca state federale, dar au recunoscut 
diferitelor regiuni o largă autonomie. Altele, ca Portugalia sau 
Danemarca, deşi şi-au păstrat în general structura iacobină, au acordat 
o largă autonomie anumitor regiuni specifice. Un al treilea grup în care 
este inclusă Franţa, a început un proces de descentralizare pur 
administrativă. În ciuda faptului că un atare proces include crearea de 
regiuni, coloana vertebrală a diviziunii teritoriale continuă să fie 
constituită de vechile departamente care au câștigat o mai largă 
autonomie administrativă față de situaţia anterioară. Există în fine al 
patrulea grup, în țări ca Grecia sau Irlanda, în care modelul iacobin se 
menține, cu toate excesele sale. Cum se pot traduce aceste tradiţii şi 
aceste diferențe într-un model regional unic pe scară europeană 
rămâne a se vedea. 

Instituționalizarea regională în interiorul unui număr 
semnificativ de state membre s-a realizat prin intermediul unui proces 
divers care poartă amprenta diferitelor condiţii geografice, economice, 
sociale, politice etc. Națiuni, regiuni și teritorii istorice sunt realități vii 
care nu pot fi ignorate, iar factorii istorici, politici, instituționali, 
culturali etc. 

În primul rând, trebuie să se înţeleagă că în statele europene 
există două categorii de regiuni: Regiuni Autonome sau politice și 
regiuni administrative care au puţine lucruri sau nimic în comun unele 
cu altele. În al doilea rând, în interiorul regiunilor politice apare o 
eterogenitate în aspecte importante ca nivelul de competenţă, sistemul 
de distribuţie material și funcțional sau de asemenea competenţe, 


formula de participare la organismele politice ale statului, relațiile de 
colaborare între stat şi regiunile autonome, controalele stabilite și 
sistemul financiar corespunzător. 

În ciuda acestor fapte, în cadrul fiecăreia din cele trei categorii, 
regiuni autonome sau politice, regiuni administrative şi provincii, apar 
anumite trăsături care ne permit să stabilim o tipologie generală 
comună pentru fiecare dintre ele, însă e necesar să luăm în calcul că o 
asemenea tipologie are un caracter foarte aproximativ, neinfluențând 
în mod amănunțit nuanțele, de multe ori foarte vizibile care pot separa 
entități situate la același nivel. 

Diferenţele dintre categorii apar atât în domeniul material cât și 
în cel funcțional. Din punct de vedere material, în ciuda enormelor 
diferențe de nivel de competență se observă că există un nucleu 
material de bază comun practic tuturor regiunilor politice, 
administrative sau provincii. Acest nucleu material de bază cuprinde 
în general următoarele domenii: sector primar în general, bunăstare și 
asistență socială, educaţie (cu multe limite), cultură și activități 
recreative, amenajarea teritoriului, locuințe, transporturi, șosele, 
mediul înconjurător și planificarea regională și provincială. Alt grup de 
competenţă destul de frecvent întâlnit, dar numai în ţările cu o mare 
tradiție descentralizatoare e cel referitor la ordinea publică. 

Diferenţele sunt mult mai substanţiale în privința capacităţii de 
punere în practică și a limitelor de exercitare a acestor competenţe ca 
şi sistemul de conducere stabilit. Ţinând cont de toţi acești factori s-a 
încercat propunerea altei tipologie generică. În ceea ce priveşte 
regiunile politice sau autonome trebuie să se facă distincţia între două 
nivele diferite. În primul rând, este vorba despre landurile germane, 
comunitățile autonome spaniole, regiunile și comunitățile belgiene, 
regiunile autonome Azore şi Madeira în Portugalia și regiunile cu 
statut special în Italia. În al doilea rând, putem vorbi despre regiunile 
italiene. Între regiunile din primul nivel există diferențe însemnate, 
detașându-se mai ales landurile. Importanţa lor nu derivă atât din mai 
mult sau mai puţin extinsul domeniu material sau funcțional cât mai 
ales din sistemul specific de participare la decizia statului, stabilit de 


Constituţia germană care stipulează că nu pot fi adoptate decizii care 
să afecteze landurile fără consimțământul prealabil al acestora. 

În ceea ce privește regiunile administrative, în unele ţări ca 
Portugalia şi Marea Britanie, ele sunt pure abstracții. În cazul Franţei 
activitatea regiunilor rămâne limitată la clarificarea activităţii 
regionale, dar fără capacitatea politică şi financiară de a face apoi 
efectivă această clarificare. Se consideră că experiența descentralizării 
franceze indică asupra necesității de a se acorda o autentică putere 
politică şi legislativă regiunilor dacă se vrea într-adevăr o 
descentralizare efectivă. 

Astfel putem conchide că astăzi conceptul de „regiune” este 
utilizat într-un sens larg pentru a defini o serie de colectivități 
teritoriale care au sau aspiră la o identitate și o prezența proprie în 
sânul Comunităţii Europene în formă complementară sau alternativă 
față de prezenţa Statelor Europene. De aceea, în acest concept larg de 
regiune trebuie incluse realități foarte diferite între ele, care merg de 
la națiuni fără un stat propriu până la simple unități administrative 
descentralizate. 

12. ABORDAREA PROBLEMELOR MINORITĂȚILOR NAȚIONALE 
ÎN ȚĂRILE UNIUNII EUROPENE (anexe ale unor studii de caz). 

a) Minorităţi naționale în Olanda54 

Olanda este o democraţie parlamentară şi o monarhie 
constituțională. Populaţia Olandei este de 15 milioane de cetăţeni. 
Limba oficială este olandeza. Religia: catolică (o treime), biserici 
protestante (o treime), altele sau fără afilieri religioase (o treime). 
Minorităţi: frizii, „noi minorităţi” formate din surinamezi, antilezi, 
indonezieni (inclusiv molukani), marocani, turci, greci, spanioli, 
portughezi, iugoslavi). 

Populaţia Olandei este formată dintr-o mulțime de grupuri 
minoritare. În comparaţie cu alte societăți pluraliste, este de remarcat 
faptul că aceste minorităţi nu sunt de origine etnică sau națională, cu 
singura excepţie a frizilor din nord. Legitimitatea autorităţilor centrale 
nu a fost pusă niciodată sub semnul întrebării de diferitele grupuri 
etnice, religioase, regionale sau culturale ale ţării. 


Fundalul istoric. La origine, minoritățile s-au bazat pe 
denominațiile religioase. O latură etnică a pătruns în societatea 
olandeză destul de recent odată cu sosirea muncitorilor străini din 
fostele colonii olandeze, descriși adesea prin termenul de „minorități 
noi”. Aceştia din urmă au venit în Olanda în cursul ultimilor 20 de ani 
în căutare de muncă, la început cu intenția de a rămâne doar pentru o 
perioadă scurtă. Primul astfel de grup aparținând minorităţilor noi a 
venit din bazinul mediteranean (în principal din Spania, Portugalia, 
Turcia şi Maroc) şi nu avea cetățenia olandeză. Al doilea val a s-a lansat 
în jurul anilor '70 din fostele colonii olandeze din America Latină și 
Centrală (din Surinam şi din India Olandeză de Vest); acestea aveau 
cetățenie olandeză. împreună, membrii grupurilor aparținând „noilor 
minorități” (NM) formează astăzi peste 6, 5 procente din populaţia 
Olandei. „Vechile minorităţi” pot fi împărțite, în mare, în catolici (38 
procente), localizaţi în principal în provinciile din sudul Olandei și 
protestanți (31 procente), împărțiți în membrii bisericilor calviniste şi 
alte confesiuni protestante mai liberale. Deși distincţiile de acest fel 
provin din apartenenţa la diferite grupuri religioase, implicaţiile 
acestei apartenenţe s-au extins mult dincolo de problemele legate de 
biserică şi au jucat un rol important în politica şi în societatea olandeză 
în general. Drept rezultat al coexistenței pașnice a grupurilor 
minoritare, Olanda a dobândit reputaţia de a fi o societate relativ 
tolerantă. Din cauza acestei tradiţii, alte grupuri, cum ar fi hughenoții 
şi evreii, au ales la rândul lor să se stabilească aici. După o anumită 
perioadă, libertatea religioasă şi drepturile egale le-au fost acordate și 
acestora. a fost această reputaţie de toleranţă o expresie a solidarităţii 
cu alte minorităţi, sau a fost doar reflectarea unei atitudini de 
indiferență? Nu trebuie uitat că doar aproape 20 de procente din 
populaţia evreiască din Olanda antebelică a supraviețuit celui de-al 
Doilea Război Mondial. În nicio altă ţară occidentală ocupată de 
germani pierderile de vieţi în rândurile evreilor nu au fost atât de mari 
precum cele din Olanda. Astfel, există o îndoială asupra măsurii în care 
coexistența pașnică din societățile pluraliste rezistă la testul situațiilor 
limită atunci când o societate este ocupată sau amenințată. 

„Vechile” grupuri minoritare și politica de compromis. Timp de 
decenii - până la mijlocul anilor '60 - viața politică, socială și culturală 
din Olanda a fost descrisă prin termenul „pilonizare”. Un alt termen 
pentru o astfel de segregare denominațională este „columnizare”. Un 
„pilon” constă dintr-un conglomerat de populaţie aparținând tuturor 
păturilor sociale, care sunt unite printr-un complex de organizaţii şi 
instituții sociale înrădăcinate în aceeași religie sau ideologie. 
Întrebarea cheie este cât de unite erau aceste grupuri de populaţie şi în 
ce fel s-a ajuns la forma de unitate politică naţională prin care a putut 
fi atins consensul. Principalii trei „piloni” erau cel catolic, cel 
protestant și cel socialist: fiecare dintre aceștia reuneau partide 
politice, sindicate, ziare şi organizații de radio și televiziune. Catolicii şi 
protestanții conduceau, de asemenea, majoritatea școlilor din Olanda, 
care sunt subvenţionate în totalitate de guvern. Liberalii și 
conservatorii nu şi-au construit niciodată proprii lor „piloni”, deși au 
avut legături strânse cu organizaţiile salariaţilor şi, într-o măsură mai 
slabă, cu ziarele şi companiile de radio şi televiziune. 

După al Doilea Război Mondial socialiștii nu au urmărit 
formarea propriului lor „pilon”, ci au sperat să realizeze o breşă prin 
atragerea membrilor diferitelor denominațţii religioase. Totuși, în mare 
măsură aceste eforturi au eşuat din cauza faptului că grupările 
confesionale tradiționale au opus o rezistență încăpățânată; de pildă, 
în 1954 episcopii catolici au ordonat membrilor bisericii catolice să 
asculte postul de radio VARA sau să citească ziarul socialist. În 
consecinţă, solidaritatea din interiorul „pilonilor” a rămas puternică, 
iar contactele între diferitele grupuri au fost minime - în mod sigur la 
nivelul membrilor obișnuiți, deși în rândul elitei existau mai multe 
contacte între membrii diferiților „piloni”. Existau, de exemplu, un 
anumit număr de organizații „umbrelă” (de pildă, în domeniul 
economic) în care erau reprezentați toţi „pilonii”. Acestea au jucat un 
important rol consultativ pentru guvern, iar astfel de structuri erau 
necesare pentru a contracara tendinţele centrifuge ale „pilonizării”. 
Niciunul dintre partidele politice ale vreunui „pilon” nu a obţinut 


majoritatea voturilor în alegeri, diferitele partide politice fiind din 
acest motiv obligate să coopereze în guverne de coaliție. Rolul liderilor 
politici a trebuit cu necesitate să fie îndreptat către o politică de 
compromis. În acest fel ei puteau să își menţină poziţiile de putere în 
interiorul propriilor lor grupuri și să țină grupurile separate ca să evite 
conflictele dintre ele. Cu alte cuvinte, opţiunile politice dinamice 
trebuiau să facă loc distribuţiei proporționale a puterii și resurselor 
pentru ca „fiecare să poată fi stăpân în propria lui casă cât timp casa 
este plătită din punga publică”. Este posibil să identificăm câteva 
caracteristici ale acestei politici a compromisului: a) era o politică 
pragmatică, întreprinzătoare, orientată spre rezultate concrete; b) în 
acceptarea sau tolerarea pragmatică a celorlalți „piloni” s-a ajuns la un 
fel de „acceptare a dezacordului”: majoritatea a ţinut cont de 
sentimentele diferitelor minorităţi şi nu a adoptat o politică prin care 
ar fi putut contrazice principalele convingeri ideologice ale acestor 
minorități, deciziile sensibile fiind luate numai după consultări cu 
aceste minorități; c) întâlniri cheie între liderii „pilonilor” au avut loc 
de fiecare dată când intervenea o criză; d) a existat o distribuire 
„dreaptă” a puterii şi a banilor; e) s-a dezvoltat o tendință spre 
depolitizare, prezentând problemele politice sensibile ca fiind mai 
curând complicaţii tehnice; f) a apărut de asemenea o tendință de 
păstrare a secretului, pentru ca elita să poată căuta și găsi 
compromisurile acceptabile fără să fie deranjată de intervenţia 
populară; g) guvernul a ajuns să fie perceput ca fiind negru, deşi 
investit în același timp cu o mare autoritate. 

Pentru această formă de politică a avut o importanță centrală 
faptul că alegătorii au avut încredere și și-au stimat liderii, fiind de 
acord cu această politică de compromis pentru a rezolva problemele 
într-un mod armonios. Totuși, această atitudine a luat sfârșit, din mai 
multe motive, la mijlocul anilor '60. 

Frizii. Frizii sunt singura minoritate lingvistică indigenă din 
Olanda. Ei se află în principal în provincia Friesland din nord-vestul 
Olandei, care cuprinde şi câteva insule. Din cei 550.000 de locuitori, 
aproape 400.000 sunt frizi şi există probabil alți aproape 300.000 care 


locuiesc în afara provinciei. Mulţi locuitori ai oraşelor vorbesc „friza 
citadină”, un dialect frizo-olandez datând din sec. al XVII-lea. Atât 
limba, cât și cultura friză, au fost revigorate şi nutrite de mișcarea 
frizilor, care a cunoscut apogeul la începutul sec. al XX-lea. Friesland 
este unică între cele 11 provincii olandeze prin faptul că locuitorii au 
dreptul să vorbească și să scrie în limba lor maternă, considerată a 
doua limbă oficială alături de limba olandeză. Friza a fost, de 
asemenea, recunoscută din 1955 ca limbă de predare, iar din 1975 
guvernul olandez a acceptat propunerea ca ea să fie folosită în școlile 
primare şi să constituie un obiect de studiu obligatoriu. Limba este 
studiată, de asemenea, și în colegii şi universități din alte regiuni ale 
Olandei. Frizii au un puternic ataşament față de casa regală de Orania, 
şi din acest motiv nu au organizat niciodată o mișcare separatistă, ci au 
rămas loiali Regatului Olandez. Autonomia lor culturală a fost 
salvgardată. Frizii au propriul lor partid politic prin care să îşi apere 
interesele, care a câștigat totuși numai 6, 09 procente din voturile 
frizilor în alegerile pentru Consiliul Provincial Frizian din 1991. Țelul 
principal al acestui partid a fost păstrarea autonomiei culturale și nu a 
dovedit nicio altă ambiţie politică care să depășească acest scop. 

Noile minorități. În martie 1991, existau în Olanda 703.597 de 
străini înregistraţi (4, 68 procente din totalul populaţiei). Cea mai 
importantă creştere a numărului lor a avut loc după 1960; această 
evoluţie a fost rezultatul sosirii muncitorilor străini - în special turci și 
marocani - împreună cu familiile lor. Imigrarea muncitorilor străini a 
încetat acum, dar aparținătorii celor aflați deja în ţară au încă 
permisiunea de a se multă în Olanda. Într-adevăr, în condiţiile 
declinului economic actual, stabilirea în Olanda este permisă numai în 
scopul reunificării familiilor. 

Rata medie a fertilității femeilor non-olandeze este de peste 
două ori mai mare decât cea a femeilor olandeze: o medie de 5, 1 copii 
pentru marocani, 3, 2 pentru turci și 1, 5 pentru olandezi. Mai mult, 
drept rezultat al structurii de vârstă relativ tânără a grupului, rata 
mortalităţii rezidenţilor de altă naţionalitate este uneori de trei ori mai 
mică decât cea a olandezilor. La începutul lui 1984, aproape 60 


procente dintre străini trăiau în Olanda de mai mult de cinci ani. Acești 
rezidenţi de altă naţionalitate au avut pentru prima oară dreptul să 
participe la alegerile municipale în 1986, atât ca alegători, cât şi în 
postura de candidați. Spre deosebire de acest grup, aproximativ 
280.000 de persoane din Surinam și din alți caraibieni (1, 86 procente 
din populaţie) locuiesc în Olanda, ridicând astfel procentul NM la 6, 54 
procente. Ăână la obţinerea independenţei de către Surinam în 1975, 
surinamezii erau cetățeni olandezi și puteau să se deplaseze liberi 
dintr-o regiune în cealaltă. Acei surinamezi care locuiau în Olanda în 
momentul obținerii independenţei au rămas cetăţeni olandezi. În 
practică această distincție nu a fost atât de rigidă precum pare, iar 
cetățenii surinamezi au putut în continuare să intre în Olanda, deși cu 
unele restricţii, în timp ce reunificarea familiei şi strămutarea sunt 
relativ ușoare. 

Este de aşteptat o creştere a numărului de oameni aparținând 
acestor grupuri în viitor. De exemplu, în 1951, când au sosit în Olanda, 
sud-molukanii numărau 13.000 de persoane, acest număr crescând în 
1981 la 40.000 de persoane. Mai mult, ei tind să se concentreze în 
anumite zone, cum este Amsterdamul, unde în 1991, 9, 7 procente din 
totalul populaţiei erau formate din surinamezi și caraibieni, iar 8, 7 
procente avea o ascendență turcă sau mediteraneană, aceste grupuri 
constituind 38, 13 procente din populaţia în vârstă de până la 17 ani a 
Amsterdamului. 

Când au sosit primii muncitori străini, se credea că ei vor 
rămâne pe o perioadă scurtă. Cu toate acestea, la începutul anilor '80, a 
devenit clar că nu acesta era cazul. Natura permanentă a stabilirii 
acestora a transformat Olanda într-o societate multiculturală. Drept 
răspuns, guvernul Olandei a stabilit următoarea politică: scopul oficial 
este de a-i integra pe străini în societatea olandeză simultan cu 
asigurarea posibilităţii de a-și păstra identitatea. În acelaşi timp a fost 
recunoscut faptul că asemănările dintre grupurile minoritare erau mai 
mari decât diferenţele dintre ele. Aceste asemănări au fost identificate 
ca fiind de structură, fiind cauzate de poziţia lor în societatea olandeză. 
Nivelul lor educațional este scăzut, asigurarea cu locuinţe este precară, 


iar arăta şomajului în rândul lor este cel puțin de două ori mai mare 
decât cea a altor locuitori ai Olandei. 

La mijlocul anului 1987, rata şomajului pentru diferitele grupuri 
era următoarea: olandezi 13 procente; surinamezi 27 procente; 
antilezi 23 procente; turci 44 procente; marocani 42 procente. Mai 
mult, în comparaţie cu situația din 1983, poziția NM s-a înrăutățit. 
Folosind 100 ca indice pentru 1983, rata șomajului pentru olandezi a 
scăzut la 88 în timp ce pentru celelalte grupuri ea a crescut: la antilezi 
la 138, la surinamezi la 137, la turci la 114, iar la marocani la 126. 

În ciuda obiectivului declarat al politicii de ajutorare a 
minorităților, realitatea este că poziția lor se înrăutățește, după cum 
demonstrează rata şomajului în Amsterdam, unde este evident că 
minoritarii de vârste cuprins cântre 18 şi 64 de ani sunt afectaţi de 
şomaj mult mai puternic decât olandezii. 

Reorganizarea industriei olandeze în anii '80 a cauzat în 
principal pierderea slujbelor celor care aveau un nivel educaţional 
scăzut. Aproximativ 75 procente dintre membrii NM au absolvit numai 
şcoala primară, în timp ce acest lucru este adevărat pentru numai 14 
procente din populaţia olandeză de sex masculin. Există o nevoie 
urgentă pentru un efort de mobilizare în vederea școlarizării şi 
calificării pentru a depăși problemele alarmante ale NM. 

Câteva concluzii. Cercetări cuprinzătoare au arătat că 
discriminare rasială sistematică nu există și nu a existat niciodată în 
Olanda, deși a fost identificată o creștere a numărului de incidente 
rasiale. Nu mai puţin, însă, există un larg consens în societatea 
olandeză asupra faptului că discriminarea este cu totul inacceptabilă. 

O explicație posibilă a acestui consens poate fi cultura politică a 
societății olandeze. Din cauza vechii despărțiri în „piloni”, în care 
suveranitatea internă a fiecărei părți a societăţii era acceptată 
(„stăpâni în propria casă”), NM nu le-a fost impusă cu forța asimilarea. 
Nu a fost socotit ca ele să-şi abandoneze identitatea pentru a se integra 
în societatea olandeză, o societate în care sentimentele naționale 
puternice au fost absente. 

b) Minoritatea naţională din Val d'Aosta (Italia) 55 


Un șir de piscuri montane - printre cele mai înalte din Alpi - 
formate prin mișcări orogenetice pe verticală, o vale centrală aproape 
plată şi în jurul ei alte văi: aceasta este Val d'Aosta, o regiune 
intramontană alpină în nord-vestul Italiei, la granița cu Franţa şi 
Elveţia. În chiar inima văii, se află Aosta, cel mai mare oraş şi capitală a 
regiunii. Vreo 41 de comune, destul de inegal populate, sunt risipite în 
munți. 

În 1860, Val d'Aosta s-a separat de Savoia, care a fost anexată 
Franţei, și şi-a pierdut o parte din moştenirea culturală și etnică. În 
anul următor, când a fost proclamat regatul Italiei, valea a devenit un 
simplu district al provinciei Torino. Diferenţa dintre autonomia cu care 
această provincie era obişnuită în trecut și centralismul italian a 
devenit foarte evidentă. Locuitorii Văii au reacționat imediat la 
încercările de centralizare a puterii în mâinile statului italian; au luat 
ființă numeroase asociaţii (cum ar fi Liga Val d'Aostei pentru 
protejarea limbii franceze, fondată în anul 1909). În anul 1922, 8 mii 
de familii au semnat un document prin care cereau protejarea limbii 
franceze, dar represiunea fascistă a încercat eradicarea aspirațiilor 
legitime de autonomie ale locuitorilor regiunii. În 1925, o mişcare 
pentru acțiune regională, „Tânăra Val d'Aosta”, s-a ridicat în apărarea 
valorilor morale, sociale şi economice ale populaţiei din zonă şi și-a 
exprimat sprijinul pentru ideea esenţială potrivit căreia libertatea 
lingvistică nu poate exista decât în condiţiile unei libertăți politice şi 
administrative. 

Autonomia. Imediat după prăbuşirea fascismului, în 1943, ca 
urmare a activității susținute a celor care credeau cu tărie în 
recâștigarea libertăţilor pentru oamenii din Val d'Aosta, ca urmare a 
luptei pentru libertate şi drepturile geografice, economice și 
lingvistice, care fuseseră anterior recunoscute de statul italian, s-a 
redactat un Statut Special definitiv, la 26 februarie 1948. Acesta a fost 
adoptat de către Adunarea Constituantă a Republicii Italiene, conform 
Constituţiei Republicii, articolul 6, care stipulează: „Republica 
protejează minoritățile lingvistice prin dispoziţii speciale”. Prin 
urmare, Val d'Aosta se bucură simultan atât de autonomie legislativă, 


cât şi de integrare, determinată, de la caz la caz, pe baza legilor 
statului. În unele domenii, puterea legislativă are întâietate în faţa 
competenţei regionale. Un comitet coordonator exercită controlul 
statului asupra activității din regiune. Este necesar acordul statului 
pentru unele dispoziții privind existența legilor administrative (de 
exemplu, aplicarea legii bilingvismului în toate școlile și adaptarea 
programelor şcolare la situația locală, art. 39 și 40). 

Organele guvernamentale ale regiunii. Consiliul Văii, constituit 
din 35 de consilieri aleşi prin sufragiu universal, deţine puterea 
legislativă. Preşedintele Guvernului Regional care este ales de către 
Consiliu, are, de asemenea, toate prerogativele unui prefect. Guvernul 
Regional, format din 8 asesori numiţi de Preşedinte și aprobaţi de 
Consiliul Văii, deține puterea executivă, alături de Președinte. 

Recunoașterea oficială a drepturilor lingvistice. Dreptul 
locuitorilor din Val d'Aosta de a folosi limba franceză și de a beneficia 
de educație bilingvă este recunoscut prin trei articole de bază ale 
Statutului Special. Primul dintre acestea, art. 38, aşază limba franceză 
pe poziții egale cu cea italiană. Actele publice pot fi scrise în oricare 
dintre aceste limbi, cu excepția dispozițiilor cu valoare de lege, care 
trebuie scrise în italiană. Întrucât ambele limbi sunt considerate 
oficiale, trebuie să se aloce timp egal învățământului în fiecare limbă, 
la toate nivelurile, de la grădiniță până la învățământul universitar 
(art. 39). Alți factori importanți pentru educația bilingvă în regiune 
include posibilitatea folosirii limbii franceze şi în învățământul 
profesional al subiecților și, în sfârşit, dreptul de a adapta conținutul, 
metodele şi programele de învățământ ale statului la cerințele sociale, 
lingvistice şi culturale ale regiunii. Până acum, aceste criterii 
educaționale au fost aplicate cu succes în grădinițe și în şcoli primare. 
Au fost, de asemenea, experimentate în ciclul gimnazial şi la nivel 
universitar. Folosirea limbii franceze ca bază de studiu este o condiție 
fundamentală pentru realizarea unui activ și echilibrat bilingvism. 


Adaptarea programelor Statului la cerinţele sociale și culturale ale 
regiunii a devenit o condiţie la fel de necesară pentru afirmarea și 
întărirea identității lingvistice și culturale a populaţiei Val d'Aostei. O 
recentă completare (din 1993) a Statutului Special al Val d'Aostei (art. 
40), adoptată de către Parlamentul Republicii, permite predarea limbii 
germane în grădinițele, școlile primare și gimnaziale din cadrul 
comunităților vorbitoare de germană din Upper Lys Valle. Prin urmare, 
în aceste şcoli, învățământul este trilingv: în italiană, în franceză și în 
germană. Din 1993, învățământul e, de asemenea, multilingv în toate 
şcolile gimnaziale din regiune (elevi între 12 - 14 ani), unde se predă 
şi engleza, pe lângă franceză și italiană. Personalul didactic este 
angajat pe criterii regionale, iar procesul de recrutare este 
competițional, incluzând un test de cunoaștere perfectă a limbii 
franceze. Testele de bacalaureat pot fi date atât în italiană, cât și în 
franceză; acest drept e recunoscut de către Curtea Constituţională. 
Prin urmare, Statutul Special al Val d'Aostei asigură folosirea limbii 
franceze pe picior de egalitate cu cea italiană. Întrucât şi pentru alte 
situaţii constituționale statul italian dispune de un regim bazat pe 
recunoașterea comunităților lingvistice și pe posibilitatea folosirii a 
doua limbi în arealul vieții publice, în Val d'Aosta administraţia 
regională sau oricare alt cetățean poate alege să folosească una sau 
cealaltă limbă (decizia Curţii Constituţionale Italiene nr. 156 din 11 
decembrie 1969). Aceasta este o situație de bilingvism complet. 

Pax Lingvis, un proiect european. Ca urmare a unei bogate şi 
complexe experiențe a educaţiei bilingve și multilingve, comunitatea 
Val d'Aosta simte o nevoie mare să-şi compare experienţa 
educațională cu rezultatele obținute în același domeniu de către alte 
comunităţi şi țări bilingve şi multilingve din Europa. În acest scop, în 
aprilie 1993, la cererea asociaţiei internaționale „Le Monde Bilingue”, 
Consiliul Regional al Val d'Aostei a adoptat o lege regională privind 
demararea unui program purtând titlul semnificativ „Pax Lingvis”. 
Acesta este deschis colaborării tuturor europenilor (instituţii de 
cercetare naționale, regionale sau locale, politice și administrative, 
politicieni, oameni de știință, profesori etc.) interesați de problemele 


educaţiei multilingve. Scopul programului este acela de a promova 
schimbul de experiență, de a defini și implementa proiecte de 
cercetare şi studii, precum și de a dezvolta o strânsă colaborare, 
necesară în răspândirea și implementarea multilingvismului. Toate 
acestea fac parte dintr-o strategie concretă de educaţie, de înţelegere, 
cooperare și solidaritate între popoare şi indivizi. 

O regiune multilingvă. Spiritul intra-montan al Val d'Aostei, 
precum și frecventele contacte dintre această vale și țările învecinate 
au favorizat formarea caracterului său etnic şi lingvistic. De-a lungul 
secolelor, populaţia văii a avut întotdeauna contacte directe cu 
francezii, elveţienii și piemontezii şi, deoarece valea face parte din 
zona vorbitoare de limbă franceză, populația acesteia foloseşte un 
dialect franco-provensal. Este vorba despre un dialect provanș care 
are caracteristici fonetice şi structurale apropiate de ambele grupuri 
dialectale. Până în secolul trecut, dialectul franco-provensal era 
răspândit în Alpii de Vest (Franța, Elveţia și regiunea piemonteză a 
Italiei) - astăzi, în Val d'Aosta, mai mult de 70.000 de persoane vorbesc 
fluent un dialect având un vocabular şi o pronunție inconsistente. În 
mare parte e bazat pe cuvinte arhaice sau cu influențe din vorbirea 
specifică în Savoia, Valais sau Piemont. În general, limbajul în valea 
joasă a suferit influențe piemonteze, în timp ce în valea mai înaltă 
există multe urme lingvistice de adaptare a cuvintelor franceze. 
Fenomenele contemporane, precum mobilitatea geografică şi socială, 
imigrarea masivă și răspândirea mass mediei nu au prea subminat 
obiceiurile lingvistice, adânc înrădăcinate în familiile din Val d'Aosta. 
Dialectul continuă să fie punctul central în jurul căruia se învârte 
identitatea populaţiei și sentimentul de apartenenţă. Trebuie 
menționat faptul că persoanele vorbitoare de dialect sunt mai mult 
concentrate în munți. Cu toate acestea, sunt vorbitori de dialect şi 
chiar de piemonteză atât în Aosta, cât și în câmpie. Comercianţii din 
regiunea Piemont au introdus dialectul lor în valea centrală, în special 
între Pont-St. Martin și Aosta. 

Dialectul germanic. În valea de jos, la poalele Muntelui Roșa, trei 
comune din valea Lys formează o insulă germanică, în care se vorbește 


dialectul „walser”, o minoritate lingvistică în sânul unei alte minorități. 
Este vorba de câteva comune locuite de o colonie de etnie și limbă 
germană, ce numără aproximativ 1.000 de persoane. Originea acestei 
colonii datează din sec. XVIII-lea, când unii dintre acești coloniști au 
traversat regiunea muntoasă înaltă Valais și au ciborât coasta italiană 
a Muntelui Roșa până în Val d'Aosta, în timp ce alţii s-au dispersat în 
Alpii vestici; I Centrali, de la Monte Roșa la Triol. Cauzele venirii lor în 
valea Gressoney nu sunt prea clare. Ajunși în această regiune, au găsit 
probabil nelocuite văile respective şi s-au stabilit pur și simplu aici. În 
orice caz, în valea Ayas, singurele urme germanice se regăsesc în 
denumirea unor localități, în timp ce în valea Lys influența germanică 
este vie şi pregnantă. Idiomul alemanic, sau „Tisch”, este folosit de 
grupul „Walserisch” originar din Valais şi este diferit de la un sat la 
altul. El a reuşit să-și păstreze tradiţiile şi folclorul, precum și 
influențele din arhitectura germană, datorită Elveţiei și Tirolului. 
Limba franceză: perspectivă istorică. Începând cu perioada 
galo-romană, locuitorii regiunii au vorbit limba latină vulgară, din care 
a derivat limba romanică. În sec. al VI-lea, Val d'Aosta a fost inclusă în 
regatul Franc al Burgundiei, fapt care a sporit influența lingvistică a 
variantei nordice a vechii limbi galice. În sec. al IX-lea, 
franco-provensala, un amestec de franceză veche și provensală, s-a 
afirmat, și apoi a ajuns în contact cu dialectul „oii” care s-a răspândit în 
paralel cu creşterea expansiunii dinastiei capeţiene, în sec. XII. 
Franciana a devenit dominantă şi, întinzându-se peste Alpi, a pătruns 
în statul Savoia şi, în consecinţă, și în regiunea vasală, Val d'Aosta. 
Actele oficiale erau întotdeauna redactate în latină, pe când franceza se 
răspândea în rândul nobililor şi trubadurilor. Un rol deosebit în 
promovarea limbii franceze l-au avut clericii, în vreme ce populaţia 
vorbea în dialect. În sec. XIV, locuitorii Val d'Aostei au început să înveţe 
imnuri religioase în limba franceză, pe care le alternau cu cântece 
tradiţionale în latină. În anul 1561, oficialităţile franceze au înlocuit 
latina din toate actele publice (prin Edictul lui Emmanuel-Philibert, 
duce de Savoia, care urma Ordonanţei instituite de Francisc I., din 
1539). Bilingvismul franceză-dialect franco-provensal a dăinuit în Val 


d'Aosta până în sec XIX. Odată cu unificarea italiană din 1861, 
încercările de „italienizare” au fost legate de pretențiile lingvistice care 
aveau să se transforme în pretenţii politice şi administrative după 
Primul Război Mondial. Locuitorii au acceptat impunerea limbii 
italiene, dar au cerut protejarea tradiţiilor lor şi dreptul de folosire a 
limbii materne - franceza. În 1897, limba franceză a dispărut din 
tribunale, și, după numeroase schimbări succesive, restricții şi 
interdicții, ea aproape că a dispărut și din învățământ. Momentul de 
cotitură a survenit în 1884, odată cu crearea primei școli bilingve. 
Acest pas s-a bazat pe decizia prefectului, care a hotărât că planificările 
şcolilor primare ar trebui împărţite în două părți egale, destinate atât 
studiului în limba franceză, cât și celui în limba italiană. Regimul fascist 
a interzis folosirea limbii franceze, la începutul sec. XX, şi a încercat să 
promoveze imigrarea în vale a vorbitorilor de limbă italiană, precum și 
emigrarea vorbitorilor de franceză în afara Val d'Aostei. Centralizarea 
politică și administrativă a condus la o încercare de asimilare a 
minorităților lingvistice, în diverse domenii: toponimiile franceze, 
limba autorităţii ecleziastice, toate nivelele de învățământ, ziare, 
reviste și epitafuri pe monumentele funerare. Oricum, în ciuda acestor 
lupte, a italienizării forțate, a conflictelor culturale şi sociale și a tot 
felul de alte atacuri, folosirea limbii franceze a continuat în toate 
domeniile: şcoli, biserici, în viața publică, în cea citidiană. Limba 
franceză s-a răspândit în teritoriu; aproape toată lumea, cu excepţia 
câtorva emigranți, cunoaște și vorbeşte fluent franceza. Aproape toți 
locuitorii Val d'Aostei consideră folosirea limbii franceze ca fiind o 
moștenire de tradiție și istorie şi o situație extrem de norocoasă, 
întrucât aceasta permite nu doar un contact uşor cu vechile neamuri - 
francezii şi elveţienii - dar ea va constitui și un important atu pentru a 
se putea trăi în Europa, în viitor, ca și pentru promovarea integrării 
cetăţenilor „non - EU”, vorbitori de limbă franceză. Trebuie menţionat, 
de asemenea, faptul că Regiunea Autonomă este sensibilă la nevoia de 
deschidere a Văii către relaţiile internaționale, motiv pentru care 
aceasta participă la inițiative precum „Communaute de travail des 
Alpes Occidentales” şi Comitetul regiunilor Europei. 


Folosirea limbii italiene. Limba italiană a fost vorbită de toţi 
locuitorii din Val d'Aosta timp de 60 de ani, ca urmare a industrializării 
regiunii, a imigrării masive a muncitorilor şi a aducerii de oficiali ai 
statului din regiunile unde se vorbea italiana. Un alt factor de 
răspândire a limbii italiene este creșterea numărului de căsătorii 
mixte. În această situație, membrul italian al familiei îşi păstrează 
deseori limba maternă, dar îi este simplu să înveţe franco-provensala 
şi franceza vorbită de partenerul de viață. Dacă familia conține şi 
vorbitori vârstnici de franceză, acest fapt promovează bilingvismul, şi 
câteodată, chiar trilingvismul la copii. Preoţii oficiază în mod curent 
serviciul divin în biserici atât în italiană, cât și în franceză, mai ales în 
unele sate, pe când cea mai mare parte a imnurilor se cântă în 
franceză. Locuitorii din Gressoney, cu vechi tradiţii catolice, încă de la 
stabilirea lor în Val d'Aosta, dinainte de Reformă, asistă întotdeauna la 
messa în limba germană, conform tradiţiei din Vale, care a dăinuit 
până la începutul sec. XX. 

b) Modelul catalan56 

56 Pau Puig I Scotoni, Supraviețuire națională, politică 
lingvistică şi coeziune internă, Altera 8, Anul IV, 1998 

Catalonia este o entitate teritorială care se bucură de 
autoguvernare din 1979. Constituţia Spaniei o definește drept una din 
„naționalitățile” „naţiunii” spaniole. Totuși, noi, catalanii. socotim 
îndeobşte Catalonia drept o naţiune din cadrul statului spaniol. 
Triunghiul catalan este situat în colțul nord-estic al Peninsulei Iberice 
şi cuprinde o parte considerabilă a Munţilor Pirinei și a graniței dintre 
Spania și Franţa. Suprafaţa Cataloniei (32.000 km?) este comparabilă 
cu cea a Belgiei, iar populaţia ei se ridică la 6.000.000 de locuitori. 

Catalanii nu au o origine etnică comună întrucât teritoriul 
catalan este coridorul care leagă peninsula de continentul european, o 
circumstanța geografică care a favorizat migraţia și amestecul 
populațiilor. Ultimul mare val de imigrare a avut loc în perioada 
franchistă, iar cea mai importantă urmare a acestuia este că numărul 
catalanilor vorbitori de spaniolă a crescut simţitor - el reprezentând 
astăzi un procent de 45%. Catalonia nu dispune de resurse naturale 


semnificative, dar are, în schimb, o lungă tradiție comercială și 
industrială. Începând cu secolul trecut, Catalonia a devenit „uzina 
Spaniei” şi este și astăzi una din cele mai bogate regiuni ale țării. 
Catalonia reprezintă 6% din teritoriul, 16% din populaţia, 20% din 
PIB-ul, 24% din producţia industrială și 30% din comerțul exterior al 
Spaniei. Statul spaniol realizează între 23% şi 24% din venitul său în 
Catalonia. Dacă ne plasăm în contextul Uniunii Europene, PIB-ul pe cap 
de locuitor al Cataloniei se situează în vecinătatea mediei Uniunii, 
începuturile Cataloniei datează din vremea Marca Hispanica a 
Imperiului lui Carol cel Mare. În evul mediu Catalonia a fost puterea 
dominantă în regatul Arag6nului, rivalizând în spaţiul mediteranean 
cu Genova și Veneţia. Catalonia a fost anexată regatului spaniol într-o 
perioadă de slăbiciune și de nesiguranţă, situaţia ei fiind de aceea 
dintru început una marginală. În plus, poziţia ei de regiune de frontieră 
a sortit-o unui control și unei supravegheri foarte stricte din partea 
statului spaniol. Catalonia şi-a pierdut tradiția seculară a 
autoguvernării în 1714, după războiul pentru succesiunea spaniolă. 

Regionalismul catalan și-a făcut apariția la sfârșitul secolului 
trecut, generat fiind pe de o parte de procesul inegal de modernizare a 
Spaniei, de neîncrederea și de politica falimentară a guvernelor de la 
Madrid, iar pe de altă parte, de curentele naționaliste şi romantice ale 
epocii. Cele mai semnificative elemente ale identității naţionale 
catalane sunt limba catalană şi conştientizarea faptului că regiunea 
constituie cea mai dezvoltată și mai europeană parte a Spaniei. Limba 
catalană aparține, asemeni românei, familiei de limbi romanice. Spre 
deosebire de alte limbi minoritare, catalana este limba unei foarte 
bogate literaturi scrise. Faptul că ea este vorbită de elitele regiunii îi 
conferă catalanei și prestigiu social. 

Obiectivul regionaliștilor era obţinerea autoguvernării, precum 
şi a unui cuvânt de spus în guvernul central în vederea modernizării 
restului Spaniei. La Madrid însă aceste revendicări erau interpretate ca 
o intenție fie de secesiune, fie de câștigare a dominaţiei asupra întregii 
Spanii. În realitate, separatismul era susținut numai de grupuri 
marginale, întrucât dependența de piața spaniolă a moderat constant 


revendicările naţionaliste. Aspiraţiile regionaliste au fost realizate în 
1931, când Republica Spaniolă a acordat Cataloniei o largă autonomie 
regională. Toate acestea au fost însă pierdute după victoria generalului 
Franco în războiul civil din 1936 - 1939. În timpul regimului franchist 
(1939 - 75), Catalonia a fost supusă unei opresiuni Pe de altă parte, 
autonomia a putut fi consolidată mai ales în urma politicii de integrare 
adoptate de forțele politice catalane cu privire la problema crucială, a 
imigrației. Prin conceperea unei definiții mai largi a națiunii catalane, 
Catalonia a putut dezamorsa amenințarea pe care prezența masivă a 
imigranţilor o reprezenta la adresa coeziunii sale interne. Potrivit 
acestei noi definiţii, pe criterii non-etnice, este catalan oricine trăieşte 
şi munceşte în Catalonia. 

Modelul lingvistic catalan urmează liniile directoare ale 
Constituţiei Spaniei din 1978 cu privire la diferitele limbi vorbite în 
Spania: spaniola, catalana, cureska (limba bască) şi gahciana, în 
rezumat, Constituţia prevede: 

limba oficială a statului este limba spaniolă; 

toți cetățenii spanioli au obligația de a cunoaşte și dreptul de a 
folosi spaniola; 

celelalte limbi vorbite în Spania pot fi considerate limbi oficiale 
în regiunile autonome respective. 

Constituţia Spaniei recunoaște pluralismul lingvistic al Spaniei, 
dar într-un mod inechitabil. La nivelul statului, caracterul oficial este 
rezervat uneia singure dintre cele patru limbi, şi anume spaniolei. În ce 
priveşte drepturile lingvistice ale individului, Constituţia recunoaște în 
totalitate drepturile cetățenilor spanioli vorbitori de spaniolă. Ceilalți 
se pot adresa administraţiei, iar aceasta, la rându-i, li se poate adresa 
în limba pentru care ei au optat, doar la nivel local și regional. 

Bazele modelului lingvistic catalan au fost puse de Statutul de 
Autonomie din 1979. Acesta defineşte catalana ca limba Cataloniei şi 
statuează caracterul ei co-oficial (alături de spaniolă). El stabileşte, de 
asemenea, obligația conducerii regionale de a garanta folosirea 
curentă și oficială a ambelor limbi, precum și de a crea condiţiile 
pentru realizarea unei depline egalităţi între cele două. 


Legea cu privire la limba oficială, promulgată în 1983 de către 
parlamentul catalan, declară catalana drept limba guvernării şi a 
administraţiei locale şi regionale. În ce priveşte educaţia, legea 
precizează că obiectivul ei este cunoașterea ambelor limbi, dar, în 
acelaşi timp, ea mai prevede că limba de predare este catalana. Legea 
recunoaște totodată dreptul elevilor de a fi instruiți în ciclul primar în 
propria limbă. Politica noastră lingvistică are ca ţintă principală 
promovarea cunoașterii și folosirii limbii catalane ca pe o compensare 
a efectelor nocive pe care le-a avut asupra catalanei persecuția din 
perioada de dictatură. 

Această politică, de „normalizare lingvistică”, a fost susținută cu 
ajutorul a două argumente majore. În primul rând, cunoaşterea 
generală a catalanei este necesară pentru a garanta individului dreptul 
deplin de a trăi în Catalonia, iar în al doilea rând, este important ca 
imigranții şi copiii lor să aibă posibilitatea de a învăţa catalana pentru 
a le fi astfel facilitată integrarea în societatea catalană. Principalul 
instrument al politicii lingvistice a fost mass-media, supravegheată în 
acest sens de guvernul regional și de sistemul educaţional. 

Una din metodele pedagogice care vizează să le asigure copiilor 
vorbitori de spaniolă condiţiile pentru stăpânirea în egală măsură a 
catalanei și a spaniolei este aşa-numita „imersiune lingvistică” - o 
metodă practicată şi în Quebec, Finlanda și Țara Galilor. „Imersiunea 
lingvistică” constă, în cazul nostim, în predarea exclusiv în limba 
catalană în primele etape ale procesului educațional. Această metodă, 
aplicată cu acordul părinţilor, impune o evaluare pozitivă a limbii 
materne a copilului - așa cum se cuvine unei metode plurilingve de 
instruire. 

Politica lingvistică dă prioritate persuasiunii și convingerii mai 
degrabă decât impunerii cu forța, de unde putem deduce că politica a 
fost flexibilă, treptată şi creativă. Recuperarea limbii catalane este în 
momentul de față un fapt practic ireversibil: 93, 8% din populaţie 
înţelege catalana, 68% o vorbeşte, iar 40% o poate folosi în scris. 
Generaţiile tinere sunt într-o proporție covârșitoare bilingve. 

Modelul lingvistic catalan corespunde în mare măsură 


modelului pe care lingviștii îl numesc în mod uzual „personal”. Pe de 
altă parte, modelul conţine anumite elemente de teritorialitate, printre 
care se numără prevalenta catalanei în administraţie și educație. 

În plus, autoritățile catalane se îngrijesc pentru ca drepturile 
lingvistice ale individului să nu „încalce dreptul colectiv al comunității 
lingvistice catalane la propria limbă”. Elementele teritoriale răspund, 
desigur, dorinței de a garanta supraviețuirea catalanei şi de a echilibra 
bilingvismul din Catalonia. 

Modelul lingvistic catalan se caracterizează prin aceea că a 
reuşit să compatibilizeze uzajul public al catalanei cu respectul pentru 
limba imigranţilor. La început, modelul actual a fost impus prin forța 
împrejurărilor: statutul oficial al spaniolei în toată Spania, numărul 
mare de vorbitori de spaniolă, și teama că toți aceştia se vor opune 
revenirii la limba catalană. Consolidarea modelului, pe de altă parte, 
are loc bucurându-se de interesul tuturor părților. De fapt, din motive 
de mobilitate şi integrare socială, vorbitorii de spaniolă sunt tot mai 
interesați să înveţe catalana. Acum că limba noastră nu mai este 
amenințată, noi, vorbitorii de catalană, am început să apreciem, la 
rândul nostru, tot mai mult utilitatea spaniolei în afaceri şi în relaţiile 
cu restul Spaniei, cu America Latină şi cu cei 15 milioane de turiști care 
ne vizitează țara în fiecare an. Este cert că consolidarea acestui model 
este în interesul Spaniei în general ca și al Cataloniei, deoarece „pacea 
limbilor” contribuie la buna imagine internațională a ambelor, și prin 
aceasta la progresul lor material. 

Marea importanță pe care o prezintă Catalonia pentru Spania 
este deopotrivă o tragedie şi un avantaj. Patima excesivă pe care o 
trezeşte „Frumoasa” care este Catalonia în „Ursul din munţi” a condus 
în trecut la situații sufocante. Asupra Cataloniei s-a abătut atunci 
năpasta, însă Spania - lipsită de energiile și forțele creative ale 
locomotivei sale - a trecut prin greutăţi încă și mai grave. 

Dimpotrivă, în contextul oferit de democraţie și pace, 
dependenţa pe care o resimte Spania față de Catalonia constituie o 
extraordinară sursă de putere pentru cele mai diverse strategii de 
descentralizare. Acum că Spania este un stat democratic, se poate 


prevedea că pe meterezele „fortăreței de pe vârfuri” se va înţelege în 
cele din urmă că politica dusă de faraonii luminaţi sau de regii 
mesopotamieni față de Fenicia ar trebui aplicată și în cazul Cataloniei, 
şi că ar trebui să ni se dea puterea și libertatea de mișcare de care 
avem nevoie pentru a contribui, cu loialitate și mult mai eficient, la 
progresul general al Spaniei. 

Dacă, în cele din urmă toate acestea ar fi înțelese, Catalonia nu 
numai că îşi va fi asigurat supraviețuirea, ci totodată își va fi „civilizat 
adversarul” - lucru despre care Benedetto Croce credea că este nici 
mai mult nici mai puţin decât însăşi arta fundamentală a politicii. 

d) Minorităţi naţionale în Belgia57 

Belgia este un regat. Statutul său constituțional este democraţie 
parlamentară, monarhie constituțională, stat federal. Populaţia Belgiei 
este de 9.880.000. Principalele minorităţi: flamanzi, valoni, germani, 
„noi minorități” (aproximativ 7 procente din populaţie - italieni, 
spanioli, marocani, turci, africani); Limbi vorbite: flamanda /olandeza 
(57 procente), franceza (42 procente), germana (1 procent). Belgienii 
sunt catolici. 

Belgia a devenit un stat independent în 1830 după o revoluţie 
încununată cu succes împotriva regelui danez, care fusese din 1815 
suveranul Regatului Unit al Ţărilor de Jos. După cum stăteau lucrurile 
de secole, populația din sudul Belgiei (regiunea valonă) vorbea 
dialecte ale limbii franceze, în timp ce populația din nordul Belgiei 
(Flandra) vorbea dialecte ale limbii olandeze. Cu toate acestea, clasele 
conducătoare din Flandra vorbeau limba franceză, acesta fiind 
rezultatul unui îndelungat proces de dezvoltare ajutat și de o politică 
deliberată de „francizare”, în special după independenţa belgiană. În 
viața socială, politica de francizare era revelată de faptul că orice 
flamand care reușea să urce pe scara socială era obligat să se 
„francizeze” dacă dorea să fie primit în „lumea bună. Un flamand care 
ar fi refuzat această condiţie, ar fi fost ostracizat. În viața oficială, în 
fiecare domeniu - militar, administrativ, legal și educațional - toate 
chestiunile care depășeau un anumit nivel erau tratate în limba 
franceză, inclusiv pe întreg teritoriu al Flandrei. Această politică a fost 


în cele din urmă treptat corectată. Prima lege lingvistică din 1873 a 
introdus olandeza în procedura penală din Flandra; o lege din 1889 
prevedea ca publicarea viitoarelor acte ale parlamentului să fie făcută 
în limbile franceză şi olandeză. Cu toate acestea, până în 1930, nu a 
existat în Belgia nicio universitate cu predare în limba olandeză. 
Rezultatul acestei politici a fost acela că în jurul anului 1930 situația 
lingvistică din Belgia era în linii mari cea prezentată în cele ce 
urmează. Aristocraţia vorbea franceza și nu cunoștea nici olandeza, 
nici dialectul flamand. Acelaşi lucru era în general adevărat și în ceea 
ce priveşte oamenii de condiţie bună din orașe, cu excepția faptului că 
ei aveau în general o cunoaștere rudimentară a limbii olandeze 
flamande. În orașe, dar mai ales la ţară, exista o clasă de mijloc care 
vorbea în mod obișnuit dialectul flamand, dar vorbea și scria în 
franceză ori de câte ori voia să dea semne de distincție. Astfel, situația 
din Flandra era aceea că, în afară de câteva excepţii, populaţia nu 
vorbea sau scria fluent în limba literară (olandeză) care corespundea 
limbii populare (flamanda). Între 1830 şi 1914 a existat o reacţie din 
partea anumitor personalități literare flamande, care au avut doar o 
influență limitată asupra celor din clasele limitate, dar au cunoscut un 
sprijin mai mare din partea oamenilor de condiție mai modestă. 
Această reacție a fost însoţită de o anumită amărăciune privitoare la 
disprețul manifestat față de flamandă, limba poporului. Trecerea după 
războiul dintre 1914 - 1918, de la un sistem electoral cenzitar la 
sufragiul universal pentru bărbaţi în 1920, a adus după sine o 
schimbare, cu implicaţii de lungă durată, a climatului social. A avut loc 
o revoltă lingvistică a poporului 

57 Frank Delmartino, Belgia după a patra reformă de stat, 

flamand împotriva clasei conducătoare, care a luat forma 
sentimentului național flamand, uneori violent antibelgian. Totuși, 
reforma electorală a fost condiția necesară și, în cele din urmă 
suficientă, pentru câştigarea egalităţii cu limba franceză. În 
parlamentul precedent, nereformat, nu a fost ţinut niciun discurs în 
limba olandeză până în 1899, adică timp de peste 50 de ani de la 


înființarea sa. Chiar și aşa, a fost nevoie de încă 40 de ani înainte ca 
întregul efect al vorbirii limbii olandeze de către majoritate să se facă 
resimţit. 

Legile lingvistice din anii '30. În jurul anului 1930 politicienii 
belgieni erau de acord că exista nevoia unei reforme lingvistice de 
perspectivă. A fost aprobat și pus în practică un întreg corp de legi 
destinat să pună pe picior de egalitate cele două limbi, franceza și 
olandeza. Pentru că introducerea unui sistem bilingv de ambele părți 
ale frontierei lingvistice nu a fost acceptată, principiul egalităţii a fost 
pus în practică prin introducerea în Flandra a unui sistem unilingv 
bazat pe limba olandeză și a unilingvismului francez în regiunea 
valonă. O lege din 1932 asupra folosirii limbilor în învățământul 
primar şi secundar prevedea că în Flandra, ca și în regiunea valonă, 
limba folosită în învățământul oficial trebuie să fie cea a regiunii 
respective, învățământul primar urma să beneficieze de subsidii şi de 
recunoașterea diplomei, tot numai dacă se desfășura în limba regiunii 
respective. Ca urmare a acestora, flamanzii au dobândit o nouă elită 
care a rămas flamandă chiar şi atunci când a ocupat poziţii sociale 
înalte. Cu toate acestea, procesul de francizare a continuat de-a lungul 
frontierei lingvistice, în Bruxelles și în comunităţile flamande din 
suburbiile sale. Din cauza predominanţei sociale a limbii franceze (şi, 
în cazul comunităţilor din suburbiile Bruxelles-ului, a migraţiei unor 
locuitori francezi ai orașului către acele suburbii), francizarea i-a 
afectat nu numai pe flamanzi care s-au ridicat pe scara socială ci şi pe 
cei din păturile inferioare ale clasei mijlocii şi chiar pe cei făcând parte 
din clasa muncitoare. Legislaţia din 1932 a permis comunităților de la 
frontiera lingvistică să facă reajustări educaţionale și administrative pe 
baza unor recensăminte care urmau să aibă loc din zece în zece ani şi 
care cuprindeau şi întrebări asupra limbii. Rezultatul recensământului 
din 1947 a arătat cât de mult a evoluat francizarea. Cum efectul 
reajustărilor se manifesta aproape într-o singură direcție - în favoarea 
comunității de limbă franceză - flamanzii au pretins respectarea 
integrității teritoriului lor, ca un corolar al existenţei sentimentului 
național flamand. Recensământul din 1947 a avut drept rezultat un 


conflict important între cele două comunităţi lingvistice: valonii i-au 
acuzat pe flamanzi de imperialism geografic. 

Legile lingvistice din anii '60. În loc de a mai organiza un nou 
recensământ asupra limbii în 1960, marea majoritate a politicienilor 
belgieni a căzut de acord să fixeze frontiera lingvistică o dată pentru 
totdeauna. O lege din 8 noiembrie 1962 a stabilit frontiera lingvistică 
pe baza raportului „Centrului Harmel”, înființat în 1948 pentru a 
studia problemele comunităţilor lingvistice. O lege promulgată în 30 
iulie 1963 stipula încă o dată că învățământul oficial se va desfăşura în 
limba regiunii și că învățământul particular, pentru a primi subvenții şi 
a-i fi recunoscute diplomele, trebuie să se desfășoare în aceeași limbă. 
Legea din 2 august 1963 tratează poziția anumitor comunități 
flamande din suburbiile Bruxelles-ului, îngăduind unele excepții în 
învățământul primar în favoarea locuitorilor de limbă franceză din 
acele comunități. 

Reforma constituțională din anii '70. În 1970, structura statului 
belgian a cunoscut schimbări importante printr-o reformă 
constituțională care introducea „autonomia culturală” comunităţilor 
sale de limbă franceză şi olandeză. Flamanzii și valonii deveniseră din 
ce în ce mai conștienți de propria lor identitate și își percepeau în mod 
diferit interesele. Reforma constituțională din 1970 prevedea: a) 
împărțirea tuturor membrilor parlamentului naţional în grupuri de 
limbă franceză şi olandeză, pentru că ei să își exercite în problemele 
culturale autoritatea legislativă asupra cetățenilor aparținând 
respectivei comunități ca membri a doua consilii electorale diferite 
(noul articol 32 bis din Constituţie): b) împărțirea Belgiei în patru 
teritorii lingvistice. Cele unilingve: olandez, francez și german şi 
teritoriul bilingv Bruxelles (noul articol 3 bis din Constituţie). Nu este 
posibilă nicio schimbare a frontierelor celor patru teritorii lingvistice 
altfel decât printr-o lege adoptată de câte o majoritate a fiecărui grup 
lingvistic, în condiţiile în care la vot participă câte o majoritate a 
fiecărui grup, însumând cel puţin două treimi din numărul total al 
membrilor parlamentului; c) împărțirea Belgiei în trei regiuni: 
regiunea Flamandă, regiunea Valonă și regiunea Bruxelles (articolul 


107 quarter din Constituţie); compoziţia și competența organelor 
regionale urmând să fie determinate prin legi adoptate de majorități 
special calificate; d) instituirea unei proceduri „semnal de alarmă” prin 
care, de fiecare dată când două treimi din membrii unui grup lingvistic 
din parlament declară că prevederile unei legi aflate în discuţie pot 
pune în pericol relaţiile dintre comunități, se va face apel la Consiliul 
de Miniștri; e) paritatea miniștrilor de limbă franceză și olandeză, cu 
excepția primului ministru (noul articol 86 bis din Constituţie). 
Reforma constituţională din anii '80. O nevoie persistentă pentru 
o mai mare autonomie a condus la o altă revizuire a Constituţiei în 
1980, care a pus în practică cea mai profundă reformă instituțională 
din istoria Belgiei. De atunci încoace există la nivel federal trei 
comunități (de limbă flamandă, franceză și germană) și trei regiuni 
(Flamandă, Valonă şi Bruxelles). Subiecții comunităţilor sunt 
determinaţi prin ratione personae, iar subiecţii regiunilor prin ratione 
loci. În timp ce Flandra cuprinde atât comunitatea flamandă, cât şi 
regiunea flamandă, Valonia constă doar din regiunea valonă, 
suprapunându-se în mare măsură cu ratione loci a comunităţii 
franceze, dar fiind distinctă de ratione materiae. În aşteptarea unei 
soluţii mai clare pentru regiunea Bruxelles-capitală, executivul regiunii 
Bruxelles operează în cadrul guvernului naţional. Regiunea 
administrativă Bruxelles-capitală este compusă din orașul Bruxelles și 
din alte 18 municipalități înconjurătoare. La început, regiunea 
Bruxelles-capitală nu a avut propriul său corp legislativ. În măsura în 
care sunt implicate probleme „comunale”, normele comunităţii de 
limbă olandeză se aplică instituţiilor de limbă olandeză, normele 
comunității de limbă franceză - instituţiilor de limbă franceză, iar 
legile naționale se aplică instituţiilor care aparțin ambelor comunități 
şi persoanelor de pe teritoriul regiunii Bruxelles-capitală. Legile 
naționale se aplică problemelor regionale. Pentru acele probleme care 
sunt localizate pe teritoriul regiunii  Bruxelles-capitală, este 
responsabil un comitet ministerial format dintr-un ministru și doi 
secretari de stat aparținând cabinetului. Ei acționează prin consens; în 
absenţa consensului problema este diferită plenului cabinetului. 


Comunitatea flamandă şi regiunea flamandă au câte un executiv 
şi legislativ comun, care funcționează în comunitate ca puteri 
regionale, independent de guvernul şi legislativul naţional. Regiunea 
valonă şi comunitatea franceză au fiecare câte un executiv și legislativ 
distincte, de asemenea independente de guvernul național şi având 
competenţe în problemele regionale, respectiv comunitare. Puterile 
comunității se preocupă de așa-numitele „probleme legate de 
persoane” și include problemele sociale, de sănătate și asigurări 
sociale, alături de problemele culturale. Puterile regionale se întind de 
la protecția mediului, planificarea sistemului de sănătate, a asigurării 
cu locuinţe și căile navigabile interne până la politica regională, 
politica energetică, problema locurilor de muncă și cercetarea 
ştiinţifică. Rămâne întrebarea dacă planul legilor naționale și cel al 
decretelor regionale şi comunale este o decizie corectă, sau dacă un 
transfer de autoritate mai cuprinzător către regiuni nu ar trebui să fie 
însoțit de acceptarea principiului priorității normelor naționale în 
condiţii stricte. Sistemul prezent asigură doar aplanarea conflictelor de 
jurisdicție de către o nouă Curte de Arbitraj, care a început să lucreze 
în 1985 şi care este compusă din şase vorbitori ai limbii olandeze și 
şase - de limbă franceză, jumătate dintre ei fiind avocaţi iar cealaltă 
jumătate foşti politicieni. Ea este investită cu puterea de a revizui din 
punct de vedere juridic legile pe baza puterii care îi este conferită de 
Constituţie şi de drepturile fundamentale apărate de aceasta. 
Distribuirea resurselor financiare către comunități și regiuni este 
punctul slab al reformei. Unităţile administrative componente primesc 
prelevări de la bugetul naţional și au numai o putere limitată de a 
stabili impozite proprii. Cu toate acestea, se simte în general că, pentru 
a fi stare să-şi pună în practică propriile politici în propriile domenii de 
jurisdicție, comunităţile și regiunile ar trebui să aibă propriile lor 
resurse financiare şi să poarte întreaga responsabilitate financiară a 
politicii lor. În 1980, reforma statului nu a fost satisfăcătoare deoarece 
a fost omisă o soluţie definitivă pentru regiunea Bruxelles. Problemele 
specifice Bruxelles-ului privesc delimitarea teritoriului său şi protecția 
minorităţilor flamande. 


Regiunea  Bruxelles-capitală și-a primit propriul ei corp 
legislativ şi executiv, având aceleaşi competenţe ca și omoloagele lor 
flamande și valone, doar prin amendamentele constituționale din 
1988. Paritatea dintre membrii de limba olandeză și cei de limbă 
franceză ai executivului, cu excepția preşedintelui, este garantată. 
Executivul acționează prin consens. În regiunea Bruxelles, care 
aparține atât comunităţii franceze, cât și celei flamande, legile 
comunității franceze şi ale celei flamande se aplică instituțiilor 
aparținând comunităţii respective. Legislația comunitară permite 
delegarea exerciţiului puterilor ei în regiunea Bruxelles către 
comunități flamande sau franceze. Aceste comisii sunt compuse din 
membrii respectivi ai legislativului flamand sau francez din regiunea 
Bruxelles. Ei pot legifera într-o sesiune comună asupra „instituţiilor 
bi-comunitare” (acele instituţii din Bruxelles care nu aparțin nici 
comunității franceze, nici celei flamande). 

e) Rădăcinile multilingvismului elvețian58 

Elveţia este adesea citată şi dată exemplu ca o poveste de succes 
pentru modul în care ea abordează diversitatea lingvistică și culturală. 
În pofida unei populaţii mici de peste 7 milioane, Elveţia are 4 limbi 
naționale oficiale: 1) germana (declarată drept „limbă principală” de 
comunicare, fie sub formă standard, fie sub formă de dialect, de către 
63, 6 % din totalul populaţiei); 2) franceza (de către 19, 2 %); 3) 
italiana (de către 7, 6 %) şi romanşa (Romanche) (de către O, 6 %), 
potrivit rezultatelor recensământului federal din 1990. Mai mult, 9 % 
din populaţie afirmă că pentru ei nicio limbă națională nu este ca atare 
„principală” ceea ce reprezintă un procentaj foarte înalt sub aspect 
internaţional. Situaţia lingvistică actuală din Elveţia poate fi explicată 
şi prin factorul istoric care stă la baza atât a aspectelor a părților tari, 
cât şi a celor slabe, ale cvadrilingvismului elveţian. 

Dacă e să simplificăm la maximum șapte secole de istorie (adică 
începând cu 1291, an care este considerat drept „începutul” istoriei 
elvețiene când s-au aliat trei comunități mici din văile alpine), 


creșterea Elveţiei până la actualele hotare poate fi definită ca una 
lentă. Celor trei comunităţi mici li s-au alăturat alte cantoane ale căror 
scop major era de a rezista poftelor hrăpăreţe ale imperialismului 
statelor vecine, în special ale Austriei, şi consecutiv ale Burgundiei, 
Savoy-ului şi Franţei. Elveţia a fost considerată oficial de alţii drept o 
țară iubitoare de pace și exemplu de națiuni mici (cantoanele) care 
sunt gata de orice sacrificii pentru a-și apăra libertatea şi 
independența. Bineînțeles, aceasta este o reprezentare prea 
trandafirie: certurile între cantoane erau un loc comun, luptă acerbă 
pentru putere, iar unele cantoane adesea aduceau mai mult a vasali 
până a fi primiți ca membri cu drepturi depline ai Confederaţiei. Și 
totuși, aceasta a fost temelia a ceea ce poate fi numit mitul elveţian în 
sensul sacralizării unor elemente alese din istorie și incluse într-o 
reprezentare globală a originilor naționale. Crearea și succesul acestui 
mit pot fi explicate în mare parte prin împrejurări istorice. 

Elveţia a apărut ca stat „modern” după sfârșitul războaielor lui 
Napoleon. Hotarele ei actuale au fost recunoscute la Congresul din 
1815 de la Viena şi prima ei constituție cu adevărat modernă datează 
din 1848. Cu toate acestea, în prima parte a secolului 20, o ţară ca 
Elveţia era privită ca un lucru straniu și suspect. Mai întâi de toate, era 
singura republică situată în mijlocul unor monarhii agresive şi 
reacționare. Deja atunci ea era o țară multilingvă într-o perioadă când 
statul național unitar se considera ca cea mai performantă şi legitimă 
formă a puterii politice. În acele timpuri, o corespondenţă clară de 
„unu la unu” între stat şi națiune pe de o parte, între naţiune și limbă, 
pe de altă parte, era considerată a fi în firea lucrurilor. De aceea, 
Elveţia trebuia să-și legitimeze existența, inclusiv caracteristicile ei 
neobișnuite cum erau multilingvismul; până aici mitul naţional a fost 
dezvoltat într-un mod mai mult sau mai puţin conştient. În practică 
aceasta însemna că presupusul cvadrilingvism destabilizator al ţării 
urma să se transforme într-un avantaj și o caracteristică prețioasă şi 
utilă. Ceea ce era privit atunci ca un lucru fatal ce ar duce iminent la 
dezastru s-a dovedit a fi (şi chiar proclamat) esența naţiunii elveţiene: 
Willensnation (națiunea voinței), națiunea care s-a definit în mod 


precis prin diversitatea ei lingvistică şi a căpătat sensul propriei 
identități naționale, exprimându-și sufletul prin diversitate și nu în 
pofida ei. 

De asemenea, anumite consideraţii de politică internă au intrat 
în joc. În 1848, un scurt război civil între cantoanele rurale (şi în mare 
lor majoritare catolice) pe de o parte, și cantoanele urbane (şi în mare 
parte protestante), pe de altă parte, a fost câștigat destul de repede de 
cei din urmă. Pentru a risipi temerile părții biruite pe viitor, s-a făcut 
un pas extrem de important: s-a acceptat în mod explicit şi oficial 
diversitatea lingvistică şi culturală a ţării. Astfel, în Constituţia din 
1848 trei limbi sunt menționate drept naţionale și absolut egale: 
germana, italiana și franceza. 

Crearea mitului elvețian național a fost o operațiune de un mare 
succes social-psihologic, pentru că originile mitului au fost, în linii 
generale, nu numai pur și simplu acceptate, ci chiar date uitării. Atunci 
când nimeni ni-și bate capul în legătură cu un mit oarecare înseamnă 
că acesta a avut succes. Cu anii, alte caracteristici nobile s-au adăugat 
mitului naţional: ordinea, munca asiduă și de calitate, curăţenia, 
precizia şi umanismul simbolizat prin Crucea Roşie etc. Toate acestea 
au oferit o bază foarte importantă pentru niște aranjamente 
instituționale neobişnuite.  Atașamentul cetățenilor față de 
autoreprezentarea Elveției drept ţară multilinguă și-a găsit 
confirmarea în martie 1996 când cu o majoritatea copleșitoare de 
voturi s-a acceptat schimbarea art. 116 a Constituţiei federale, 
schimbare ce-i permite guvernului federal să-și sporească sprijinul 
pentru limbile și culturile romanșă și italiană, și să se antreneze în 
măsuri al căror scop este îmbunătăţirea contactelor şi comunicării 
dintre diferite grupuri etnice. Câteva elemente au făcut sarcina de 
edificare a mitului și menţinerea ei mai ușoare. Trei din ele vor fi 
menţionate mai departe. În primul rând, porțiunea vorbitoare de 
franceză a Elveţiei nu a fost niciodată, în orice segment al istoriei sale, 
(cu excepţia câtorva ani de guvernare a lui Napoleon plus anexare 
parțială) parte a Franţei; elveţienii vorbitori de limbă franceză (sau 
romanzii - les romands - elveţieni care nu trebuie confundați cu 


grupul roman) nu sunt în nici într-un fel descendenți sau verişori ai 
francezilor; acest lucru merită se referă în special la grupurile 
Quebecois care au nişte legături istorice cu Franța absolut diferite. În 
mod asemănător, porțiunea vorbitoare de germană a Elveţiei niciodată 
nu a fost parte Germaniei (a cărei unificare a avut loc numai 1871), iar 
porţiunea vorbitoare de italiană a Elveţiei nu a fost nici ea niciodată 
parte a Italiei. În consecinţă, orice aluzii la tendinţe centrifuge pot fi 
respinse ca absurde din start. În al doilea rând, hotarele lingvistice nu 
corespund hotarelor politice dintre cantoane. Trei cantoane sunt 
bilingve (franceza și germana), iar unul este trilingv (germana, 
romanşa și italiana). În al treilea rând şi aceasta la fel în contrast cu 
unele cazuri de țări multilingve - hotarele lingvistice nu corespund, în 
linii generale, hotarelor religioase; de exemplu, și partea vorbitoare de 
franceză, şi cea de germană, a Elveţiei, sunt împărțite în mod egal între 
cantoane protestante şi catolice din punct de vedere istoric. 

Doar numai cantonul Ticino vorbitor de italiană este aproape în 
întregime catolic, dar chiar zonele foarte mici unde se vorbește 
romanşa, unde locuiesc peste 40.000 de mii de cetăţeni, cuprind 
comunități de o religie sau alta destul de omogene. 

Din cele menţionate mai sus reiese clar că rădăcinile modului 
elvețian de „abordare” a diversităţii lingvistice şi culturale sunt diferite 
de cele din alte țări multilingve, chiar din lumea occidentală. 

Aranjamentul instituţional prin care este abordată diversitatea 
lingvistică reflectă în mod oficial și menține caracteristici 
geolingvistice specifice. Una din ele - hotarele lingvistice - a fost deja 
menționată. Această constituie un aspect cheie a situației din Elveţia. 
Existenţa unor asemenea hotare bine delimitate care separă regiunile 
lingvistice corespunzătoare înseamnă că, în afară de un număr 
neînsemnat de municipalități, nu există niciun fel de bilingvism oficial 
la nivel local. Elveţia poate fi cuadrilingvă, dar ca atare orice punct al 
teritoriului ei poate fi privit ca monolingv. În consecinţă, a trăi în 
Elveţia înseamnă a „trăi' completamente în limbile germană (limba 
literară, dialectul elvețian-german, nu importă), franceză sau italiană. 
Cazul regiunilor mai mici unde se vorbeşte romanșa - un fel de insulițe 


lingvistice aproape în întregime înconjurate de regiuni vorbitoare de 
germană - este mai puțin clar şi hotarul lor lingvistic este mai puţin 
„delimitat”. Aici prezenţa şi vizibilitatea limbii germane și dialectului 
elvețian-german este foarte puternică inclusiv în inima tradiționalului 
„teritoriu romanș”. Cele trei regiuni distincte din punct de vedere 
lingvistic nu au același grad de omogenitate; în special, peste 20 % din 
populaţia din regiunea vorbitoare de limbă franceză - care este mai 
diversă din punct de vedere lingvistic - afirmă că limba lor de bază nu 
este franceza. Cu toate acestea, în orice regiunea lingvistică există o 
limbă desemnată drept oficială. Acest lucru reflectă interacțiunea celor 
trei principii instituționale care reprezintă pilonii abordării diversităţii 
(ori guvernarea diversității) în Elveţia. Principiile respective sunt 
următoarele: teritorialitatea lingvistică, libertatea lingvistică şi 
complementaritatea. 

Teritorialitatea este definită ca principiu constituțional nescris 
conchis de către Tribunalul federal (Curtea Supremă) din art. 116 al 
Constituţiei Federale. El stipulează că în limitele hotarelor lor, 
cantoanele, au dreptul să mențină și asigure omogenitatea teritoriului 
lor lingvistic. Cu alte cuvinte, stabilitatea hotarelor lingvistice este 
consfințită în jurisdicția federală. O consecință directă a prevederii 
respective este faptul că, de exemplu, nu există drepturi pentru 
învățământul în limba franceză în partea vorbitoare de germană a 
Elveţiei și invers. Bineînţeles, cantoanele sunt libere să meargă la 
compromis şi să fie tolerante. Anume în acest sens ele procedează de 
cele mai multe ori. Dar acolo de fapt cetăţenii nu au dreptul la 
învământ într-o altă limbă decât cea oficială. 

Principiul libertății lingvistice este, de asemenea, recunoscut 
drept unul constituțional nescris. Mai mult, el este recunoscut de către 
Tribunalul Federal în calitate de drept fundamental în sensul că el este 
necesar pentru exercitarea altor drepturi fundamentale cum este, de 
pildă, dreptul la libertatea expresiei. Libertatea lingvistică presupune 
drepturi care permit cetățeanului să folosească orice limbă în sfera 
lui/ei privată care include și limba de afaceri sau comerţ. În unele 
cazuri foarte rare cantoanelor li s-a recunoscut competența de a 


restrânge acest drept, dar în general ele nu recurg la aşa ceva. 

Cel de al treilea pilon al aranjamentului elveţian este principiul 
complementarității. Trebuie să ne aducem aminte că suveranitatea 
Elveţiei se bazează pe cantoane care deleagă anumite competențe 
Confederaţiei. Atât timp cât o competenţă nu este acordată în mod 
explicit guvernului federal prin Constituţie, ea rămâne la latitudinea 
cantoanelor. Drept exemplu pot servi învățământul (deşi anumite 
aspecte ale învățământului superior sunt reglementate la nivel federal) 
şi politica lingvistică. Bineînţeles, o consecinţă directă este faptul că nu 
există nicio politică lingvistică la nivel federal contrar la ceea ce 
observăm că se întâmplă în Canada ale cărei autorităţi federale se 
implică în permanenţă în politicile şi chestiunile legate de limbă. O altă 
consecință importantă este faptul că dacă o competență anumită 
urmează a fi exercitată de către cantoane, atunci actele administrative 
emise pe baza acestei competenţe vor fi formulate în limba oficială a 
cantonului respectiv. În cantoanele bilingve autoritățile folosesc, de 
regulă, o limbă sau cealaltă (dar nu pe ambele) pentru prestarea locală 
a serviciilor (cum ar fi învățământul), în conformitate cu hotarul 
lingvistic. În cazul cantonului trilingv Grischun/Graubunden/Grigioni, 
alegerea limbii oficiale a fost pusă în sarcina autorităților comunale, 
iar politica lingvistică este definită la nivelul celei mai mici unități 
politice. 

Pe lângă principiul de complementaritate Elveţia mai aplică un 
sistem special numit federalismul executării. Potrivit acestui sistem 
cantoanele trebuie să îndeplinească anumite obligaţii ce țin de 
guvernul federal. Aceasta se referă, de obicei, la îndatoriri ce presupun 
contactul direct cu publicul local. De exemplu, colectarea impozitelor 
federale este administrată de către autoritățile cantoanelor. Pe scurt, 
sistemul elvețian este foarte teritorial (cu toate că actualmente se 
resimte o tendinţă spre o aplicare mai „diferențiată” a teritorialității) şi 
totodată foarte localizat. 


